text:
唔知大家有冇成日凝住自己唔記得咗嘢,或者冇咗facebook提醒就唔記得朋友生日?現代人每日都有幾百件事喺腦海氹氹轉,想記嘢清清楚楚嘅話不妨試下「子彈筆記法」(Bullet Journaling)! 好多科學研究都指出,寫字記錄遠比用電子產品打字記低更有效幫助理解.
喺介紹點樣建立大家嘅專屬「子彈筆記」之前,以下係兩個小貼士教各位點樣管理「子彈筆記」:
- 簡單就是美:實用易睇最重要,唔洗為咗post相晝到鬼火咁靚架.
- 寫筆記係為咗記錄,唔好夾硬要本筆記完美無暇.
終於可以開始喇!材料好簡單:一支筆,一張紙!
筆
小編本人就比較中意用原子筆寫子彈筆記嘅,因為冇咁容易花,而且睇上去企理啲.如果你中意用啲靚靚原子筆,又或者印有鼓勵金句嘅鉛筆,可以考慮以下嘅選擇架:
紙
外國嘅BuJo狂粉(即係中意瘋狂寫Bullet Journal嘅朋友.冇錯,我見過,我真係見過!不如我哋可以考慮喺旋轉拍賣開番個BuJo 群組?),佢哋好多都係Leuchtturm1917筆記簿嘅忠實擁躉,不過我就選擇用屋企書枱本訂製筆記簿喇!
選擇筆記簿前,應該考慮以下兩點:
- 筆記簿大小:太大本唔方便攜帶,太細呢又唔夠位寫,記得要揀好size.
- 內頁設計:筆記簿內頁有分普通線,正方格,點點同埋空白款式,我自己就中意用點點內頁喇,因為有間隔之餘又寫咩都得,唔會遮住.
子彈筆記內頁參考
子彈筆記嘅骨幹主要就係目錄,年記,月記同埋日記.當然啦,隨自己喜歡同需要,大家可以自由編寫,就好似年記咁,如果你覺得冇需要嘅話,可以刪減架.大家亦都要了解自己對時間嘅敏感度,設計出最適合自己嘅子彈筆記.
目錄
重要事要講三次,目錄頁好有用,好有用,好有用!目錄頁可能幫大家將雜亂無章嘅內容整理好,一切一目了然.
對我嚟講,子彈筆記嘅好處之一就係有無限空間去自發寫嘢.我哋唔需要強逼自己連續寫特定嘅嘢,只要新嘅諗法,就可以隨時揭去下一個新頁開始寫!咁樣大家就唔洗成日估估下要留頁寫嘢,然後又因為預錯數而哂咗頁數喇!
每日慢慢累積,目錄頁好快就會填滿每頁嘅資料,指引你點樣搵番想睇嘅內頁.
年記
所謂年記,其實就只係年曆姐!設計年記可以有好多花神,而我就參考@blackinkjournal設計出一個迷你年曆喇.
月記
其實當我開始想整子彈筆記嘅時候,都有啲遲疑架,因為嗰陣已經係二月中喇!不過好彩我唔係完美主義者,決定照樣開始寫!俾個貼士大家,心動不如行動,無論係五月定十月,想寫就開始啦!
設計月記好簡單,只要一欄欄寫低月份嘅日數就得架喇.同一個星期嘅日子寫埋一齊,會更方便睇.
日記
如果同漢堡包去比喻子彈筆記,咁日記就一定係舊多汁厚肉喇!想令日記更實用,可以參考下呢幾個小貼士:
- 符號
子彈筆記嘅精萃就係愈簡愈好,大家可以參考下呢啲符號幫助整理雜項:
- 記低有意義嘅事
除咗寫低要完成嘅鎖事同活動,其實大家都可以試下記低啲有意義嘅經歷.小編自己就中意記低朝早起身喺腦海閃過嘅idea,又或者每日達成嘅小成就.
漢堡肉幾好食都要醬汁加持嘅!子彈筆記嘅點綴就係「珍藏」呢部份喇.我身邊有朋友中意用子彈筆記記錄習慣,網上購物訂單,每日心情之類.以下就係我中意記錄嘅嘢:
珍藏
「珍藏」呢一頁係好隨心嘅,唔洗一早plan好要寫咩架!我之前成日左揭右揭本筆記想要搵番某啲書名,所以就萌生咗個念頭,開番個「心水好書」嘅珍藏頁.
子彈筆記就係咁易整咋!完結前俾多個小貼士大家:寫錯嘢嘅時候,唔好完美主義者上身又塗又改,直接刪咗佢寫過啦!記住子彈筆記嘅目的係記錄,唔係用嚟鑑賞!希望大家都會好快設計出最適合自己,最實用嘅子彈筆記,佢絕對可以改變你嘅生活!只要將日常事情好好記錄,下次想買禮物俾人就唔怕冇靈感啦!


c: text/html

text: FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF.FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF.FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF.

robotstxt: allowed

filter: keep


text:
10 MAY 2015(SUN)今個十號除左係小小豬踏入57個月大,仲係母親節,當然要去我地兩母子都鐘意嘅地方玩一轉....知唔係就係迪迪尼啦~
原本見天氣都唔係太隱定,所以我地都15/16唔知去唔去好.點知大肥豬竟然好鼓勵我地去,見佢一返誠意,我又勁想入迪迪尼掃平貨,所以就入去玩轉啦!
一入到樂園,小小豬就一支箭咁各前跑~
原來佢見到MICKEY & MINNIE,小小豬就好似追星咁要捕獲佢地呀.
成功啦...MICKEY仲拖住小小豬行左一段路呀~
離開時小小豬極度唔捨得呀~
做完小FANS,我地就去玩小小世界~
離開小小世界時,小小豬見到啲小鳥,佢企定定睇住啲小鳥好耐.難得咁專心,所以就俾佢望一陣,等佢學習下自學留意身邊小種物都係一件好事嚟呀~
之後就去玩轉轉杯,今次真係有奇景,小小豬主動話要入杯度影相啦~
好一個傻豬仔,隻杯都未開始轉就不停傻笑呀~
放低佢地兩父子係馳車天地之後,就係我掃貨之時.六折嘅魔力真係太大,雖然係最後一日,都仍然係勁..勁..勁多人,好迫人呀.其實我都睇中左好幾件衫仔俾小小豬,不過我實在太遲了,好多都冇晒貨,我好唔容易先買到啲啲嘢~
SHOPPING完就去匯合返佢地兩父子,之後就繼續玩.次次入園都好想同Duffy Shelliemay影相,不過次次都係夾唔到時間,睇嚟同佢地都係冇緣了!
不過今日我個豬仔老闆破天坊批准我同三隻公仔影,同每隻都玩得好開心,仲影得
係臨走時小小豬去左扮指揮家呀~
由於我地要同奶奶食晚餐,所以我地玩一陣就走了,留返下次銀咭日再入嚟玩過啦!
今次六折我嘅戰利品,都係廚具為主多,買嚟俾小小豬廚房用呀~
等下次六折SHOPPING,我就一定會早啲入園掃貨,希望到時可以買到多啲心頭好了.


text:
最新
熱門
精選
主題
-
(隨時更新)日本小編開箱!2019年必試便利店新品速報
去日本玩嘅指定動作,當然就係去便利店尋吓寶啦~日本小編緊貼日本便利店嘅新商品情報,一有值得推介嘅必試item,就會親自開箱試食,喺呢度同大家分享.以後黐實呢篇速報,就唔怕返鄉下錯過好東西啦!
-
東京迪士尼特別活動pixar playtime主題美食介紹
東京迪士尼海洋樂園,於2019年1月11日至3月25日期間舉辦特別活動「pixar playtime」,除咗反斗奇兵,怪獸公司以及熟悉嘅迪士尼/pixar電影角色嘅演出節目,仲有期間限定嘅主題美食添.
-
期間限定 人氣冬甩店冬季甜品新作
日本Mister Donut最近同甜品大師鎧塚俊彦合作,推出misdo meets Toshi Yoroizuka Chocolate Collection,每款都有濃濃嘅朱古力味,1月9日至2月尾期
-
(東京)冬日限定丸之內燈飾×絕品梳乎里奄列
冬天去日本玩,一定唔可以錯過當地華麗嘅燈飾佈置.小編今次介紹返東京高人氣嘅丸之內燈飾同附近嘅推介餐廳.嚟緊呢兩個月去東京嘅話要bookmark定啦~
-
期間限定 人氣聖誕甜品🎄2018
踏入十二月,終於就嚟聖誕節啦!就等小編介紹番3款期間限定主題甜品俾大家,款款都好睇又好食,今個聖誕飛日本要試吓~🎄
-
京都賞紅葉景點及主題甜品推介(2018年版)
又到紅葉季,小編為大家介紹當地人必遊嘅京都絕佳賞紅葉景點,仲有秋季期間限定甜品推介,出發前一於睇定兼Bookmark喇.
-
(2018年版)京都夏季傳統 「納涼床🎐」餐廳推介
不經不覺又到咗今年京都夏季「納涼床 (川床)」登場嘅時候.每逢夏天,鴨川岸邊嘅餐廳都會架起可以欣賞河岸風景嘅露天座位,而且參與餐廳有西餐,壽司店,茶屋等.除咗鴨川納涼床之外,貴船,高雄,鷹峯等地都有舉
-
2018年春季 期間限定抹茶甜品特集
春季至初夏係新茶收成嘅季節,所以日本最近有唔少期間限定嘅抹茶甜品陸續登場.嚴選以下幾款必試推介,抹茶控一落機要手刀衝去試吓啦~抹茶甜品premium 即日起至5月下旬供應圖: 上年大獲好評嘅Miste
-
80年代sanrio角色做主角 池袋期間限定主題Cafe
由即日起至4月17日喺池袋有間sanrio期間限定Cafeサンリオ キャラクターズ ラブリーカフェ,主角係一眾80年代人氣角色.大朋友去回味吓舊時又得,帶埋小朋友去影吓相又得,得咗.日本小編今次仲名副
-
東京・京阪必睇超靚聖誕燈飾+周邊美食推介✨
喺日本過聖誕有個必遊行程,就係睇聖誕燈飾啦!日本嘅燈飾活動通常有哂主題,而且規模都有返咁上下,睇起嚟特別有氣氛.日本小編為大家精選東京,大阪,京都今年必睇聖誕燈飾,加埋周邊嘅美食推介,一於出發前Boo


text:
又到左送禮嘅季節啦,人有千百種,個性喜好都唔一樣,想要好好表達心意,令收到嘅人能對你印象深刻,甘到底要點樣才會送禮送中對方嘅心呢?呢個真系令送禮嘅人傷透腦筋啦,不過如果你甘岩知道對方是咩星座,或許就有D參考方向,一起來睇睇啦~
-
風象星座(雙子,天平,水瓶):療癒性商品
天使型嘅風象星座最適合療癒性嘅商品,其實「療癒」呢個詞來源於日本,原意系指解除痛苦,傷痛復原,如今則演變成,令心靈獲得撫慰,內心獲得快樂.而人成日利用情感寄託系物品上,來轉化佢地嘅情緒,呢個就系點解市面上好多商品掛上「療癒性商品」嘅字詞,因為只要透過買物品,就可以治癒自己,甘唔系好正咩!送禮亦不外乎希望可以比對方一個好嘅心情,甘最好嘅就系辦公室嘅綠色小盆栽,即使你工作無法立即奔向大自然紓壓,甘種下小植物,睇睇綠色嘅野,撫慰一下各位煩躁焦慮嘅工作情緒
-
火象星座(牡羊,獅子,射手):創意禮物
總系充滿熱情,做事大咧咧,好似火一樣嘅火象星座,鍾意驚奇有活力嘅事物,送個聖誕創意禮物,好似毛巾蛋糕,精巧逼真嘅包裝令人一時分辨唔出系食物定系毛巾,呢種出奇不易嘅驚喜必定深受佢地嘅喜愛,亦令聖誕節更加歡樂.
-
水象星座(巨蟹,天蠍,雙魚):外型取勝
對於難以捉摸有D挑剔嘅水象星座,搵出個人平日鍾意用嘅用品,並附上完美嘅外型,例如平日愛搭配各種唔同嘅手袋,手袋唔只系收納用,更系講究外型嘅,因此你就可根據時下流行嘅款式做挑選,選擇富有設計感,有造型嘅手袋,甘樣對症下藥就絕對萬無一失啦!當然你平日嘅觀察力亦唔可以少,如果唔系點樣收集資料了解對方嘅喜好呢~
-
土象星座(金牛,處女,魔羯):實用性商品
向土一樣,樸實穩重,踏實以及理性嘅土象星座,對佢地來講果D擺著好睇卻長灰塵嘅東西,不如比佢地實質上有幫助性嘅產品,來得更實在.隨著網際網路嘅發達,電腦儼然成為現代人不可或缺嘅工具,當然周邊嘅配備更不可少,大容量細機身嘅USB,唔單止可以隨時儲存資料,亦可以方便攜帶,對於務實嘅土象星座,送USB,佢地肯定會帶系身上用,且念舊固執嘅佢地,一用東西就是好耐,令佢地可以時時刻刻想到送禮嘅人呀~
雖然星座只可以幫忙歸類大概嘅個性,無辦法百分百對準某個人嘅全部喜好,送聖誕創意禮物亦都系希望收到嘅人能夠開心,無論禮物本身系米真系好有創意,都系要同精心準備嘅人講聲多謝阿~(甘先系有禮貌嘅乖寶寶~誤


text:
大家注意!2021嘅新年從2月10號開始!
新年禮物都諗好未?剩底唔到3個月嘅準備期要加快腳步,唔快啲準備嘅話絕對會嚟唔及!
呢篇送畀煩緊新年禮物要送咩好嘅公司採購,快啲參考一下!
唔同需求,唔同取向都一齊規劃畀你──
(圖片來源:unsplash)
追求科技感
想要嚟啲比較唔一樣嘅,比較有科技感嘅物品?
集比誠心推薦嘅品項有以下幾個:
無線叉電板
發光多合一叉電線
講到「科技」,大多數都仲會諗到「發光」.
發光物品唔單止靚,仲有「前途光明」嘅寓意,好適合作為新年禮品嚟攞喜氣!
LOGO會發光嘅叉電線.
追求隨處可見
想畀大家到處可以見到公司LOGO,企業LOGO?
如果係考慮LOGO呈現嘅人,集比都有以下嘅禮品選揀!
Memo紙
造型杯蓋
造型杯墊
造型筆
可以結合LOGO嘅物品當然有好多,但Memo紙,杯蓋仲有杯墊呢啲都會喺office就可以用到嘅禮品,而且好用又實際.
集比同金門農試所合作嘅杯蓋.
追求高便利
你都有叉電線規格統一唔同嘅困擾?
多合一叉電線絕對可以幫你解決呢啲麻煩,一條就可以應付唔同規格唔同廠牌嘅手機同3C商品.
係近排好流行嘅實用禮品之一!
仲可以根據公司特色,製作屬於自己嘅造型叉電線.
追求得意
今年想送啲得意嘅物品,但又覺得公仔好唔實際?
咁考慮一下呢啲禮品:
藍芽耳機保護套
環保飲品袋
而家嘅藍芽耳機保護套都非常得意!
唔同造型或者花色都可以訂造製作.
環保飲品袋亦都可以訂造印刷,推薦畀有創意或者追求fashion嘅公司!
追求實用
如果係對外表都唔太講究,重視功能性同實用性,集比都有好多優秀物品推薦畀你.
玻璃結合矽膠嘅環保飲管.
新嘅一年都要有新創意同新禮物,有咗呢啲禮物相信2021年會更開心!
對上面嘅禮物有興趣?歡迎嚟集比問價!


text:
你知唔知港島除咗半山同叮叮之外,原來仲有一個天然瀑布係華富邨呢?
華富邨仲咗神秘傳說,仲有一個遠眺南丫島,廣闊海景嘅寧靜石灘同燒烤場,消暑之餘仲適合一家大細𠻹!而且依到仲係攝影發燒友必到之處,潮汐下拍低雞蛋仔奇景!
薄扶林瀑布約 15 米高,位於瀑布灣公園.開埠初期仲係港島居民嘅取水處,而且因為氣勢澎拜,曾經有「鼇洋飛瀑」同埋「扶林飛瀑」嘅美譽,仲係「新安八景」同「香港八景」之一𠻹!後期因為政府為咗解決香港用水需要,所以係薄扶林谷地興建水塘,以致1863年水塘建成之後,扶林飛瀑截咗一半,變成依家所見嘅模樣.而瀑布對出就係寧靜嘅石灘,旁邊有一間廢置石屋以及日佔時留底嘅軍事瞭望台增添咗唔少歷史氣氛.亦因為以前依一帶前身係亂葬崗,亦曾經日軍佔領過,所以流傳唔少嘅故事.
除咗神秘故事,瀑布灣亦係香港傳統文化習俗佔一席.每逢農曆八月十五,瀑布灣擔任住富有香港非物質文化遺產之稱-薄扶林舞火龍嘅終點.當日村民會撐起火龍,火龍追隨「龍珠」沿薄扶林道途經華富邨,步行至瀑布灣.當村民拜神後,就會合力把火龍抬出海中,沉下海底,完成「龍歸滄海」儀式.依家為免污染海洋,所以會將火龍移返陸上處理.可見依到嘅人文歴史係幾咁豐富.
除咗瀑布,公園內仲有公共燒烤場,可以對住大海景燒烤,同朋友談天說地,咁就一日,都咪話唔歎.燒烤到黃昏時間,仲可以係鄰近華美樓方向,沿樓梯行到底係海邊尋找雞蛋仔!雞蛋仔佔地約二百呎,而佢地其實係保護電䌫嘅人工建築物,水泥因為長期俾海水洗擦之下,表面變成一個個光滑,突起嘅雞蛋仔.雞蛋仔要係潮退先有機會見到,配搭黃昏仲係一大特色靚景!唔少攝影發燒友專程黎到就係為咗捕捉雞蛋仔嘅身影.
係海邊附近,仲有一個人手搭成嘅泳棚,旁邊更有小廟供泳客拜一拜再落水,保佑平安.大家有機會不妨探索探索,尋找自己嘅私人秘景!


text:
電腦
電腦即係「電子腦袋」(部嘢本身用電去行,要用人去聯,聯想到同人個腦好似)[未記出處或冇根據],中國大陸以前叫做計算機或者電算機(即係「計算嘅機器」),係按照一系列指令(又叫程式)嚟處理數據嘅機器.
電腦用途廣泛.其實電腦係一種可以處理任何資訊嘅機器.根據邱奇-圖靈假設,即使係具有最小能力嘅電腦,只要有足夠記憶體同時間,都可以完成下至電子手帳(PDA)上至超級電腦等電腦嘅工作.因此,同樣嘅電腦設計不但可用於計算工資單,甚至可以用嚟控制無人太空穿梭機.而家電腦比起早期嘅設計無論喺速度同數據處理量方面都要高好多.而由英特爾(Intel)名譽董事長摩爾經過長期嘅觀察之後發表現嘅摩爾定律更加認為每隔18個月集成電路(IC)上面可以容納嘅電晶體數目就會增加一倍,亦暗示電腦嘅性能都會翻一翻.
電腦嘅外型有好多種,最初嘅電腦有成間戲院咁大.而家都重有咁大嘅電腦設備,而且專門用於科學計算同埋大公司(例如銀行)所需嘅事務處理,呢種超級電腦通常稱為大型機(Mainframe);而個人使用嘅較為小型嘅電腦,稱為個人電腦(Personal Computer, PC);便攜式可移動嘅電腦就叫做手提電腦或者膝上型電腦(Laptop Computer).個人電腦同埋膝上型電腦係隨處可見嘅資訊處理同通訊工具,亦係廣大非專家概念中嘅「電腦」所指.不過,而家用得最多嘅電腦其實係嵌入式電腦,一種用於控制各種設備嘅電腦,用嚟控制比如飛機,數碼相機(Digital Camera, DC)等.
電腦嘅誕生[編輯]
電腦嘅祖先包括算盤同Antikythera mechanism(公元前87年希臘人用嚟計行星運行嘅工具).中世紀末期,歐洲數學同工程學又開始開花;1623年,Wilhelm Schickard就成功整咗第一部機械計數機.
1820年,巴貝治 (Charles Babbage) 第一個設計出可以編寫程式嘅電腦.不過由於嗰時技術有限,錢亦都唔夠,設計冇即時實現到.之但係,一啲技術好似打窿咭同埋真空管,響19世紀末證明咗喺電腦運算係好有用.Hermann Hollerith整咗部機器,可以自動處理大量打窿咭.
20世紀頭半截,有好多科學運算要用到一啲好專門同精細嘅類比電腦.呢啲電腦,直接利用機械或電學來模擬問題.不過自從有咗可以寫程式嘅數位電腦,就好少用到喇.
喺1930,40年代,更強同靈活嘅計算設備連續建成,逐漸形成現代電腦嘅雛型,譬如1937年對數位電子技術(由克勞德・沙朗發明)同更靈活嘅編造程式性能,但係咁並唔代表"第一部電腦"已經誕生.呢段時期嘅成就有,Atanasoff-Berry Computer(1937年),用閥門(真空管)去計二進制數字同埋保存記憶嘅機器;英國Colossus computer(1944年),只能夠運行小量程式但可以用閥門去重編程式;美國 Electronic Numerical Integrator and Computer(ENIAC,1946年)- 第一種真正通用機器,但重用十進制同仍有固定結構令佢每次使用都需要再次輸入程式;以及Konrad Zuse's Z machines,用機電Z3(1941年)係第一部機器去執行二進制算術同埋程式.
負責起ENIAC個小組,睇到部機嘅瑕疵,就設計咗一個更有彈性,更好嘅架構,叫做記低程式架構(stored program architecture).佢可以話係所有現代電腦嘅基礎.1940年代尾,有唔少小組開始發展呢類電腦.第一部係響英國完成.第一部行得嘅叫小規模實驗機器(Small-Scale Experimental Machine),不過,第一部實用版就叫做EDSAC.
1950年代開始,由閥門推動嘅電腦投入服務,直到佢哋喺1960年代俾晶體管電腦取代為止.晶體管相比起閥門來講又細又快,而且價錢平啲,重更加可靠,結果晶體管就喺呢個優勢下被大量投入工業生產.到咗1970年代,集成電路嘅採用令電腦能夠喺足夠低嘅成本下,令到大眾都可以擁有一部類似現今嘅電腦.
電腦原理[編輯]
雖然電腦技術喺四十年代第一代通用電子電腦後已經發生咗好大嘅變化,不過大部分電腦重喺用緊存儲程式架構(亦叫做馮諾依曼架構,加因文中描述嘅主要發明人大概係ENIAC設計師J.Presper Eckert同John William Mauchly).該設計令共用電腦成為現實.
該架構描述嘅電腦包括四部分:計算同邏輯單元(ALU),控制單元,內存,輸入同輸出設備(統稱I/O).呢啲部件俾一捆線(bus)連住,一般由定時器或時鐘驅動(雖然其他事件亦可以驅動控制電路).
概念上,電腦嘅記憶可以當做一行格仔(cells).每格以一個數目做佢嘅地址,而且可以儲(音「草」,中上聲)一定量數據.
輸入/輸出設備[編輯]
輸入/輸出設備,一般簡稱I/O(由英文input-output變化出來),係一切幫部電腦同另一部電腦或者外界溝通嘅設備嘅統稱.呢啲輸出可能係直接畀人睇嘅,亦都可以係畀另一部靠呢部電腦啲輸出來運作嘅電腦睇嘅.例如一個機械人嘅運算輸出就主要係畀佢自己啲手腳用.
相比起而家啲電腦,第一代電腦啲輸入同輸出設備就認真係有限公司.嗰陣時啲電腦靠打窿咭(punch card)做輸入,將啲嘢質入個記憶體度做計算,然後用打印機將個計算結果印出來.當時啲打印機多數係由電報機改裝出來.咁多年來,科技發展令到電腦多咗好多唔同嘅輸入輸出設備.好似而家啲個人電腦咁,鍵盤(keyboard)同埋滑鼠(mouse)就係最常用嘅輸入裝置,而熒光幕(display / monitor)就係最常用嘅輸出裝置.當然,好多時都會用到其他裝置,例如打印機,喇叭,同埋耳筒.其實而家嘅人用電腦重有好多唔同方法做輸入,數碼相機就係一個輸入視訊嘅裝置.另外重有兩種好舉足輕重嘅輸入輸出裝置,就係次級記憶裝置(secondary storage),例如硬碟(hard disk),光碟(CD-ROM),同埋快閃記憶(key drives / flash memory),係一啲存取速度比記憶體等主要記憶裝置(primary storage)較慢但係較平,大容量嘅儲存媒體,畀人用來放資料遲啲攞番出來用或用來備份資料;另一類就係用來接駁電腦網絡,佢哋賦予咗電腦互相溝通嘅能力,令到電腦可以做嘅嘢多好多.而家快速增長緊嘅互聯網將全世界每一部電腦連埋一齊,令電腦獲取資訊越來越方便.
指令[編輯]
程式[編輯]
電腦程式係一列畀電腦執行嘅指令,佢哋可以由解決簡單問題嘅幾個指令去到一啲包含數據表嘅複雜指令.好多電腦程式包含數以百萬計嘅指令,當中大部分係重覆嘅,一部普通嘅電腦可以喺一秒內執行約三十億個指令(2005年).一部電腦行得好快,唔係因為佢哋可以執行一啲好複雜嘅指令,而係因為佢地識得根據編程員將好複雜嘅指令變成好簡單嘅程式語言之後好準確咁將佢哋執行出來.
實際上,編程員唔會用機器語言(machine code)寫程式,因為咁寫程式會令到寫程式好困難,好冇效率同埋好易出錯.雖然用程式語言寫程式都容易出錯,但係用機器語言寫程式要偵錯就真係難過登天.反之,編程員通常都會用一啲高等程式語言來寫程式,再用預先設計好嘅編譯器(compiler)或者直譯器(interpreter)將程式語言變成機器語言.有啲程式語言同機器語言好接近,例如比較低等嘅集合語言(assembly language);另一方面,Prolog之類嘅高等程式語言就係根據抽象原則建構出來,佢哋嘅設計近乎無一絲同機器語言或者機器根底運作方法嘅關係.編程員選擇程式語言嘅時候通常根據工作本身需要,編程員本身實力同埋佢身邊可以用嘅工具來做決定.更加有啲時候,編程員用咩程式語言係取決於用家嘅需要,例如美國軍隊用嘅所有程式都要求編程員用Ada.
電腦程式有時又叫做軟件.軟件係一個比較含義廣泛嘅名詞,因為佢包函一切程式本身同埋幫助程式運作嘅數碼資訊.例如一個遊戲軟件就包括遊戲程式本身同埋好多圖像,聲音等建立遊戲虛擬環境嘅元素.一個電腦應用軟件通常透過零售途徑供給好多個用戶使用.一個典型嘅例子係一套由多種負責不同辨公室工作嘅程式組成嘅辦公室軟件.
積少成多,聚沙成塔,由一句程式碼發展成一個完整嘅應用程式,中間個過程真係好複雜.就攞Firefox出來講,佢就係由二百萬行C++夾埋寫出來;佢已經唔算最勁,有啲程式嘅規模比佢更加大,由大大隊嘅編程員日以繼夜,嘔心瀝血咁磨出來.所以,完善嘅工作管理就成為咗呢啲大單嘢成功嘅一大關鍵.程式語言同埋各種寫程式嘅技術令到工作可以斬件,不斷咁切細佢直至到每一個人嘅工作量都可以喺合理嘅時間內完成.
雖然有啲咁勁嘅野,軟件開發始終都重係一個又慢,又易錯,結果又始料不及嘅行業.軟件工程學其實已經投放咗好多資源研究點先可以令到生產過程更快,更準,更有效率,製成品更高質素.佢哋嘅研究已經見到成果.
庫,操作系統[編輯]
電腦發明咗冇耐之後,開始有人發現有一啲嘢原來每個程式都要用,例如各款數學函數.為提高效率起見,有人開始收集各種唔同人寫嘅函數,整成一個庫(library).其中一種常見,發展得最快嘅係同輸入輸出裝置溝通嘅函數,因為佢哋真係個個程式都唔少得.
應用程式[編輯]
第一個數字電腦,其巨大的規模和成本,主要是進行科學計算,往往以支持軍事目標.該埃涅阿克最初的設計計算彈道發射台的火砲,但它也可以用來計算中子截面密度,以幫助設計的氫彈 [6] [7],大大加快其發展. (許多最強大的超級計算機可今天還用於核武器模擬.)我的科學和工業研究谷,澳大利亞的第一個存儲程序計算機,評估降雨模式的集水區的雪山計劃,大型水利發電項目 [ 8].另一些人用密碼分析,例如第一款可編程的(雖然不是一般用途)數字電子計算機,巨像,建於 1943年第二次世界大戰期間.儘管這個初期重點科研和軍事工程應用,電腦很快被用於其他領域.
從一開始,存儲程序的計算機被應用到商業問題.低地軌道,一個存儲程序計算機建立由J. Lyons和公司在英國,是業務和被用於庫存管理和其他用途之前,IBM公司3年建成的首個商用存儲程序的計算機.不斷降低的成本和尺寸的電腦看到他們通過不斷較小的組織.此外,隨著微處理器的發明在20世紀 70年代,就有可能產生便宜的電腦.在20世紀 80年代,個人電腦開始流行的許多任務,包括簿記,書寫和印刷文件,計算數學預測和其他重複性的任務,涉及電子表格.
由於計算機已經變得不那麼昂貴,他們已廣泛用於藝術創作好.聲音,靜止圖像和視頻已成為例行創建(通過合成器,電腦繪圖及電腦動畫),和近用電腦編輯普遍.他們也有用於娛樂,視頻遊戲成為一個巨大的產業.
計算機已經被用於控制機械設備,因為它們體積變小,夠便宜這樣做,確實是一個重大推動集成電路技術是建立一個計算機小到足以指導阿波羅任務 [9]和民兵導彈 [10]兩首主要應用在嵌入式計算機.今天,它幾乎是罕見找到動力機械裝置由計算機控制的不是比找到一個至少部分如此.也許最有名的電腦控制的機器人的機械設備,機器與較高或無人類外表和一些子集的能力.工業機器人已成為司空見慣的大規模生產,但通用類人機器人沒有辜負他們的承諾,仍然不是虛構的對口玩具或研究項目.
機器人,的確是身體上的體現了人工智能領域,一門學科,其確切的界線模糊,但在一定程度上涉及試圖給計算機的能力,他們目前不具備,但突如其來的事.多年來,已開發的方法,讓電腦做的事情以前被視為人類的專屬領域 - 例如,“讀”手寫,下棋,或進行象徵性的一體化.然而,進展創造一個計算機展覽“一般”情報相當於一個人一直非常緩慢.
網絡,互聯網[編輯]
自1950年代,設喺唔同地方已經透過電腦去處理各種資料,例如美軍嘅SAGE系統就喺最大規模嘅電腦系統;而商業方面,就有Sabre等系統去服務唔同嘅使用者.
到1970年代,美國ARPA資助各大學電腦工程師利用電訊科技將電腦連結起來,形成ARPANET系統. 事實上,連結到網絡嘅電腦不斷大幅增加.好大比例嘅個人電腦習慣噉同互聯網連接去交流同接收資料.
電腦職業,學科[編輯]
喺已發展社會,每個行業都會用到電腦.不過而家已經發展咗好多專業去研究電腦嘅建立,調整同運用.經過幾十年發展,電腦專業已經拓展為幾個新學科,主要嘅分類有:
- 電腦工程喺電子工程其中一個分支,以留意硬件,軟件及兩者嘅交流為主.
- 電腦科學喺一個學術科去理解同電腦有關嘅程序,例如發展不同方法去處理特定工作.呢科重處理關於利用電腦去解決問題,點樣有效率去用電腦解決問題同有效率嘅程式去計出答案嘅問題.好多電腦科學專才利用呢個學科去解決不同方面嘅問題.
- 軟件工程研究方法去使軟件變得更快,更穩定,用更少步驟去處理工作.
- 資訊系統專注電腦喺團體(尤其喺商業裏面)嘅發展同運用.
- 好多範疇嘅專業都會利用到電腦;就例如一個地理資訊專家應用電腦去管理地理資訊.
而家有兩個主要專業電腦學會,分別係美國電腦協會(The Association for Computing Machinery)同IEEE 電腦協會(IEEE Computer Society).


text:
「影響」
究竟武漢肺炎嘅影響有幾嚴重?同我之前所講,最起碼航空,酒店同旅行社都受到最大嘅衝擊.究竟有幾多公司可以捱得過疫情嘅影響,相信慢慢會浮現.只係遲早嘅事,因為影響只係啱啱開始,而真係言之尚早.無人知幾時先至會回覆正常,最起碼今年都應該唔會.所以有幾多公司可以捱足一整年?講真應該唔會太多!而破產潮應該好快出現,好多行業都應該會大洗牌!
「破產」
今日最大單嘅新聞應該係租車公司 Hertz (赫茲)申請破產.咁大間公司竟然要破產?其實唔太難理解,因為武漢疫情嘅影響,莫講話少咗旅遊嘅客戶,其實最大嘅收入來源應該係公司嘅客戶都冇埋.疫情至今已經基本上無人能夠飛去其他地方工作,因此無公司客會租車.收入大減,樣樣嘢都係開支,頂唔順係遲早嘅事.就好似早前泰國航空亦都面臨破產.
「生存」
創業難,守業更難.有時真係天時地利人和!一個肺炎搞到整個市場翻天覆地,真係可以話百年一遇.就算公司幾有錢都好,好多時都敵唔過一啲無可預計嘅情況.有啲行業真係無辦法轉型,只可以硬食!慶幸嘅係有啲行業因為疫情已快速增長.只不過大家要諗嘅就係點樣可以更加有效咁做好風險管理.做專係一件好事,但係弱點係好難轉型.做闊亦都可能係壞事,因為太多範疇要兼顧.所以無話邊個策略係好啲,只要今年唔死得嘅都已經係一個好嘅策略!講咁多廢話仲乜?


text:
全身脫毛
2021年全身脫毛邊間好, 價錢平與貴之分
近年來愈嚟愈多人選擇同推薦激光全身脫毛,為求以後都唔再需要處理多餘毛髮.因為激光療程一般都分成多個部位,相信有唔少女仔都會覺得一了百了比較好,所以以「反正遲早都要脫,不如早啲一次過脫哂佢」嘅心態,最後選擇全身脫毛,而小編都唔例外!
今次都想分享一下我係尋覓全身脫毛邊間好時嘅經歷~其實不知不覺香港市面上多咗好多公司,唔再係以前咁來來去去都係個兩三間比較專業的大公司.同時755全身脫毛療程都愈嚟愈多,而且全身脫毛價錢上都差天共地,平嘅可以平到九千幾至一萬蚊,貴則可以10幾萬到二十萬.
到底點解啲全身脫毛價錢可以差咁遠?全身脫毛邊間好?就等小編分享一下近期嘅體驗畀大家參考一下啦.左揀右揀,試左好多間,最後都係決定去口碑極好嘅HAiRLESS(H公司) ,亦係全香港唯一港九新界亦有旗艦店的大型中心.
全身脫毛技術及治療師操作手勢
論激光全身脫毛邊間好就一定考慮清楚公司使用嘅機器係邊一種,因為係關乎療程會唔會痛,技術及手勢亦都影響效果同埋安全性,會唔會出現皮膚問題﹑安全性等等嘅大問題.依家市面上最適合亞洲人嘅科技為755,因為佢最被亞洲人毛髮嘅黑色素吸引,所以可以做到唔傷害皮膚,只針對毛囊及毛髮.
坊間有某幾間公司都係使用755科技嘅,但都需要睇埋安全認證,例如有冇外國權威認可.
小編今次就選擇咗有美國FDA認可而且係使用全球第一755科技嘅(H公司).除此之外,佢哋嘅儀器都配備咗智能冷凍系統同冷凍劑,冷凍劑會係每一下激光脈衝噴出,中和激光嘅刺痛感,所以唔再需要好似傳統療程咁忍痛再敷冰.對於HAiRLESS全身脫毛體驗嚟講,呢部機真係恩物,即使係一啲比較敏感嘅位置都一樣唔痛!同時都將成個過程變得簡單同快捷,即使係全身脫毛,療程時間都可以係短短一小時內完成,計埋成個療程都係六小時就做到永久效果,真係有些少後悔當初點解唔早少少做! 另外,(H公司)相對進行永久全身脫毛療程比較細心及專業,亦都好多真實嘅顧客推薦口碑很好. 而家喺香港比較着重誠信及服務嘅大公司.
效果圖
首先比大家睇下我整個underarm療程嘅效果對比相先~
第一次未做(H記) 療程前
你見我其實本來d毛毛都多,而且好多黑色一點點.因為之前打過去(H公司)問,佢地建議話做療程之前最好前1-2日自行先剃左毛毛先,因為到左做全身激光脫毛療程之時就會易d吸光,到到做嘅時候就會效果理想D!
第三次未做(H公司) 療程前
做左2次激光全身脫毛療程之後,雖然都仲會生毛毛,但就明顯少左好多喇!尤其係中間underarm 嘅毛毛,黑點明顯小左好多嫁,而且生番嘅毛毛都好幼,同生慢左好多
第六次未做(H公司) 療程前
話咁快就去到第6次做(H公司)激光療程喇!真係好興奮呀,因為感覺我真正可以同D毛毛say bye bye喇!我最後一次去(H公司)做之前都再影左張相,而呢到你就好容易比較得出全身脫毛個分別係邊喇!已經去左9成黑點,毛毛都冇咩再生出黎!勁開心呀!
開心野真係一定要share!!! 方便d大定做比較,我再整合曬d相比大家睇!
(H公司)腋下激光療程對比圖
(H公司)小腿激光療程對比圖
同大家一齊見證住我嘅歷程,咁再分享埋我揀公司嘅小小心得啦!
教你辨別全身脫毛療程價錢
其實睇全身脫毛邊間好嘅重點就係全身脫毛價錢!2021年香港市面上有好多美容院嘗試用極低價錢拉客,但一定要仔細睇清楚,因為有啲價錢根本一啲都唔合理!做一個身體部位嘅激光療程可能要到幾千蚊,但有啲公司竟然可以做到激光全身脫毛價錢一萬蚊都唔洗?能夠做到呢個價錢原因有好多,例如佢哋會使用最舊式嘅儀器,代表過程要受盡苦難同敷冰!
另外,員工都會因為唔夠資源而欠缺專業培訓.全身激光脫毛療程其實都係醫美療程嘅一種,好需要專業知識同訓練先可以安全執行療程,絕對冇自學無師呢回事.如果冇專業嘅判斷,好容易釀成美容意外,例如係皮膚感染又或者灼傷,而呢啲意外後果可以係永久,所以千萬唔好一時貪小失大啊!
講到全身脫毛價錢,仲記得留意療程到底包咗幾多次服務.有好多時公司嘅機器都比較落後,可能需要十次甚至更多先做到永久效果,又或者根本做唔到永久效果,所以儀器真係非常重要.其實呢個都係小編選擇 (H公司)嘅關鍵原因之一,因為(H公司)嘅療程係大約4-6次可以做到永久效果,而且若果之後仲有毛毛再生都可以免費使用佢哋嘅永久保養服務,成個療程細節都令我感到好放心!不過上到去做療程之後就發現真係一啲都冇揀錯~全身脫毛價錢(H公司) .
全身脫毛安全第一,公司監管專業質素是否嚴謹
比較全身脫毛邊間好,其實非常講求手勢同安全性,所以技師係呢一方面就好重要!(H公司)嘅技師原來全部都經考核同實習,仲要係國際認可嘅資格.唔單至係呢啲書面上嘅功夫,其實係療程中都感受到技師好有經驗好快手,而且仲要又細心又有耐性.作為第一次做療程嘅問題寶寶,療程前同過程中都不斷問咗好多問題,而技師都好專業咁解答哂我所有疑慮~為咗我唔好咁痛,仲會每個部位打之前都會試打一次,睇下我承唔承受到再繼續,所以對於全身脫毛推薦嚟講,呢個經歷我真係畀滿分!
另外,(H公司) 都有好多人話全香港最嚴謹嘅中心,佢哋公司內部設立嚴格嘅監管系統,監管日常療程專業及服務以及售後服務,呢個真係值得稱讚,堅持多年都不停做好專業監管服務水準,真是香港人的福利,為大家755全身脫毛專業安全方面把關.
論到全身脫毛邊間好就一定會考慮到痛唔痛,因為始終全身都有好多敏感部位,如果會很痛的話,成個過程就會好唔舒服!我選擇(H公司)嘅其中一大原因就係佢哋嘅療程係無痛激光療程,只有輕微橡筋彈的感覺,因為做激光一定係有感覺的,而試過之後真係可以同大家保證係唔痛!治療師都有解釋話係因為儀器有冷凍劑,可以中和激光穿透皮膚時嘅感覺.成個過程甚至可以話係舒服,即使係第一次療程有好多毛毛,打落敏感部位嘅時候都係稱不上痛,最多只係吉一下嘅感覺,打多一兩下就習慣~其實真係完全顛覆我嘅既定印象!
之前聽朋友分享佢嘅經歷,佢哋都話傳統全身脫毛療程比較痛,需要每打幾下就痛到要叫停.試過(H公司)嘅機之後就發現依家嘅科技真係愈嚟愈勁~我都即刻分享翻畀啲朋友聽叫佢哋試吓去(H公司)做,佢哋嘅反應都非常滿意,仲話呢到脫一次嘅效果仲勁過之前脫幾次,果真冇搵錯HAiRLESS全身脫毛!(H公司)仲獲得亞太區Candela頒獲Cryogen冷凍噴霧使用量全港No.1 第一 TOP One 嘅品牌,即刻比曬信心我.
所有優點集於一身嘅全身脫毛公司!
總結嚟講,今次全身激光脫毛體驗真係非常稱心滿意!依家做咗6次療程已經做到永久效果,而且(H公司)嘅技師都會關心吓毛髮生長狀況.依家脫哂毛真係一天都光哂,但都同時好開心之前每次去(H公司)全身脫毛都有種賓至如歸嘅感覺.再加上,之前趁係2021年全身脫毛優惠期間購買咗(H公司)嘅療程,折折埋埋都慳咗好多個零,療程時間又快捷方便~都知道大家一定好心急想知道佢哋全身脫毛價錢如何,或者有冇學生優惠,我都係佢哋官網到節錄咗啲價格方便大家睇.如果仲諗緊全身脫毛邊間好,真係不妨試吓(H公司),唔痛之餘服務又好,真係無懈可撃!
有關激光全身脫毛 – 常見問題:
想做755全身脫毛推薦應該逐part去做定係join package?
我之前未買(H公司)全身脫毛plan 之前都諗左好耐,好唔好逐part買,因為價錢唔係最平,又唔知效果好唔好.好在(H公司)有得比我免費體驗試下先,然後試完一次之後,真係比佢地治療師嘅服務,儀器所吸引住!計過數,做全身脫毛價錢$77000,但如果之後逐part 逐part 去做,個價錢仲金.如果你係毛孩,又負膽到,建議就join package 抵d!
點解揀(H公司)做全身脫毛?
其實我去(H公司)之前都做左好多research 嘗試了解全身脫毛邊間好,大大小小嘅品牌我都考慮過,但最後真係比(H公司)吸引左.首先佢地旗艦店位置係商業區,環境又光猛乾淨.消毒程序做到足,我見治療師每次做完我嘅療程都會立即拋棄剃毛工具,而且長時間有清潔姐姐係到清潔.仲有就係(H公司)真係用緊真正最新美國機GentleLase Pro-U 755,而佢係最岩亞洲人皮膚,所以我都幾開心真係做左6次就冇曬毛咁~做到(H公司)嘅承諾.最後就係(H公司) 全身脫毛價錢好公開透明,上網一眼寫清楚,勁好!


text:
比例
基本含義改
如果有兩個變量,其中一個始終係另外一個嘅 倍(即係話 係常數),而且 ,噉爾兩個量就叫做成比例,而且 叫做比例常數.
比例式改
相關概念改
表示四個量 之間關係嘅等式 叫比例式,其中同英文冒號一樣嘅符號叫做比號,表示除法.
比例式亦可以寫成分數嘅形式:
喺比例式 道, 叫做比例外項, 叫做比例內項.
如果兩個比例內項相等,即係比例式係 噉款,噉 就叫做 同 嘅比例中項.討論等比數列問題嘅時候,經常會用到比例中項嘅概念.比例中項 .
例如,黃金分割比 係 同 嘅比例中項.
性質改
用初等代數可以好容易證明比例式嘅一系列性質.
基本性質改
- 比例式中各項同時乘(或除)以某一非零常數,比例式仍然成立;
- 比例外項之積等於比例內項之積
倒數改
合分比定理改
如果 ,噉 .上式取正號時,稱為合比定理,取負號時,稱為分比定理.
等比定理改
如果 ,而且 , 噉 .爾個叫做等比定理.
正比例同反比例改
上面講到嘅比例有時又叫正比例,噉係為咗同反比例區分.
正比例函數同反比例函數改
函數 稱為正比例函數,爾個時候 同 成正比例,比例常數係 .正比例函數係一次函數嘅特殊情形.正比例函數嘅圖像係一條過原點嘅直線.
函數 稱為反比例函數,爾個時候 同 互為反比例關係,但係一般無「比例常數係幾多」嘅講法.反比例函數嘅圖像係一條兩個焦點連線(焦軸)同坐標軸成 角嘅雙曲線.
當 時,正比例函數同反比例函數都變成冪函數嘅特殊情形.
非正式用法改
喺學術以外嘅範疇,正比同反比有時會用來分別指代正相關關係同負相關關係.所謂正相關,係指一個量大致趨勢上隨另一個量增加而增加;所謂負相關,係指一個量大致趨勢上隨另一個量增加而減少.
如果規定兩個變量都係正數(生活中用「正比」同「反比」來分別指代正相關同負相關大部分屬於爾種情形),噉數學上嘅正比例同反比例分別係正相關同負相關嘅特殊情形.但係如果無爾個限制,數學上嘅正比例亦可以係負相關,反之亦然.


text:
係去里斯本之前book左R. Passos Manuel既Airbnb,之後咁岩見到Facebook有人不幸地係里斯本比人打劫,遇到黑心酒店等等,所以到埗之前有Google下里斯本邊度係危險,點解一search之前,發現我地住既附近就係網上惡名遠播既Anjos, Arroios, intendente,跟住睇到既都係搶野,小偷,係遊客唔會去既地方.依個就係我到埗之前既感覺,turn out原來係多餘既,其實去旅行,唔洗擔心得太多.
我地到埗之後,由機場搭的士去Passos Manuel唔係好遠同貴,我地由歐洲寒冷地區去到熱帶地區,由物價高去到物價低,由d人歧視冷淡去到好客同nice,其實我都幾鍾意葡萄牙.首先住既bnb,好大間,大約hkd800蚊一晚,有兩間房同埋廁所,依度大既係40度,但係屋入面得一個房有冷氣,因為依種熱同香港好唔同,就算出面幾熱一入左屋入面都會好涼爽,完全唔係好需要開冷氣.
屋既前後兩面都有露台,廳同廚房個邊望出去係classic景色,依度無高樓,有d屋都係沿山而建,除左chill,諗唔到有咩字可以形容依間屋.房個邊係個好窄既露台,無得座但係可以呼吸新鮮空氣,d衫拎出去曬幾個鐘就會乾哂.
點解我鍾意依度?因為依度既人唔會帶有歧視同有色眼光,佢地無種族優越感,首先係屋主親自黎迎接同埋介紹間屋,好似house tour咁,可以依一句對遊客黎講都比較陌生同危險,但我諗好似深水埗咁,環境無咁富裕,普遍人會覺得雜,對香港人黎講唔會因為咁樣而唔去或者唔鐘意,係里斯本依區都係,有唔同文化同種族既人,只要你唔係深夜先返去,其實都唔會有咩危險,而且係一個比較local同diverse既地方.
我地去左一間食海鮮既餐廳,唔係做遊客生意,價錢合理又好味,員工都好helpful,佢地唔識英文都會好努力同你溝通,我諗應該係family business,因為個大d既員工推左個十幾歲既細路黎同我地講野,佢英文應該係講得最好嗰個,我地學識左第一區葡文就係piripiri,意思係chili sauce咁解.
如果話一個地唔安全,不如叫自己小心d,因為就算幾安全既地方,都可以有小偷,所以就算幾多小偷既地方,只要自己小心,就唔會比佢地有機可乘,唔好抱住一個驚既心態,玩都會玩得開心啲,個地方都會美麗啲.


text:
《愛回家之開心速遞》雖然捧紅咗唔少藝人茄喱啡,但係佢哋仲生存喺底層之下,喺香港呢個高消費高物價嘅地方,按照茄喱啡薪酬根本生存唔到落去,因此好多人藝人除咗做戲之外仲有做兼業.
好似謝止倫除咗做戲之外佢仲做兼職幫補家計.
喺冇豪門支撐,冇光環加持,佢哋唯有靠自己,當然唔係每個人都好似戲中飾演廢青安嘅周家洛咁好彩,後生細仔就已經攞到最佳男配角,未來星路無限量.
現年26歲嘅「TVB小花」梁茵,佢喺《愛回家之愛心速遞》飾演嘅威龍潘金蓮Anita而為人熟悉,其實佢已經入行7年,係TVB第26期TVB電視藝員訓練班嘅學員.
對于梁茵選擇進入娛樂圈,梁爸爸一開始唔同意,因為佢覺得娛樂圈太復雜,唔啱品性單純嘅梁茵.
而媽咪就比較開放,更幫梁茵勸說梁爸爸,向梁爸爸灌輸「人生係個女嘅,應該由佢自己選擇」嘅概念,久而久之爸爸嘅態度開始轉變,從以前反對得梁茵進入娛樂圈,變咗而家成咗個囡囡嘅頭號粉絲.
梁茵進入娛樂圈之前,佢曾經係做過模特兒,當時一齊參加活動嘅模特個個身高超過170,令身高得162cm嘅梁茵略顯嬌小,更有人笑佢係「哈比人」,導致梁茵對自己身高好介意.
所以每當有人問梁茵「點解唔去選港姐?」,佢都會因為自己嘅身高而表現尷尬冇自信.
而呢排梁媽媽患上咗耳水不平衡等各種病患,梁茵為咗想媽咪可以專心養病,索性讓媽咪唔好再打兩份工,梁茵更一度想放棄演藝夢想搬返屋企照顧媽咪,但好在梁媽媽一再鼓勵以及無條件支持,讓佢咬緊牙關捱過去.
唔理點樣,梗係希望梁茵可以有多啲工作機會,畀更多觀眾認識,期待佢嘅表演!
Like MisshkNews Facebook!不出门也能知天下事~


text:
[行動POST] 71 七一前一定要知嘅兩件事.
重要野行先:
七一唔係Endgame,不過係必須把握既日子
此POST三PART:
1.必要性 2.目的 3.行動建議
已經決定七一會出既人冇時間可以直接飛去 #2 開始睇
PART 1 必要性
七一點解咁重要?
三隻字:關聯性
*到底七一係一個乜野日子?
係政權眼中,呢日就係所謂「民主回歸」既日子,亦即係中共取得香港主權既大日子
所以呢日被定為公眾假期,公假作為集結既好日子就唔洗多講啦
而且係過去既十幾年,七一作為一個表達政治訴求既日子亦係香港既傳統
至於係我地眼中,23年前既呢一日,就係香港黑暗既開端
一年前既呢一日,則係香港光明既開端
若以香港獨立為目標,他日香港成功獨立之後,七一就係國殤
七月一日,本來就係香港既政治日子
唔存在所謂既政治騎劫節日,呢一日正正就係香港既政治節日
*咁關聯性係乜鬼野?
係中共治下,任何動蕩既日子佢都會嘗試抹煞,而作為人民則要牢牢記住
係抹煞過程中,有機會出現一種好強既阻力-關聯性
如果中共要將七一抹煞,就唔會好似六四,七二一咁簡單,因為人民既記憶係會因為事件既關聯性變得強烈
佢要將七一避而不談可以話係冇可能,無論對政權一方定係反抗一方黎講,呢日係呢二十三年黎都係具有特殊意義
佢要抹煞反抗既歷史,就要同時抹煞政權侵略既歷史
就算佢係中国境內做到,係國際上都唔會好似六四咁成功
呢一日唔單止關聯到中国同香港,英國殖民,中美共治等等既國際議題都離唔開呢一日
如果要將出去既效益最大化,七一絕對係需要用上既日子
閒日唔出,七一都要出,全世界就算閒日唔理,七一都會係佢地接觸香港問題既最快途徑,十幾年黎都係咁
但請記住,七一唔係Endgame,而係令你仲可以玩落去既一個大關
(延伸閱讀:https://lihkg.com/thread/2040224/page/1)


text:
《品味遊戲:阿Sir,我想做遊戲設計師.》
文:Dixon Cheung
一年容易又放榜,年年都聽到同學仔問「點樣先可以成為一個遊戲設計師」,「整Game人工幾多錢」,甚至有研究調查話小學生嘅「我的志願」頭三名係明星,運動員同遊戲設計師.其實咩係「遊戲設計師」?遊戲設計師嘅工作又係咩?與其繼續FF落去,今次我想借《品味遊戲》以最貼地嘅方法講一下「遊戲設計師」呢個職業.
好多人以為自己係廚師,其實只係食家
我諗大部份人對遊戲設計師都存在咗兩個好致命嘅誤會.第一個誤會係:「鍾意打機」,「覺得人哋整嘅game好垃圾」,「俾我整會點點點」就等於想做遊戲設計師.好抱歉,其實呢啲全部都唔係一個遊戲設計師應有嘅思維.「鍾意打機」又如何?難道鍾意食飯就等於想做廚師?相比鍾意打機,大部份真正嘅遊戲設計師更喜歡解構遊戲,搵出遊戲成功以及失敗嘅地方,不斷尋找各種遊戲增加自己見聞.同任何設計方面嘅工作一樣,遊戲設計師必須具備探求心,甚至刻意尋找主流之外嘅其他選擇.即使一款遊戲唔係自己喜歡玩嘅類型都需要深入研究.咁做唔係為咗標榜自己玩得多或者更容易睇到邊個遊戲好垃圾,而係為咗有更多工具去同合作製作遊戲嘅人溝通,有更多例子隨時可以攞出嚟協助其他人完成一件事.
「概念等於放屁,真正整到出嚟先係真理」
美國嘅遊戲業界有一句說話:「概念等於放屁,真正整到出嚟先係真理」.呢句說話意思係Idea每個人都有,而且每個人都覺得人哋嘅嘢唔掂,自己嘅就冇問題.就好似放臭屁咁,總係覺得人哋嘅好臭,但就唔覺得自己放嘅有問題.之但係,放完個屁之後,下一步點呢?呢個「點呢」其實先係遊戲設計師工作嘅第一步.
第二點誤會係,遊戲設計師嘅工作其實同「打機」並無必然嘅關係.若果以為遊戲設計就等於整手遊,PC,家用機嘅 Game的話,就實在係大錯特錯.你究竟係想做遊戲設計師,還是想做「電子遊戲設計師」?如果係後者的話,好可惜,呢個職位響香港基本上唔存在.原因係香港大多數嘅遊戲公司無論響執行或營運上都冇空間開闢「遊戲設計師」呢個崗位.即使係響外國,通常都只係有相當規模嘅遊戲公司(例如Ubisoft,Square Enix,Bethesda,Rockstar)響開發大型遊戲嘅時候先會有「遊戲設計師」呢個職位.開發《Grand Theft Auto》或者《Elderscroll》就需要用到遊戲設計師,但整隻關關都一樣玩法,齋靠扭蛋組隊嘅課金遊戲……計數啫,條Team入面搵人搞埋得啦.尤其響有限嘅資源底下,遊戲設計呢方面嘅工作通常都會落響核心成員身上(例如老細同高層),根本唔會浪費資源去搵一個專職只係管理遊戲設計嘅「遊戲設計師」.所以,剛剛畢業嘅朋友,請問一個已經合作無間嘅核心小組為乜要俾錢請一個只係攞住d「好正嘅橋」嘅人?當「度橋諗Game」嘅Demand唔高嘅時候,你仲有咩可以攞出嚟爭取工作機會?
遊戲設計真係搵到食?
睇到呢度可能你會話:「遊戲設計真係搵到食?」學遊戲設計其實唔只一條出路,你學識嘅係一套設計思維,一套執行能力,好多地方都可以應用得到.正如上面所提及到,「遊戲」並不等於「電子遊戲」,遊戲設計所觸及嘅範疇亦往往都同打機無關.尤其係當「遊戲化」(Gamification)對「用戶體驗設計」(User Experience Design)嚟講變得越來越重要嘅時候,遊戲設計師所面對嘅工作又點會只係埋頭整Game打機咁簡單?響2018年嘅今日,博彩公司嘅遊戲操作,商品展覽宣傳推廣,消費者品牌忠誠度操作,企業管理,醫療護老,教材設計,各式各樣嘅用戶體驗當中都需要用到「玩」呢個元素.所以遊戲設計師嘅有趣之處並非在於設計遊戲,而係面對職業生涯當中冇一個Project會重複,每次都係憑住經驗同設計視野去作出新嘅挑戰.遊戲設計師未必係一個團隊入面最叻果個,但佢一定要係視野最廣同腦筋最靈活果位.
想做遊戲?升以下技能就對了!
「遊戲化」同「用戶體驗設計」係兩個大題目,以後嘅專欄入面我可以同大家再作分享.講番大家最關心嘅「電子遊戲設計」先.假若真係有機會動手設計一款電子遊戲的話,閣下除咗舉世無雙嘅絕世好橋之外,有三樣嘢係設計遊戲嘅過程當中必需嘅:
- Programmer嘅思維
憑空構思或者攞張紙寫低嘅並不等於可以化為現實.作為一個遊戲設計師,你即使唔識寫Program,唔識用Unity同Unreal,但最少都要知道Programming Logic.咩係Modular Programming,點樣分拆一個複雜嘅Task成為多個Component去完成,整個程式流程嘅走向.一個正規嘅遊戲設計師唔係齋俾一個概念Programmer然後叫Programmer獨力完成,而係需要同Programmer一齊研究想做嘅功能,一同搵方法克服各個難題,並且響合理嘅人力同時間資源內完成件事.
- Artist嘅美術觸覺
美術方面,遊戲設計師亦唔可以叫Artist「睇吓其他Game」就算.遊戲設計師必須具備對各類遊戲有一定嘅了解,並且響「用家體驗」(User Experience)上俾到一個清晰嘅指示負責美術嘅同事.尤其係響介面嘅設計方面,點樣令到一個玩家操作遊戲嘅時候覺得舒服係遊戲設計嘅核心之一.響我多年嘅遊戲設計工作當中,最常做嘅就係繪製UI Layout.即使閣下毫無美術天份甚至係唔識畫畫,但最起碼你都需要知道乜嘢嘅介面設計係合理,點樣改良介面,同埋響無止境嘅改良過程當中不斷挑剔自己嘅設計並且堅持到作品面世.
- Sales嘅口才
雖然以上兩點非常重要,但總算係可以訓練出嚟.唯獨最後呢個需求講求嘅係個人嘅性格同修養.無論你嘅設計幾精彩,無法傳遞令其他人明白的話就只會係一文不值.一個唔出聲或者唔擅長表達自己嘅遊戲設計師係冇可能做好呢份工作.呢點對於好多唔習慣或唔鍾意同人溝通嘅朋友嚟講係極大挑戰.遊戲製作始終係一個團隊工作,設計師響一個團隊當中絕對唔係高高在上指揮其他人嘅獨裁者.更多時候,一個遊戲設計師嘅身份係近似談判專家或者係社工咁,要盡力安撫各方令團隊入面每個人都發揮所長之餘亦可以完成老細委派嘅工作.唔鍾意出聲,唔鍾意發表意見嘅同學們,你唔會一世都只同你最熟嘅朋友合作做遊戲.跨不出去嘅話我衷心勸諭你唔好害人,一個人整吓獨立遊戲都有發達嘅.
「遊戲設計」四個字令人充滿幻想,尤其係媒體不時報導各大遊戲公司總監嘅訪問,唔明白業界真實狀況嘅朋友真係可以離曬地無限FF.但假若將心比心,換你做老細,你會洗幾萬蚊搵個砌程式同畫圖嘅技術人員,還是請個人番嚟坐吓諗吓度吓整乜game?當呢筆錢係每個月響你自己口袋流出嘅時候,你仲能唔能夠大大聲同人講「冇錢請Game Designer就執咗佢咪響度整糞Game」?想整Game唔係問題,不過返落嚟地球先啦.


text:
想要拓展公司知名度同能見度,文宣品製作喺一定要嘅.一份好嘅文宣品扮演宣傳嘅重要角色.以前,文宣品用文字描述,宣傳,廣告等等紙類用品,偏向傳單之類嘅統稱;而家,隨住多媒體應用,「文宣品」唔單止只限紙張傳單,好似宣傳影片,印有logo嘅USB手指,旅行收納袋,杯,T恤等等甚至喺球棍(?!)都可以喺文宣品嘅範疇.
結合創意同實用嘅公司禮品,可以發揮更大嘅效益,令收到禮物嘅人印象深刻.禮品製作時,揀邊間禮品公司都喺個重要環節,以下注意事項提醒各位!
1,公司規模
公司規模大細唔可以代表全部,但喺細公司為咗經營運轉,會壓低製作成本,製作出嚟嘅質量風險比大公司嚟得高.再嚟,小規模營運通常意味住禮物無辦法自行生產或者大量製造,又或者從其他地方入貨,經過轉手分潤,就冇咗價格優勢.
2,產品種類多樣化
禮品公司提供嘅產品種類多,一嚟代表公司求新求變可以因應瞬息萬變嘅送禮趨勢,搵間好嘅禮品公司,就等於掌握咗禮品製作嘅趨勢.再嚟,商品種類範圍大嘅禮品公司,可以依照客戶嘅預算同送禮目的,提供延伸建議選項,帶嚟更多更快嘅報價同參考.負擔禮品採購嘅您,就算原本想製作嘅產品唔符合預算或者上司眼緣,都可以舉一反三提供其他資訊.
3,服務同售後保養
一間想要長久經營嘅公司,一定會注重客戶服務同售後.禮品公司嘅品牌信譽喺靠每一次同客戶嘅溝通,禮贈品嘅高質量同售後服務累積建立出嚟.提供商品保養,喺分別呢間禮品公司對於自己產品製作嘅自信,商譽同客戶關係嘅注重程度.
禮品製作公司好似雨後春筍不斷出現,點樣揀間值得信賴同合作嘅禮品公司,喺您開始禮品採購之前最重要嘅功課.


text:
(死侍2)7大 Deadpool 2令人期待的看點,死侍組X-Force,有幾多個新角色登場?
兩年容易又Deadpool,今年Deadpool又翻黎見大家啦!今個月15號就上映啦,大家係咪都好期待呢?今次呢個最反傳統又寸寸貢的Superhero,繼續行賤嘴路線,越殺越興奮!今集佢為了拯救一名死肥仔細路,不惜吹雞叫齊老友,一齊對抗來自未來嘅超級士兵機堡.套戲就未上映,不過最近就出咗Final Trailer吊大家癮啦,等小編一齊同大家搵下今集有咩看點啦!
1. 死肥仔嘅真正身份?
我地都知道機堡喺未來千里遙遙黎到而加,就係為咗殺一個死肥仔細路,究竟呢個死肥仔有咩咁重要呢?Deadpool又因為啲咩原因而咁搏命去保護一個死肥仔呢?
Final Trailer 大放送!
2. X-Force成員角色背景揭盅?
《Deadpool 2》嘅演員名單入面,其中一位X-Force成員Domino確認咗會出現.雖然其中一啲成員背景開始變得明朗,但係到底電影入面會繼續賣關子丫,定係喺電影入邊揭盅呢?題外話,死肥仔嘅角色名叫Russell Collins,有可能就係X-Force成員之一嘅AKA Firefist,因為佢地個名係一樣嫁!
3. 新角色屈機超能力?
喺預告入面,有唔少嘅新角色出現,包括Bedlam,Shatterstar同Domino,佢地都有唔同嘅超能力,喺呢度就唔劇透啦,就由你入劇院入面自己去發掘啦!
4. Deadpool變種人嘅困境
同X-men一樣,Deadpool主打都係變種人.預告入面睇到好多監獄,工廠嘅場景,睇黎今集Deadpool會講多啲時代背景俾觀眾知,可能會請多啲人類同變種人嘅衝突.
5. 超「爽」動作鏡頭
一部Marvel嘅電影,又點少得動作鏡頭呢?出現唔少精采既畫面,跳車,跳樓,跳飛機呢啲都係基本,仲有喺溫哥華街頭嘅大混戰,打鬥同爆炸不斷出現喺銀幕,睇到人熱血沸騰,一個字,爽!
6. 大boss機堡點解會咁打得?
預告入面,見到一眾變種人出盡神功,但係都好似對今集嘅大boss機堡冇乜效用,甚至Domino同Deadpool都要出動「無敵較剪腳」.
7. 笑話連翻
Deadpool口賤說係人都知,但口賤得後都非常抵死,下下都篤中笑點.喺預告入面嘅已經笑到小編出哂腹肌,Deadpool出品,必屬笑品,加上廣東話嘅在地字幕,一於一齊入去戲院留名等笑啦!


text:
15 FEBRUARY 2014(SAT)
由於小小豬係賣旗活動中表現真係非常之好,為左獎勵佢,所以大肥豬就帶小小豬去佢最鐘意嘅地方,就係去Play House E³ Club放電啦~
小小豬一聽到話去MegaBox,佢就已經勁開心,再同佢講話因為佢賣旗叻叻,所以帶佢去Play House玩,佢就仲開心,即刻自動自覺叫換衫,仲好快手咁出門口,真係俾佢激親,平日又唔見咁乖仔,一聽到去玩就完全兩個人呀!
一去到Play House,個傻豬仔就一支箭咁飛去迷宮嗰度.當然我地係唔會咁快俾佢玩啲咁激烈玩意先,所以就帶佢玩啲比較文靜玩意先.
先去做吓運動~
之後就跳吓車呔,跳得都似模似樣呀~
跟住玩吓車仔先~
砌吓大Lego~
行過一間宴會廳,今日冇活動所以就放左好多圖書.依個大肥豬想同小小豬講故事,有咁多引誘小小豬又點肯呀.不過小小豬都好合作,乖乖地聽左一本故事書~
玩吓穿珠仔同渣車仔先~
終於...小小豬都忍唔住,要求去玩迷宮啦!既然佢主動提出,加上又玩左一陣我地要求嘅玩意,所以就放佢自己入去玩一轉啦~
因為今日唔多人,所以就放小小豬自己一個上去玩,我地係旁邊睇住.不過依個小小豬都玩得好激烈,玩到成身濕晒,仲玩到除衫呀~
今日小小豬有新玩法,就係拎住個小籃周圍執小球~
執滿晒就嚟搵大肥豬~
原來係想一齊去玩射波波呀~
就連玩"sir"滑梯都要拎住啲波波呀~
有個百厭豬玩都唔捨得走呀~
哈哈哈...依兩父子來來回回係個迷宮都玩左成兩個鐘,我就好舒服地坐係一旁等佢地,只係間中去望一望影幾張相咁.不過小小豬全程都要大肥豬陪佢玩,所以玩完之後,大肥豬話佢真係攰到冇朋友,仲話非常掛住上次陪小小豬玩嗰兩位小魔怪哥哥姐姐呀!


text:
時代退休移居首選,無敵一線河景
樓盤突擊隊 搵你最心水Hello 大家好 我係Angela我哋上次睇完時代都薈大境呢個樓盤跟住睇下時代另一個樓盤叫做時代水岸一齊黎睇下個樓盤有乜特別之處Let'
s go我哋搵樓盤專家Leslie同我哋介紹Hello 大家好歡迎大家黎到時代中國的呢個項目時代水岸都係由我同大家介紹下宜家項目整體的情況首先哋下我哋宜家現時的項目地圖其實呢一個就係我哋時代水岸以及珠海整體的地圖睇過我哋上一期節目的觀眾朋友都知道珠海係由西江為界分為東西兩邊城區所組成的東部城區就係香洲區以及橫琴自貿區而西部城區就係斗門片區以及金灣片區時代水岸就係位於西部中心城區斗門片區的位置其實呢今次我哋睇的時代水岸距離我哋上一期介紹的時代都薈大境的距離好近我哋上次介紹的時代都薈大境係呢個位置距離時代水岸都係5分鐘左右車程但係距哋處於的位置的發展同規劃其實係由好大的唔同性跟住落黎等陣會同觀眾朋友介紹不過宜家現時最緊要同我哋朋友仔講返點樣從香港過返黎時代水岸一模一樣通過呢個港珠澳大橋經過現時唯一通行的珠海大橋黎到金灣立交然後經過湖心路就可以黎到時代水岸現時黎講全長大約係45分鐘左右主要原因都係之前我哋上次講的現時黎講的話呢只有珠海大橋呢條路係唯一連接東西兩邊城區的主幹道並且會有塞車的情況咁唔緊要的係下半年以及明年年中左右香海路以及洪鶴大橋港珠澳大橋西延線即將會通車屆時大家再從港珠澳大橋無論係經過洪鶴大橋港珠澳西延線然後行湖心路亦或者係從港珠澳大橋經香洲區行香海大橋接駁返湖心路黎到時代水岸Total時間都係只需要30分鐘左右所以係未來的交通通行黎講的話呢距都係好方便的我哋同客戶介紹一下現時成個地段的一個規劃配套圖好啊可以睇到係面前呢個就係成個項目的規劃配套圖高的呢一沓就係屋苑的沙盤其實的話我哋頭先都有講到我哋頭先都有講到呢一個地方同頭先我哋介紹的時代都薈大境所處於的地段發展有唔同距其實究竟有乜唔同呢因為呢一遍成個片區係珠海政府想打造珠海西部城區斗門片區最宜居的城市即係我都想問返Angela你知唔知其實係我哋呢一個片區有幾多個森林公園同濕地公園就我個人的話呢就去過尖峰山公園即係呢個係 同埋果個黃洋河濕地公園噢呢個咁附近應該都多兩三個吧唔止成個時代水岸環顧5公里的片區Total係有10個森林公園同濕地公園包括你頭先講的尖峰山公園珠海現時最大的森林行山公園以及黃洋河公園仲有我哋對面呢個水郡休閒公園係我哋項目正對面呢邊的話呢仲有個濕地公園而項目樓下呢度一河兩岸的工程可以睇到黃洋河貫穿成個項目打造咗十里長廊休閒公園再去到果邊的話亦都有陽帆公園鳳山公園疊翠公園等等都已經數唔清所以係呢個片區居住的話可以咁講距屬於一個天然氧吧畀十幾個森林公園同濕地公園包圍住所以你話假如係居住係呢個環境距個空氣可以唔好乜所以的話一個咁樣的地段一定呢係會吸引好多大型的開發商所以係呢個片區黎講除咗時代已經係有13間國內大型的上市房企已經係度開發屋苑包括珠海的華發萬科招商以及金地等等呢一啲全部都係出名都全部係呢邊開發樓盤咁其實再講返就係話呢個片區大家都知道環境係無的談但係畢竟我哋買樓唔係每日出去行公園一啲商業配套都係必要的其實係我哋項目的話距離一公里左右呢個位置魚躍塔上次我哋介紹過係咪呢個魚躍塔就係珠海斗門打造一個地標性建築係啊係仿照廣州塔概念未來距會成為斗門最熱門的一個旅遊打卡地方再過黎呢邊有鱷魚島美食商業街所有的大型酒樓食市其實全部都係匯聚係呢度即係假如你想食下海鮮或者其他好嘢係呢邊全部一應俱全你都可以搵到再通過呢個尖峰大橋黎到呢邊打造咗一個開元廣場超過十萬平方米商業綜合體並且旁邊仲有一個建粵商務中心所以其實可以睇到就係話係我哋項目附近2
3公里係有非常之多的商業配套所以係生活上都係完全唔需要擔心又或者係假如你覺得仲想去下啲有特色少少其實通過呢條尖峰大橋一路過返去我哋呢一遍的位置係有我哋珠海現時西部城區最大的一個商業綜合體大信新都匯距係打造一個全新商業購物體驗你可以見到呢個商場係有摩天輪包括距除咗有我哋簡單的Shopping購物 食市等等呢啲距的娛樂活動都係非常之多的所以係呢一區的生活便利性都係非常之豐富咁言歸正傳睇返我哋項目成個時代水岸項目Total就只有7棟總戶數係800幾戶左右距係希望打造一個低密度高端 高度養老盤現時我哋在售主要係4棟同5棟兩梯四戶的設計睇屋苑裡面園景的03 04戶型就係細面積2房同3房大約係800幾呎到900呎咁再兜出黎呢邊要着重介紹啦出面呢度01
02戶型你可以見到距個位置係睇河景係非常之靚的個View呢兩邊的面積全部都係相對黎講都係比較大少少1400呎到1600呎的單位事不宜遲我哋即刻去睇下個示範單位Angela話咁快就黎到我哋屋苑內部咁其實可以睇到屋苑裡面整體的綠化都係相當之好的因為時代的樓盤一直以黎對於綠化係有好嚴格的要求成個樓盤綠化率去到35%其實為咗打造返整體小區的環境令到住戶每日返屋企都有個愉悅的心情並且其實可以見到好多人性化的設計例如我哋宜家呢一條風雨長廊就係為咗打造返平時落雨的時候客戶都可以通過風雨長廊出入屋苑或者係落樓下散步並且我哋再睇返成個屋苑我哋採取的係人車分流設計小朋友係屋苑入邊玩係完全唔需要擔心車輛等等的安全黎到呢度就係我哋入戶大堂嘩好寬闊係咪呢兩邊就係信箱再過黎呢度就係大堂的密碼鎖可以見到好清楚到時住戶係通過門卡或者係呼叫我哋房號同埋可以呼叫管理中心出入大門經過呢度入到黎可以睇到兩梯四戶的設計兩個電梯對門開其實呢一個係電梯哩嘅呢個都係電梯但係宜家暫時未裝咁事不宜遲我哋上實體樓睇睇好啊話咁快Angela我哋上到黎樓上首先我哋先睇下呢個03戶型94平方3房2廳1衛的單位呢個係距嘅一個戶型圖可以睇睇其實呢個單位你可以睇到好特別的首先入到黎唔係入到我哋屋企飯客廳而係有一個贈送的入戶花園畀大家呢一個入戶花園其實個空間利用性都好大係我呢度放返個洗衣機做返個鞋櫃包括熱水器的預留位全部都係留曬畀你假如係平時我哋鐘意出去踩單車等等停部單車係呢度唔洗停入去屋企裏面幾方便穿過呢道門的話其實先係黎到我哋飯客廳的區域可以見到飯客廳整體的縱深達到7.5米所以係非常之寬闊咁睇返客廳3.8米整體的開間其實放返一張大沙發睇電視的距離啱啱好穿過客廳黎到就係陽台陽台係睇返整體屋苑的內園景咁其實你話一個低樓層睇返時間整體的綠化都係相當舒服再黎睇返飯廳呢邊飯廳呢邊其實呢一張係標準的6人臺你稍稍將距拉開其實一家大細坐係呢度吃飯平時有朋友過黎都係完全足夠餐廳呢邊的話就係連接返廚房廚房其實可以好明顯睇到時代的風格炒切煮分區而且係非常之多人性化的設計好似呢個吊櫃咁樣設定1.45米適合亞洲女性身高抬手即取呵護腰椎咁即係點呢咁我平時其實打開摞返一啲收納等等係好方便咁同樣包括我哋呢啲廚房三件套灶台 抽油煙機消毒碗櫃全部都係贈送同我哋時代上次睇的盤全部都係一模一樣咁呢邊動靜分區飯客廳的區域通過一條通過走道隔開黎到呢邊就係洗手間洗手間呢邊其實都可以見到就係淋浴設施 馬桶 洗手盤都係全贈送並且其實真係好等本你留心睇下呢一啲品牌全部都係國際一線品牌Kohler所以其實係品質以及時代的用心上其實呢真係摞出好多的誠意並且係呢啲我哋見到的收納例如好似呢個櫃咁樣其實睇起身係一面鏡打開就係櫃咁你話平時放返啲化妝品洗頭水等等係裏面又可以滿足返整體的一個收納廁所呢邊出返黎迎面睇到係呢一個兒童房兒童房採取咗一個榻榻米的設計包括上次唔知Angela仲記唔記得呢個飄窗係啦
首置盤煥然懿居土瓜灣,大概在馬頭畔道及春田街的交界,交通尚算方便,由屋苑步行至何文田站和黃埔站都只不過是15內的路程之遙而且附近都有很多巴士及小巴站可以到達香港各個地區.屋苑共有2座,分別有33層,共450個單位,單位由261平方呎至507平方呎不等.
內地買樓飄窗係全贈送假如你話係利用返個空間係個飄窗上面做返少少文章其實個可利用性空間都比較大呢邊再去睇返第二個客房呢一個就係第二個客房其實可以見到都係放咗一個60cm的標準櫃1米5的床三面落床咁相對黎講都係好寬闊包括飄窗呢邊我哋可以睇到望返整體出面內園景其實都係比較舒服再黎睇返我哋主人房主人房呢邊同樣都係一個60cm的標準櫃咁其實有好多都希望同觀眾朋友講嘅係乜呢我相信大家好多時候睇樓咁我入到黎呢個房間判斷距夠唔夠用呢好多時候係睇距可唔可以放落張米5床或者米8床然後同時放落一個櫃咁多時候其實有啲售樓部或者其他樓盤做咗一啲櫃只係有40公分或者50公分你睇起身間房夠用但係實質上你放件西裝可能掛都掛唔到咁呢啲全部都係採取標準60cm你話放返啲西裝 襯衫全部都係冇問題係可以做正常收納呢邊落返黎就係呢個米8床係嘛米8床同樣做到三面落床間房係完全夠用不過我覺得主人房的精華係呢度飄窗呢邊望出去就係我地嘅黃洋河同埋十里長廊你唸下主人房呢度每日早上你都係接收第一縷陽光幾正所以嘅話其實睇完呢個單位我覺得Angela你覺得呢一個單位點我覺得幾適合啲一家大細過黎呢邊住但係我覺得呢個單位都未係時代水岸最正的一個戶型事不宜遲我哋去睇下距哋大單位話咁快就黎到我哋呢個01戶型咁即刻同觀眾介紹下呢個01戶型145平方3房2廳2衛究竟有乜特別一齊黎睇睇黎到門口可以睇返我哋個大門三合一智能鎖時代標配密碼開啟 鎖匙開啟 指紋開啟非常之人性化的設計畀觀眾睇下呢個廳嘩好大呢啲先叫生活架嘛係咪9米1的縱深4米5的開間真係係呢個廳度踢足球都得
冇問題嘩 我真係覺得直成想係度攤住訓冇錯 真係正而且通過呢個廳行出去陽台嘩 你睇下出面一線景觀
黃洋河樓下就係十里長廊宜家係度整修緊到時將呢啲綠化整好埋嘅話你唸下平時係呢度坐低飲杯茶望住出面呢一個View真係不得了正咁再去睇返其實成個陽台好大做咗好多亦都除咗呢個景觀性都有實用性嘅嘢呢邊放返個洗衣機位樓上呢度做返個收納櫃放返啲洗衣粉同埋其他雜物都係完全冇問題並且陽台呢邊畀大家睇下個全景呢邊仲有個區域都好方便喔係啊 你係呢邊放返一啲做Gym的器材單車機係呢度做運動你唸下嘩 平時或者節假日過黎呢邊度假或者買間屋係呢邊工作收工返黎呢邊運動呢啲先叫生活啊嘛唉 我真係我都想要返間呢邊入返黎同大家介紹下呢個廳先4米5的開間真係假如你坐係果度你唔買部大小小的電視機我唸係啊
都對唔住個廳過到黎呢邊都係飯廳飯廳呢邊標準的一個6人枱咁其實你話呢個位置放張更大的枱都係綽綽有餘係嘛你話招呼朋友8個人10個人係屋企吃飯特別係你買個咁大的單位唔叫啲朋友落黎睇睇點得呢再過黎呢邊就係廚房廚房相對應亦都大咗好多標準時代的設計我哋呢個廚房三件套贈送然後做返呢啲吊頂櫃人性化的吊頂櫃放返個儲物整體的儲物空間非常之豐富呢一啲整體的位置可以睇到的話呢通過呢個廚房出黎仲有個露台咁呢個露台其實講真嘅你假如我哋都見到客廳果個陽台個View係好正的咁你可以將洗曬的衫放返係廚房呢個生活陽台咁兩個陽台的功能分區就會非常之明確我哋去睇下距啲房先呢不如好啊首先呢個係第一個客房可以見到其實呢一個單位距個客房其實都比我哋頭先睇的90幾平單位主人房都要大呢邊就係接返出面陽台同樣都可以睇到呢一個黃洋河的景觀放返張米8床三面落床真係濕濕水呢邊就係第二個洗手間亦都係頭先同大家介紹就係淋浴空間呢一啲馬桶 洗手枱全部都係Kohler同樣都係做咗呢啲鏡櫃的收納非常之方便再出返黎呢邊睇到就係兒童房兒童房都幾大喔係啊頭先你好似我哋睇90幾平個單位個兒童房其實相對黎講就比較細但你好似呢邊嘅兒童房其實整體黎講做得係好夠大架了相對黎講你話你可能唔洗要咁大張床你做返一個書枱接返床頭櫃個位置其實都係非常之方便再落到黎我哋呢個重心的主人房入到黎距係一個套房呢一個洗手間的話呢同給我哋個客廁都係大同小異咁最緊要係睇返房間裏面2米大床三面落床依然都係好寬的再睇下呢個大飄窗望返去出面個景真係我覺得呢一個時代水岸做的呢一啲單位我覺得真係享受真係名副其實距講的一個退休養老度假生活大盤咁我哋睇完時代呢兩個樓盤其實距哋都係各有特色的咁想問返Leslie咁如果係對於螢幕前的觀眾應該點樣選擇咁其實我覺得大家睇完呢兩期的節目隊呢兩個樓盤都有初步的認知咁其實講返我哋上一期的時代都薈大境大家觀眾可以睇到其實距主要係賣一啲細面積的產品68平方到88平方90幾平方的兩房到三房同時距個戶型實用率係好高60幾平方的單位基本上距個實用率係其他樓盤的80幾平方到90幾平方所以的話其實都薈大境由於地段的唔同距個商業險更加濃郁一啲距係比較偏向客戶假如你係選擇一啲細面積同埋投資意向係比較強的時候其實都薈大境會係一個比較唔錯的選擇而時代水岸我相信大家睇完今期的節目真係生活環境我覺得真係唔需要我再去同大家去多講呢個樓盤真係一個名副其實退休 養老 度假一個最好的選擇咁我相信熒幕前的朋友亦都有好多自己唔同的需求假如你係有任何的問題歡迎你可以聯繫我哋下方的電話資訊我哋同時嘅話可以Follow返我哋的Youtube因為未來的話亦都有好多珠海以及大灣區的筍盤推介畀大家再插播一個小廣告係呢個6月份其實包括我哋呢一個公司中居集團呢個中居會提出服務就係乜呢假如係呢一個6月份成交的客戶我哋中居會將會贈送2年大禮包咁呢個2年大禮包其實包括乜呢第一就係你所購買的呢個物業例如我哋今日睇的時代水岸以及時代都薈大境2年的物業管理費同時仲會提供2年清潔服務咁呢個清潔服務係乜呢其實我哋都知道好多客戶買咗單位之後其實有時候假如距考慮度假嘅咁目前黎講嘅話距可能唔會話咁快就過黎住距可能真係一個月黎一次咁屋企衛生點算呢可以委託我哋就係平時你係過黎嘅話就可以Book返我哋咁我哋就會安排返專人上黎搞返衛生等你返黎的時候就已經係好溫馨好享受的一個過程咁另外仲有贈送的就係呢一個家電四件套包括電視機
洗衣機 冰箱 空調我哋都係會贈送的同時提供嘅係乜呢係開關之後我哋係會提供商務七人車兩地牌免費接送 無菌專車令你係出行時候會更加的放心咁我哋呢期的節目都差唔多交返畀Angela先我哋的介紹就到呢度啦咁有乜問題記得Follow返我哋同我哋留言樓盤突擊隊
搵你最心水我哋下期再見 拜拜~
如何去掉WD Elements 14tb HHD?
Yo, what s up guys?歡迎來到我的頻道我是 Wayne!最近上火比較嚴重所以戴副眼鏡遮醜我之前做了一期影片教大家如何花一半的價格買10TB的氦氣盤大家應該都看過了沒有看過的小夥伴可以先去複習一下油管的同學可以直接點上面的連結...
袁偉豪與張寶兒7,000萬首置築愛巢, 張寶兒教路, 如何用慳稅大法買樓!
日前, TVB有兩位藝人袁偉豪同張寶兒被爆聯名以6,568多萬元買入西貢清水灣豪宅----傲瀧一個花園複式單位該單位實用面積達2,205平方呎平均呎價差不多30000元兩人都是以首置身份買樓我不認識這兩位藝人但令我注意這新聞就是張寶兒懂得用...
EP8 屯門全海景兩房單位賣幾錢?
Hello, 我係 Kelvin今集黎到屯門碼頭睇樓屯門碼頭亦都係已經落實左未來會有港鐵站屯門至赤鱲角連接路, 根據政府網站最快係 2020年底通車就黎淡市睇樓記要改名做旺市睇樓記啦明明睇住近期成交都仲係 400 幾萬入到黎居然只得一個鎖匙...


text:
佐藤江梨子自編自導
同唔少由水着出身嘅日本女星一樣,佐藤江梨子好想喺自己走紅之後,證明畀人睇自己並唔係胸大冇腦,銳意表現自己嘅才華.佐藤寫新年願望時,寫住「女KUDOKAN」,意思原來係要做女版嘅日本才子宮藤官九郎,想學人做埋導演同寫劇本.
成宮寬貴扶搖直上
妖男成宮寬貴唔止着衫好有自己嘅特色同個性,佢個人原來都好有文學修養,好似佢寫猴年願望嗰陣,佢就畫咗把紙扇同寫咗句日文,當中「末廣」兩個字唔係要反轉廣末涼子,而係扇子嘅意思,喺日文中重可以解作「逐漸展開」,佢希望今年可以大展鴻圖.
BoA突破規範
經常日韓兩邊走嘅BoA,近年真係好勤力工作,佢話自己重keep住搵黑人老師教跳舞,不過,佢認為自己唔會滿足去年嘅成績,會更加努力喺自己嘅歌唱事業中有更多突破,所以佢畫咗啲音符又寫上個Wide字,最搞笑係佢畫個電視機上有自己個大名,幾乎掙爆個電視㖭.
鈴木惠美伺機發圍
二人少女組合Juemilan成員鈴木惠美,論知名度同受歡迎程度唔高,不過佢勝在夠博,影賀年相嗰陣,唔止着套色彩鮮豔奪目嘅和服去到寺廟取景,重好認真咁搵隻真馬騮擒喺膊頭合照.如果佢繼續肯博,可望年內有得發圍.鈴木話:「見到monkey令我想今年過得好funky!」


text:
係咪我一廂情願覺得佢對我都有好感?
-
係咪我一廂情願覺得佢對我都有好感? last edited by
我岩岩入左間新公司,對同事A有好感,但佢既行為一時一樣,令我好痛苦,成日諗究竟係咪我一廂情願覺得佢對我都有好感?
我同佢係office既位係斜對住既,佢有時會企係佢個位做野同飲水,如果佢一抬頭就好易會見到我.但我未試過同企係度既佢有眼神接觸,佢可能係冇望過我.而我最多係用眼尾睄下佢,每日佢大概會企係度3~4次.
有時同佢加一班同事出去食lunch,但係我同佢係完全冇交流.記得早期有次同佢單獨食lunch,大家都有傾有講;有次巧合下一齊做野都有講幾句,但而家係得一兩句到,主要係大家望一望對方就算.佢望我既眼神,有時係飄過既眼神,有時係默默地望,大家會望住彼此雙眼一秒到,但又唔講野.有次我睄到佢偷望我,跟住佢就即刻擰轉頭.
令我特別亂諗既一件事就係有次又係一班人去食野,我係佢面前用手拎起塊pizza,放入口之際,佢突然怔怔地望住我兩秒,時間好似停止左咁,其餘兩位同事都望住佢做緊咩,直至我不明解咁「嗯?」左一聲,佢就默默移開視線.我之後有諗過,唔通我太失儀態就咁用手拎起塊pizza,佢想話我? 但我記得佢地都係就咁攞第二件事就係
有次成班同事去打保齡球,原本佢同成班男既比賽緊,有一男一女觀賽,咁我就走過去諗住觀賽(同埋想光明正大咁望佢既背影),然後佢打多一球,突然叫觀緊賽既男同事打埋落去,佢就走左去第二度!跟住我又係度諗,會唔會因為我係度佢有啲緊張同驚會俾我笑??
A 知道 B 同事對我有啲好感,佢地兩個亦都係成日會合作既同事,唔知係咪因為咁 A 對我愈黎愈冷淡.但我對 B 冇feel,對佢就好似普通同事咁,唔會特登做咩.我見 A 咁冷淡自己都冷埋一份,佢唔同我講野我唔會主動同佢講.
其實我對 A 仲未了解清楚,我都同自己講唔好對佢太上心,唔好咁快就陷落去,但係對佢呢種異樣既感覺真係好難抑壓.我唔知佢係咪同我有類似既感覺,我淨係覺得我地好似係咁避對方,佢去右我就去左.
一遇到佢會覺得心頭震一震,但係一諗起佢同另外一個大過佢既女同事好好傾,成日串佢;一諗起佢可能唔係想望我,只係某啲原因令我有種傻傻既錯覺;一諗起當 B 送我去搭車佢就起哄既模樣...我就會好灰...佢當我會唔會只係一個好 cool 既女同事,連諗話題都唔想諗?
成日想放棄之際,佢又會做啲野「重燃希望」,可能係主動同我講野,問我一唔一齊同啲同事食飯...每日返工既心情好似坐緊過山車咁,究竟佢對我有冇好感?之後又可以點做...謝謝大家!
-
我不願讓你一個人 last edited by
暫時聽你咁講其實大家都唔係認識左好奈(A & B), 我諗 A 都未必 feel 到你對佢有意思.我建議版主可以keep住"普通同事"關係先多d同 A & B 相處了解..如 B 同事你冇feel既話,可以刻意避忌下,令到對方有signal知道你對佢冇feel.
-
推 last edited by
推推推
-
推 last edited by
推推推


text:
親愛嘅老友:
又到聖誕~!又到聖誕~!老友記係呢度祝各位老友Merry Kissmas~!尋晚平安夜有老友親自下廚嘅聖誕大餐,飯後老友又變身聖誕爺爺係我被竇擺低聖誕禮物---一個同我咁大嘅公仔.
多謝老友依然記得我鐘意公仔,仲記得細細嗰嘅時候,妳驚我自己一個人係屋企無聊,就買咗個毛絨絨嘅玩具陪住我,等我可以成日錫下佢陪住佢玩,到而加都仲系屋企;記得每一次我將玩具整邋遢嘅時候都有老友幫我同佢洗白白,洗完之後乾乾淨淨,最鐘意同香香嘅玩具一齊覺覺豬啦;
唔好睇我慢慢變咗爺爺/嫲嫲,其實我係一個“老頑童”嚟噶,仲係鐘意挪住個公仔玩一玩,放鬆下手腳,多滴鍛鍊嘅機會;呢次老友送嘅大公仔又可以俾我靠住舒舒服服咁樣訓覺,真係諗下都sweet;
除咗公仔之外,最鐘意嘅就係老友幫我重新裝飾嘅聖誕紙板箱-- 係我嘅專屬梳化,適合軟瀨瀨咁樣訓係箱裡面,今次嘅紙板箱多咗喵咪出口,等我係箱裡面嘅時候仲可以睇到出面, 多謝老友嘅細心設計;
哩埋係箱入邊發吽哣,思考喵咪哲學;亦都方便我安安靜靜咁樣嗑眼訓, 或者訓醒之後同紙皮玩“仆哩哩”,等我可以盡情享受自己一個嘅獨處嘅時間,俾我一個安心舒適嘅環境,喵喵老友記表示非常滿意.
老友記認爲眺望戶外思考係思考喵咪哲學最有效嘅方式之一,多謝老友知道我年長冇以前咁方便,所以每一次都會係近窗口嘅位置特別幫我擺低幾本厚厚嘅書或者有個方便上落嘅樓梯仔,俾我一個遠望嘅空間同時間;
雖然出面嘅世界真係好大好靚,但係魅力不及老友妳,所以老友記依然會選擇同妳一齊開開心心過每一日,繼續互相陪伴.
係妳愛錫嘅老貓(上)


text:
深水埗新開本土口味雪糕專門店 麻辣豆腐+本地薑口味有驚喜
雪糕口味千變萬化,你覺得邊款可以代表到香港?不妨去深水埗呢間新開嘅雪糕專門店試下佢哋嘅出品再下定論,皆因小店正以本土口味為主題,四款自家製雪糕分別取材於茶餐廳同糖水鋪,好似鹹檸七,菠蘿冰等.配搭埋唔同配料或自家製雪條,打卡之外味道都有驚喜.
「迆」雪糕專門店位於界限街南楓樓,店名「迆」就係大家成日講嘅「Hea」,因為幾位店主都鍾意食雪糕,想開一間有集體回憶,同時畀大家叉下電嘅舖頭,就揀咗喺新舊共融嘅深水埗開店.全部雪糕都係每日開舖前即場新鮮製作,以植物奶代替牛奶,素食朋友都食得,而且食完感覺無咁膩.現時有四款口味同兩種扭紋配搭,1-1.5個月會更換一次口味.
順住迆(大迆$38,特迆拼紅豆雪條$46)
即係豆腐口味雪糕,用嘅豆腐係以真·本地有機黃豆製作,另一特別之處係配搭自家調配嘅麻辣醬,入口先有醬嘅海鮮鹹香,麻辣後勁會突然衝上嚟,食多兩啖習慣咗個辣味後就會慢慢食到豆腐雪糕嘅豆香同甜味,會中和返個辣味,層次分明.雪糕口感綿密而且都幾滑,如果怕辣或者食素嘅朋友就可以唔要麻辣醬改配木糠.
夠姜迆(大迆$38,特迆拼檸檬雪條$46)
焫焫焫焫焫焫着啦!講緊呢杯本地薑味嘅雪糕,用咗辣度適中嘅子薑製作,食落真係有薑茶嘅辣勁,後段係薑嘅香氣同雪糕甜味.口感帶一粒粒薑蓉沙粒狀,食得出真材實料,而且唔會過甜或者過膩.配搭返焦糖脆脆,甜得嚟有少少焦香,增加口感同香味.
Chill 超迆(大迆$38,特迆拼話梅雪條$46)
貪心啲可以點扭紋雪糕嘅特迆,食到兩款雪糕口味再加自家製作雪條,多重口味同味道層次!
自家製話梅雪條嘅梅味非常濃郁,真係好似食咗粒話梅咁,鹹酸醒神.菠蘿冰雪糕有菠蘿嘅酸味同梳打嘅甜味,加上雪糕嘅冰涼口感,完全成功還原茶餐廳嘅經典菠蘿冰!鹹檸七同樣對版,鹹檸檬嘅鹹同酸味道自然,七喜汽水味反而無想象中咁出,整體甜度適中,加埋檸檬皮同薄荷感覺特別清涼.
「迆」雪糕專門店
地址:旺角界限街10號地下F號舖


text: 瑞典國慶點解係六月六日? 六月六日係Gustav Vasa 1523年獲選為瑞典國王嘅日子, 當時佢起兵反抗丹麥獨大嘅 Kalmar Union (丹麥,瑞典,挪威三國嘅共同王國),象徵瑞典重新獨立.其後,六月六日被稱為古斯塔夫日 (Gustafsdagen),以紀念之. (留意,1523年瑞典仍然使用儒略曆 (Julian calendar),1523年嘅六月六日係公曆 (格里曆 Gregorian calendar) 六月十六日,但瑞典改曆後並冇換算節日日期,繼續喺六月六日慶祝呢件事.) 除咗 Gustav Vasa 之外,1809年6月6日瑞典立憲實施憲政君主制度,象徵瑞典進入現代政治體制年代. 十九世紀國族主義 (nationalism) 興起,斯德哥爾摩嘅露天博物館 Skansen 喺1893年打算以一個對國家有象徵意義嘅日子慶祝春夏之際,於是六月六日成為一個既方便又有象徵意義嘅日子.自此 Skansen 每年喺6月6日舉行慶典,呢一日遂漸成為對國家有重要意義嘅日子. 二十世紀初,瑞典民間發起國旗日慶典,並喺1916年6月6日喺斯德哥爾摩運動場 (1912年奧運主場館) 舉行第一次大型國旗日慶典,藉此推廣國民意識.但當年主辦單位並未有特別爭取6月6日成為正式國慶日,至1983年先至由國會立法確認6月6日係法定國慶日,2005年成為法定公眾假期. 1916年瑞典國旗日慶典海報 瑞典國慶點解唔係其他日子? 除咗6月6日之外,另外兩個瑞典國王戰死嘅日子 (Gustav Adolf 1632年11月6日喺德國參與三十年戰爭時戰死,Karl XII 1718年11月30日攻打挪威邊境 Fredrikshald 時被炮彈擊中頭部致死) 亦一度成為國慶日嘅可能日子.另外重有使用現任國王壽辰或使用仲夏節 (6月20至26日其中一日) 作為國慶日嘅可能性.但係瑞典喺秋天嘅天氣同日照都不利進行戶外慶典,使用6月6日除咗可以確保夏天天氣方便喺戶外慶祝,亦確保國慶日同瑞典歷史有密切關係. (題外話,由於Karl XII喺瑞典軍事歷史佔重要地位,其戰死標誌瑞典國力由盛轉衰,所以瑞典極右份子會喺11月30日紀念並藉機鬧事.) 瑞典人唔慶祝國慶? 瑞典重新獨立已經近500年,六月六日嘅歷史意義喺現代生活並唔係咁明顯,所以特別慶祝國慶嘅瑞典人並唔多.根據調查,2011年有25%嘅瑞典人慶祝國慶,2016年上升至31%.但相對挪威五月十七日滿街旗海,瑞典國慶相對低調得多. 相對國慶,仲夏節嘅傳統慶典 (跳舞,野餐等) 歷史較悠久,更深入民心,所以瑞典人通常重視仲夏節多過國慶,可謂「民間國慶」. 題外話: 瑞典國歌 Du gamla, du…...


text:
1.為你嘅網店選擇合適嘅平台
如果你是賣的買家來自美國或歐洲,eBay可能係你最好嘅選擇.但如果想要吸引香港買家,最好係用Yahoo!拍賣.同樣道理,如果你目標嘅客群主要係來自中國內地,你就要考慮淘寶啦.
2.註冊一個域名
假如你已經為你間網店準備咗一個驚天地泣鬼神的網店名稱(網名),但你有無查清楚呢個名有冇人註冊過呀?因為你將來會需要用自家網站去推廣你間網店,甚至網店本身已經係呢個品牌嘅未來.即刻註冊一個域名,節省日後好多功夫.唔使考慮咁多,其實唔難.
3.搵朋友仔幫手宣傳
知道你好心急,但都唔好急住濫發你間網店嘅宣傳廣告俾全世界(除非你唔介意被人unfriending你…).如果你自問朋友都算多的話,不妨發動佢哋多啲幫你推廣下呢個獨一無二的構思,變相幫你累積口碑,成件事就唔同晒啦.
4.靈活控制倉存
銷貨同進貨從來都比較難掌握.不過對於一間剛起步的網店而言,靈活嘅儲存空間有助你及時入貨同交貨,準備咁充足,自然幫襯過都話好啦.再講,零售呢行好難話得埋,有時應節嘅貨品一下子會入好多,有時某啲貨唔好賣就好想即刻斬倉,你係咪都好希望隨時增加或者減少倉存空間?咁就易話為,一於搵間迷你倉幫手啦(例如我哋Cube!)
5.彈性倉庫管理提升服務質素
打開門做網店,就要預咗24小時都有機會接到單.想保證服務質素穩定唔甩漏,你需要有個快穩準嘅倉存管理同埋運輸系統.又假如,網店生意對你嚟講只係一份秘撈,你仲有一份正職要應付,咁就更加需要有一個隨時候命嘅倉,出出入入都唔使遷就一般倉庫嘅工作時間啦!
我哋係Cube方快存迷你倉,希望以上小貼士可以幫到你.祝你生意興隆!


text:
漫長既新年假期來了,伴你成長既唔係「時興隆」,而係假期作業.阿囡既假期功課唔算多,但當中有一份令我一睇到就有少少頭痛.
呢份令我頭痛既功課其實係數學科既一張工作紙.之前阿囡係數學堂學左唔同既立體圖形(e.g. 錐體,柱體),今次呢份功課就係要佢地用唔同既立體圖形整架模型車出黎:
一睇就覺得呢份功課好「親子」下 – 尤其是阿囡一向十分不擅長呢啲剪剪貼貼創作系列,今次仲係要整架車.咁即係話一定要家長 – 即係我,陪佢一齊做啦.
我其實都好怕呢類型既親子習作,成日覺得好難拿捏小朋友既參與程度.叫佢自己做對阿囡黎講真係好有難度;但到你出手又覺得其實真係我做多過佢做,認真矛盾.
另外,大部分呢類功課都鼓勵大家用環保物料,但好人好姐無人會儲廿幾個廁紙筒同四十幾支雪條棍係屋企嘛,結果有時要為環保而浪費.所以做左咁多次親子習作,最環保果次就係屋企細果個將家姐以前份功課「循環再用」,成份直接拎黎交功課.
再加上我本身手作能力認真麻麻,次次要我拎啲膠樽呀筷子呀咁去整舊野我都係不得要領.每次幾經辛苦整完開始有少少自信既時候,去到學校見到同學(既家長)果啲作品,就好想搵窿捐.
好,呻完.開工.
睇完工作紙個「brief」,物資部(老婆)好快手已經拎左屋企有既環保物資出黎.我同阿囡睇左陣,心入面大約有個想法,於是就畫左個好草既草圖.工程部(都係老婆)睇完都覺得okay,然後兩三下就七拼八湊砌左個初型出黎了.
一遇到呢類親子習作,我地通常都係將「整靚佢」呢一個重要既任務交俾阿囡.係阿囡好用心準備幫架車扮靚靚既材料既同時,我同老婆已經差唔多將模型車主要既部分準備就緒.最後我地將材料同埋佢既裝飾交俾阿囡好似砌模型咁合埋,模型車就大功告成.
雖則做之前呻左一輪,做完既製成品又同當初心目中所想相去甚遠,但親子習作最正面同最奧妙既地方,在於你同小朋友一齊合作做完之後,成件事好fullfiling.而你亦唔會好似平時一樣係度嫌佢份功課呢樣唔好果樣唔好,因為做得衰…你有份架嘛.
砌完之後未完架,工作紙上面仲有幾條問題俾小朋友思考下.
阿囡睇完呢幾個問題後滿腹疑問,睇黎我都係要出手俾多少少指引佢:
問題1:哪些因素使模型車能被人手推動?
答:幸運及天父的眷顧.
問題2:完成這個活動後,你學會了甚麼?
答:成功靠父幹.
問題3:活動中遇到那些困難或問題?你如何解決?
答:活動中遇到的主要困難是爸爸.我很快便叫了媽媽來,然後便解決了.


text:
《 日出前讓戀愛開始 》重溫少年時代的浪漫
世界盃開波,條街靜英英,戲院雖然未至於成重災區,但最近又實在無乜話題作品上畫.淡靜期上淡靜戲,有部《 日出前讓戀愛開始 》上星期悄悄上畫,片名擺明抽張學友水,有趣的是呢部戲係打後生仔主意,D細路有權唔知歌神喺1992年有首金曲叫《 日出前讓戀愛終結 》.
而呢部戲,竟然係港產經典《新不了情》嘅變種再變種,真係幾驚訝.話說《日出》改編自2006年嘅日本純愛電影《太陽之歌》,而《太陽之歌》其實又改編自1993年之《新不了情》……橫跨25年嘅接力,到今時今日呢點只可以當做一個funny fact,事實除咗「絕症歌女去拍拖」呢個元素係一樣之外,其他嘢真心唔關事.
而卡士係另一樣funny嘅地方,在戲中超純情嘅女主角Bella Thorne現實中係一名當代豪放女,對展露美好身段毫不吝嗇 (佢IG真係幾精彩),公開自己雙性戀傾向之餘亦敢愛敢恨,好難明卡士佢嘅人係點樣睇到佢演呢個角色嘅潛質,但香港觀眾對佢無先入為主嘅印象,在戲中睇落都幾順眼;至於男主角Patrick Schwarzenegger,無錯,見到呢個水蛇春嘅姓氏應該估到佢就係大隻佬阿諾個仔! 文質彬彬,係賣樣嘅.
有齊靚仔靚女靚景,加條絕症橋,《日出》係穩陣嘅.少男少女嘅戀愛情懷,講就老土,但睇畫面都幾浪漫,後生仔應該投入到,年紀大啲都唔難回憶起自己後生都曾經咁樣為愛情傻豬過,每日準時企喺同一個地點只係想暗戀嘅對象經過時望到佢一眼.《日出》除左愛情,仲有阿爸費盡心力照顧絕症囡囡喺度派洋蔥,而飾演女主角閨蜜嘅Quinn Shephard幾搶鏡,外型sweet之餘角色夠爽夠雷,令人讚嘆「人生有個真正朋友的確好極」.人生同電影一樣,愛情以外,有埋親情同友情,真係豐富同完滿好多.
文:一觸
只要有電影,就好.


text:
好老實一樣野我係唔明點解示威抗爭,會同音樂扯上關係點解示威既場地要播榮光唱榮光
知唔知咩叫propaganda如果你一場示威可以Hi死3萬差佬話知你口號都唔好叫啦
政治宣傳梗係可以有但係唔應該係果個時候做囉你係果個場合,做果樣野,有負面影響Hi左你地好向左走向右走多次啦你地都仲係咁好樣示威唱今天我同示威唱榮光你同我講,有咩分別?
你著眼一場示威臨場對陣咁梗係冇用世界有幾多次一場示威就搞掂嘅革命?先唔講用邊首歌,至少歌容易成為一個載體傳播門檻低,傳播力強過畫面同影片但同時會recall返畫面出嚟冇人同你講用歌聲當槍用,只係你太睇少呢種共嗚
拿首先個首歌門檻唔低
佢旋律係前後唔同,音樂令人易記個D Forms 佢唔肯用,用好似 AAB 咁上下的奇怪野歌詞又一大堆要記,發音亦唔易,好多奇怪長音但主要都係隻歌兒戲但都唔緊要,社會運動咁多人,實有專家係真係識班人唔理人,然後盲目護航,再話乜乜乜乜就得囉咁其實話你打仗,你拎碌鎗勁射對岸就得毋須研究鎗法,彈藥,維修一樣膚淺
我係講歌/音樂對比影象嘅傳播門檻低喎唔係講首歌作得門檻低再係咁搞到我覺得用文字傳播嘅門檻都好高
影像
我係講參與唱個隻歌門檻高但都唔緊要,小誤會音樂主要能傳遞「mood」的力量係主要係功能和聲,之後係配器法同其化編製,然後大細聲,明暗對比,文字上色,速度變化,轉調,曲式... 全部都係考功夫野而係現場唱的話,我相信即係所有以上無哂,剩餘就係主旋轉同歌詞即係所謂「傳播」其實就係要有人係屋企聽完,背熟,再現場腦補,又要同時注意歌詞,D歌詞又唔易記咁都叫門檻低?
音樂相比影像呀大佬
你覺得口述一首歌定一條片嘅還原度會高啲呀?
上面巴打講緊所有音樂都唔向左走向右走應該喺示威中出現呀我係覆緊佢點解有抗爭音樂唔係指明緊某一首歌
咁我上面有貼法國佬用乜歌呢種某程度亦唔係真係歌,係某種 chant ,而且係有非常指定創作手法香港人所認知的「歌」,又的確無一首係能係現場做到你講個樣野其實所有野都係靠腦補所以門檻都係高,無得比
OK咁end咗呢個topicbtw好多人覺得首歌唔得但就冇人作到第二首出嚟,咁其實有咩可以Hi呢
香港人專推垃圾,好多人都覺得某些男子組合唔得,但有一堆無形之手大力推,就係靠乘浪去紅
所以唔係無第二首,係香港人一見到垃圾就狂追,無PR同傳媒空間去俾任何人有機會
唯一可以就係等所有野 die down ,再捧新野
男子組合你估要幾多年 die down ?
咁歌咪一樣要幾多年 die down ,除非有大醜聞架即
但歌無醜聞,可能佢原創團隊會有
但原創團隊一來化名,二來有「手足」力場,自動無視所有批評
咁實際講只可以等
所以「無第二首」就係咁形成


text:
Day 73 成都第五日
一大朝訓醒,第一件事就係嗌外賣.嗌完梳洗好就等食.今朝食pizza,味道唔錯,雖然細,但價錢平,一個人食啱啱好
食完又開套咗電影睇,要幾頹廢有幾頹廢. 到下午我終於落咗去個會場,順便食晏
本身諗住去華西/人民醫院呢啲當地比較好嘅醫院,但去到應該都係住院吊針,所以不如去睇下中醫
坐多陣,我就去咗間針灸中醫,大眾點評上揾嘅,去到見幾多人睇,有老有少,應该唔伏.醫師幫我睇完,話我髕骨移咗位,先幫我抽啲滑液同瘀血,再幫我針同正骨.對於抽瘀血我真係有陰影,用針筒插入膝頭,再抽啲出黎嗰下
治療嘅過程中, 同我傾計,問我係邊到人. 咁啱有個嚟睇症嘅病人都係喺香港嗰邊做嘢. 阿珊喺外國讀完書之後,就黎咗香港嘅律師樓返工.佢聽日飛返香港,我加左佢微信,返香港揾佢出黎玩下食下飯
睇咗幾舊水,包包到成隻粽咁, 之後就call咗滴滴返酒店攤屍.跟手再叫咗碗雞湯飯,真心正
中國咁多個省,四川嘅女仔嘅整體質素真係最高.最大嘅原因應該係地理因素,個個啲皮膚都好好.加上自己又鐘意食辣同聽四川方言,成都真係個好地方.唯一唔好嘅係呢度長期灰濛濛,陽光普照嘅日子唔多
夜晚有人請食宵夜,大食嘅我當然不遺餘力
夜晚同朋友係房傾計,佢問我黎緊有咩目標,會唔會為將來打算下,努力下,唔好再咁吊兒郎當.我真係答佢唔到
過更好嘅生活,每個人都想,有人會為此更努力,但亦有人會有隨遇而安,選擇安於現狀.其實又冇話誰對誰錯,過到自己個關就可以
條路自己揀,仆街唔好喊
做咗咁多年隨遇而安嘅人,都係時候轉下生活方式,唔試過又點知自己可以去到幾遠


text:
NETGEAR M1 4G SIM 卡漫遊蛋 雙 11 都減價,官方網店由 $2,960 減至 $2,286,減成七百蚊,其實衝得過.點解衝得過呢?下面同大家慢慢解釋下.
一見到呢部機,好多人話,D 你咩,兩千幾蚊咁貴買隻漫遊蛋,大陸個啲 1K 都有隻好好用,但 Netgear M1 貴係貴得有道理嘅,一來佢極速係可以去到 1GHz,唔係大陸蛋個啲 300MB,係香港啲台俾唔足數嘅情況下,你未必感受到個分別,但去到日本,韓國,台灣呢啲個台俾足數嘅地方,300MB 定 1GHz 其實好明顯感受到.
不過極速 1GHz 根本唔係佢最大賣點,佢最大賣點係有 4G SIM wifi 蛋有 LAN Output,呢個優惠點似乎就連代理及廠自己都睇漏左咁.一隻 4G SIM Wifi 蛋有 LAN output 有幾重要呢?唔用嘅時候唔明,但有需要時你就謝主龍恩啦!
出外搞 Event 無光纖,想上網梗係用 wifi 蛋,但一般嘅 wifi 蛋無 LAN output,只能用 wifi,但有啲主機,Hub 呀只能夠用 LAN,無 wifi,係呢個時候就係 netgear M1 呢個 LAN output 值錢嘅地方.簡單啲講,地盤,Pop-Up Event,展覽呢啲臨時地點,時間短嘅地方最需要就係 netgear m1 呢啲有 LAN output 嘅 wifi 蛋.最後都係個句,明嘅明啦,唔明嘅講多都費事.


text:
10 July 2018
經過完開山儀式之後,繼續坐巴士去登山口,到左五合目都已經十一點幾,去完廁所就急不及待要上山(山上面既廁所要100yen,同埋無水洗水的),因為當時訂左頂上富士館,六點前就要到達check in,一泊一食就6500yen.
我地既物資都算帶得足,最緊要係帶衫,藥同埋氧氣,因為上到山頂又凍又大風,加上海拔高,所以一定要夠暖,食物個d唔帶咁多其實都可以,雖然越高越貴,如果你有錢,其實都可以係山上面買,不過山下幾百yen一支氧氣,可能係山上面就要1200yen.
因為今次媽媽都一齊行,所以我地揀左富士宮線,因為佢係咁多條線入面最短,聽講都無吉田線咁多人去,而且當時吉田線係最早開山應該有好多人去個邊行(好似係7月1號開),原路上原路落,可以坐車到2400m先開始行,係咁多條線入面最高,同山頂標高差1300m,距離有5km,係依邊行去山頂劍峰都係最近的,不過落差比較大,要多少少氣力.
日本人好鍾意將山分為十個合目,但每個合目距離又唔係一樣的,所以有時要行得耐啲,有時又好快到左,富士宮分為五合目,六合目,新七合目,元祖七合目,八合目,九合目,九合五勺同埋山頂,當中元祖七合目係舊既合目,九合五勺係九合目同山頂中間既一站,英文係9.5 station.
巴士站 廁所
五合目2400m
由五合目到六合目既路程都唔算太辛苦,都係一啲小斜路,有少少散步既感覺,當係熱下身,我同樂好快就行左上六合目等佢地,估唔到媽都行得好快,但靖開始有少少高山症既先兆,有啲透唔到氣.順便講一講今次既天氣,我地超級好彩,行既前同後一日都係差既天氣,差唔多日日都陰天,只係得登山日係好天,出太陽同藍天白雲,啲雲黎得快去得快.
六合目 2493m
由五合目行上去都唔算太辛苦,沿途見到中學生落山,佢地跳跳紮,好似一啲都唔辛苦咁.係六合目既雲海莊燒了第一個印,燒印每次200yen.路上都有綠色,主要都係碎石路,六合目到新七合目主要都係大斜坡.
新七合目 2780m
上到黎越黎越多雲,我諗我地入左去啲雲入面,靖同媽開始行得越黎越慢,我同樂好快就上到去了,老豆就係尾度睇住靖,媽開始想係度住,叫我地自己行.我已經開始擔心,因為我訂了山碰既山屋.
元祖七合目 3010m
去到3000m以上,媽同靖已經非常辛苦,開始行兩步就要停一停,到左山口山莊,好多人都係度休息緊,天氣凍左好多,大霧,濕氣好重,雲移動既速度好快,我地係山屋等靖佢地,等等下,個藍天又出左黎了,而啲路越黎越沙同泥.已經到左既我同樂,見佢地行得咁辛苦,只好落去幫佢地拎袋.
竟然係3000m以上見到有雀仔
八合目 3250m
去到八合目,差不多4點,靖同媽已經不能再前進了,即刻就send了email同上面山屋講我地去唔到,只好住係池田館,一泊一食 6000yen,洗手間免費,晚餐6點開始有咖哩汁飯,無咩胃口,水都限則,一張枱坐了八個人但得一煲茶,要等全部人坐好先可以食,感覺麻麻地,去之前聽講過萬年雪山莊既食物係最好食的.對池田館既感覺真心麻麻,好似做每一樣野,連嘔都唔比,要你忍住即刻仆出去嘔.見我地有人唔舒服好似得罪左佢咁...
上到去池田館,開始又再好天,我地企左係雲上面!好早就有雲海睇...
天氣轉得太快,去完個廁所,出到後個天就會灰哂,所以見到好天,唔可以話等一陣,要即刻出去,因為唔會知幾時會好天,
開始入黑,因為未咁早訓得著,所以我地去左池田館後一個大鳥居,不過太大霧都睇唔到啲咩.
仲差兩步就到達同吸緊氧氣既靖
池田館內部
食完飯,大家開始訓覺,好似係八點鐘關燈,九點幾十點有兩個香港後生男到達,但佢地一到,就不斷係度係咁講野,忍唔住叫佢地細聲啲講野.成晚其實無咩點訓,可能係一點幾就要起身攻頂太抗奮.


text:
點先可以輕鬆搬屋?Cube幫到你!
創建一個文件夾收納一切有用文件與聯絡資料
你所選的迷你倉公司資料和合約對你非常重要.將所有詳細資料印出嚟,或者準備一個電子副本,當需要管理或者追蹤資料時就會更方便.除此之外,你仲要準備相關包裝物料公司同埋運輸公司嘅資料.不妨記低幾個迷你倉公司名,比如Cube方快存迷你倉,不單可以幫你處理晒存取交收程序,仲可以供應埋包裝物料比你添.
準備包裝工具和合適的儲存箱
如果你識得搵儲存箱,仲識預備多幾個後備用箱,咁真係要俾個「叻」你.更重要嘅係,用邊種尺寸嘅儲存箱,運送起來更加方便就手?最簡單,細箱裝重物(前提係尺寸一定要啱用).如果係用來裝書同文件,你可能要用個細啲嘅箱,而又大件又輕嘅物品,先好用大箱.若果你準備收納衣物但又唔想摺埋塞入個紙皮箱箱,其實你都可以用個特製嘅衣櫥箱(Wardrobe Box)將啲衫掛起再封箱,咁就唔怕整皺啲靚靚衫啦!
妙用舊衫/舊毛巾
氣珠紙和消毒紙巾可以保護箱入面嘅物品免受損壞,而且又便宜又方便.其實,舊衫甚至舊毛巾可以代替氣珠紙發揮同樣作用.如果咁啱呢堆舊衫舊毛巾你都係想裝箱的話,簡直係一石二鳥.
裝箱時記得留充足嘅作業空間
如果裝裝下箱唔夠位轉身,仲要撞親個頭,你話幾慘慘豬呢.裝箱時切記要留空間俾自己啦!包裝工具如膠紙,界刀,氣珠紙以及包裝箱等,應集中放喺接近你嘅地方.可以的話,作業位置最好設在準備存倉物件嘅旁邊,方便搬來搬去.
要識分輕重!
方才都介紹過,包裝箱大小視乎你需要包裝的物件重量.不過有時你係要將同一類物品裝入同一個箱,有輕有重,點算呢?呢個時候,較重的物件通常置箱底會較好,上面再放較輕的物件,避免遭重物擠壓受損.如此一来,包裝時你已經決定咗「正面朝上」嘅方向,咁就唔使搬屋嘅哥哥仔估估下,上下顛倒啦!
用顏色貼紙分類
無論你執緊一間房定係十間房嘅物品,你都可以通過用貼紙或顏色紙分類,到你需要到倉尋找物件時就會輕鬆好多.可以用顏色貼紙甚至係用箱頭筆都標示箱面,通常兩樣一齊用效果更佳.記住記號要標在全部箱面,到入倉搵箱嘅時候,無論你喺邊個位置睇都一目了然.
影相記錄
搞掂所有包裝之後,屋企所有電器已經係斷電斷纜,一片狼藉.不妨事前用相機影低家居原貌,甚至可以拍埋短片,短片入面你可以做埋旁述,之後就有根有據,想將屋企「還原靚靚」都容易好多.將瑣碎物件如網線同螺絲之類放入一個細袋,日後再執屋就唔使左搵右搵啦.
掌握倉存資訊
正所謂,「人類總要重複同樣的錯誤」,每次明明覺得預備已經好夠,總要到最後一刻先發現仲有好多嘢未入箱.呢個時候,你選用的運輸同存倉有無件數限制就好重要,因為你隨時都需要調整.如果你已經有好多唔同顏色分類的裝箱紀錄,就有必要整理出一個目錄,方便以後用來管理倉存.
請記錄以上8條秘技,然後同你所選迷你倉公司有關的文件放埋一齊.以後要查閱就更加方便啦.
我哋係Cube方快存迷你倉,祝你一切順利!


text:
燒乳豬全隻喺廣東已經有超過二千年嘅歷史.喺南越王墓中起出嘅陪葬品中,就已經包括專門用作燒乳豬嘅烤爐同叉.
喺清朝時,粵菜嘅燒乳豬被選入滿漢全席嘅菜色之一.依家燒乳豬系廣東燒味其中一種.一般嘅制法系以重約五公斤嘅乳豬,宰殺後喺腹部剖開,攞出肋骨,放入特制燒烤叉撐開,然後將佢放入烤爐烤成.如果燒烤時用慢火,燒出嘅乳豬豬皮光滑,稱為光皮.亦可以用猛火燒烤,其間喺豬皮搽上油,令豬皮成充滿氣泡嘅金黃色,即為「麻皮乳豬」.乳豬嘅特點包括皮薄脆,肉松嫩,骨香酥.食時把乳豬斬成小件,因肉少皮薄,稱為片皮乳豬;有時點上啲小乳豬醬以增加風味.
另外亦有「烤禾米豬」,喺烤乳豬之前,先將糯米塞進宰好嘅乳豬腔內再縫好才烤,令乳豬撐起嚟,表皮拉得比較薄,炸起嚟比較脆,而糯米吸收咗烤乳豬嘅味道,食起嚟也更香口.
喺廣東傳統習俗裡面,燒豬或者燒乳豬系各種喜慶場合嘅常用祭品.無論系新店開張或系清明祭祖,都可以經常見到抬出成只燒豬或燒乳豬作為祭祀用品.切燒豬有時會系儀式嘅一部分,等到儀式完成後,燒豬就會分畀各個參予者分享.燒乳豬由於嘅分量較少,而且乳豬放涼後味道會較為遜色,因此喺戶外進行儀式時,一般多用普通燒豬而較少采用乳豬.
但系喺廣東或香港嘅婚宴中,燒乳豬仍然系必備菜色.按廣東傳統嘅婚禮習慣,女兒出嫁後三天返回阿媽屋企探望,稱之為「回門」.倘若新阿媽出嫁時仍系處女,回門時男家會以乳豬或燒豬作回禮.今日嘅婚禮已唔會再傳遞呢種意思;但乳豬仍然被留喺婚宴中,並且蛻變成咗各項菜色中嘅主角.香港某啲酒家曾流行喺乳豬嘅眼上裝上閃動嘅小燈泡;喺婚宴中上乳豬前,先將燈光調暗,然後先由侍應生列隊隆重咁奉上乳豬.除咗被留喺婚宴嘅桌上以外,喺粵語嘅俚語內,「豬」亦被用作暗指女子嘅童貞.


text:
3 MAY 2015(SUN)大肥豬話見小小豬上次去有機農莊玩得咁開心,對農作物又好有興趣,所以今日又帶左我地去一個新地方,等我地感受大自然呀~
其實好耐之前我都嚟過西貢獅子會自然教育中心一次,不過小小豬就係第一次嚟,所以好多地方佢地好新奇呀!
獅子會自然教育中心都真係幾大,而且都有好多唔同戶外室內嘅地方,我地第一站就係先去睇下啲農作物先.
有左上一次係有機農莊體驗,小小豬明顯對啲農作物好有興趣,每經過一農地,佢地有留心睇下係種左啲乜呀~
不過,我個人就最鐘意依兩個天使與魔鬼的稻草人~
小小豬話佢又要扮農夫~
係自然中心入面都有個售買有機蔬菜地方,我地當然又入去八卦一下啦!不過我覺得啲菜唔算太靚,加上又比一般有機菜為貴,所以冇入手呀~
行過旁邊有間小食店,依個為食豬見到個雪櫃不知幾開心~
哈哈哈...佢用盡甜言蜜語,終於大肥豬批準佢買雪條食,所以我地去草地搵個位置嚟個小野餐,坐底慢慢食啦~
其實依度個環境又真係唔錯,地方靚之餘仲覺得好舒服,所以我又捉小小豬同我影下相啦~
有個傻爸爸係度扮勁呀...哈哈哈~
唉...真係俾依隻衰豬激C,同我影張張相都係唔笑,仲要苦情樣.緊係啦...因為佢又掛住玩嘛,佢係草地上跑跑走走,都不知幾享受,又點肯同我影相呀~
係戶外玩左一陣,我地就轉移地方,向室內各活動室進發.其實係因為玩到太熱,要入去過下冷河呀!
首先去參觀岩石室,了解下香港嘅各海岸公園及一啲化石~
之後就去參觀介紹現今農作物~
繼續就去參觀介紹漁業,小小豬最鐘意依度,因為有好多唔同種類嘅遊戲玩呀~
最後就去睇埋啲貝殼~
路經有個以環保及行山為主題嘅小攤位,有得玩小小豬當然唔放過啦~
好在平日訓練有素,再加上職員姐姐嘅小提示,小小豬好快就完仍任務,仲得到兩張獎勵小貼紙添~
其實我地仲有好幾個展區未行,原來各展區係開放至四點,所以唔夠時間行晒呀.
不過唔緊要,依家知道個度咁好玩,又可以郊遊又有得學習,所以等我地搵日早啲入嚟再玩過啦!


text:
人嘅牙齒絕大多數都系晶瑩光亮,潔白如玉嘅;每當微笑時,畀人以健美,舒服嘅感覺.我哋常能睇到灰色牙,黃
虎牙系常見嘅牙齒問題,有嘅人虎牙小小嘅猴得意,有嘅人就比較大囖,睇起嚟非常唔好睇並且嚴重影響了口腔
老年人由於多年嘅咀噍,牙質與牙周都有唔同程度嘅損傷,因各種牙病造成牙齒嘅缺失喺老年人中也屢見唔鮮.
如果牙齒暗黃灰暗,咁你還敢大方嘅微笑咩?答案系否定嘅.每個愛美嘅人士都會知,潔白整齊嘅
對於洗牙,好多人以為擦牙很認真,唔使洗牙,也有好多人覺得洗牙對牙齒有損害?洗牙有冇危害?我哋嚟盤點一下洗牙嘅六大誤區!
一,我擦牙很認真,唔使洗牙.
有人認為每天認真擦牙,就唔使洗牙了,呢個系唔對嘅.因為菌斑嘅生成速度很快,喺徹底清刷後嘅半小時內即會有新嘅菌斑形成,喺30天內可達到最大量.更何況多數人並冇掌握正確嘅擦牙方法,只系根據自己嘅習慣進行牙齒嘅清潔,難免有些部位刷唔到位,尤以牙縫處和下前牙里面為甚,久而久之即成為牙結石,因此,成年人如果冇洗過牙,盡早到醫院做一次潔治,而且最好半年做一次.
二,洗牙後牙齒會變白
首先要糾正一個誤區:有嘅人認為健康嘅牙齒系純白色嘅,就像牙膏廣告中模特嘅牙齒一樣.事實上呢個系錯誤嘅.正常牙嘅結構系一層較為透明嘅牙釉質內包含有淡黃色嘅牙本質,因此能夠透出部分牙本質嘅顏色,所以正常牙嘅顏色應該系略帶黃色嘅.特咪白而冇透明性嘅牙齒通常會畀人唔真實嘅感覺.
喺日常嘅使用中牙齒表面肯定會積累一些色素,呢些色素會使牙嘅顏色睇起嚟更為唔美觀.


text:
[不定期上水]クルミ生活日記
開定先
無聊就post 吓
lm
琴晚同幾個泰國人去旅行
(我覺得佢)鐘意我個個泰國女仔(又係接近30歲 唔知點解我真係成日引到啲姐姐)
成日痴住我 琴晚同我合照咗好多張
所以我係纜車個時試探性試吓攪住佢
佢好似冇乜表示 淨係玩我啲頭髮
佢又係成日話我係細路
然後成日整蠱我
最後散水個時 我順路就同佢行同一條路
佢因為啲小問題但係解決唔到都幾嚴重嘅 嚇到差啲喊
可能我太毒啦 我真係好驚女仔喊
我淨係一路安慰佢一路幫佢解決個問題
最後搞掂咗就送埋佢返屋企 就返自己屋企
送佢返屋企個時佢拖住我隻手話我知
原來我唔係細路 認真個時都幾成熟
-完-
lm
走啦 一陣又串我
驚唔驚男仔喊
求安慰
頭髮
秦國降頭
lm
走啦 一陣又串我
又串我毒
聖誕約囡去邊度威?
點解成日睇viu 嘅動畫
聖誕約囡去邊度威?
冇 未約住
唔鐘意慶祝節日
好多人好煩
同埋我聖誕節冇記錯係冇假期
lm
今晚煮ナポリタン
章魚仔
交友app嗰個姐姐呢
美食臺
交友app嗰個姐姐呢
仲有聯絡
前幾日傾過視像黎
秦國
小心俾人落降
扑左未
秦國
小心俾人落降
扑左未
咸濕寶
曾經有J的
原來係mk po
都係出番去仙
一返黎就放閃
曾經有J的
有J 先正
留名
懶人包: 今日上咗泰國姐姐(要改口)屋企
原來佢真係鐘意我
大家傾左吓心
然後佢係咁問我做咩咁遲出世
最後佢叫我唔好同其他人講
雖然應該有人已經估到
不過佢都係驚比人閒言閒語
因為我地又係差成10年
Ps: 淨係攬咗同舌吻咗 冇搞其他野
做人唔好咁咸濕
其實覺得今次點都會散
對方文化好似接受唔太到呢種愛
我都估唔到我人生中第二段戀情就已經跨國籍
老實講 今次真係唔係話去到想結婚個種
畢竟大家都唔係真係好了解對方
不過都會認真對待 希望最後都好來好去
大家目標唔同
我希望可以繼續留係當地
但對方好似想有一技旁身就會回國發展
仲等緊第一段戀情
琴晚溫書溫得夜得濟係佢屋企過咗夜
利申咩都冇做
抽完獎就block7狂三
抽完獎就block7狂三
+1
抽完獎就block7狂三
+1
+1
Btw, 用英文溝通?
Btw, 用英文溝通?
英日夾雜 佢好似大學有學過英文
係自己國家做野個陣都係做CS 要用英文
抽完獎就block7狂三
咁我一直拖 你就BLOCK我唔到
測試
done!
佢成日問我係咪認真
又問我如果佢之後係日本搵唔到工要返泰國 我地會點
佢想我去泰國繼續讀書(我話一定唔會)
係我對佢係認真 但如果Long D 我一定接受唔到
同埋佢同我差12年
佢話當我讀埋書搵到野做都要6年時間
如果我呢個時候同佢散
佢就真係唔知為左乜
而家有一種感覺反而希望佢之後會cheat on me
可能我會好過啲
真係諗深一層 既然對自己冇呢個自信
不如盡快斬艦唔好hurt 到佢 浪費佢青春
渣ga
渣ga
我仲諗緊未來既自己係咪真係過到自己個關
同非日本女仔一齊
我之後會搵機會同佢講清楚我點諗
呢幾日的話各有各忙
要等星期六先真係ok
如果我真係過唔到自己個關
而又真係佢咁講
佢等左我六年我先同佢分手
就真係浪費哂佢青春
而家一路諗一路覺得好大壓力


text:
Hello Kitty 陪你滋補養生 @Parent婷
(Presented by 鴻福堂)
想當年生完BB坐月真係幾辛苦,冇得出街,冇得洗頭沖涼,困獸鬥,照顧自己仲要同時睇住阿B!不過嗰段時間最感受到人間有愛,親戚朋友,姨媽姑姐,隔籬鄰舍空群出動,兵分幾路送唔同滋補好物,好似豬腳薑醋同雞煮酒俾我進補!
其實諗番轉頭,無論係送定收,確實都幾麻煩!一嚟沙煲重,拎嚟拎去唔方便;二嚟收到未必即刻食,有時仲會食唔晒添.想輕鬆派豬腳薑醋?又或者買俾人送禮?不妨諗諗鴻福堂嘅豬腳薑醋禮卡啦,每張禮卡可換到自家豬腳薑醋或雞煮酒1包(600克)或自家豬腳薑醋(輕量版300克)2包.而家禮卡仲新推出有Hello Kitty & Dear Daniel系列,收同送都特別sweet呀!
禮卡有2個版本,1個個人版,1個通用版.
個人版俾你擺BB相,個人資料同你想講嘅說話,令祝福更獨一無二!而且仲有好多得意款式俾你揀,啱晒想派豬腳薑醋嘅爹哋媽咪!
本身印BB樣上卡已經夠得意㗎啦,加埋Hello Kitty同Dear Daniel真係可愛到唔捨得送人呀!
唔緊要!通用版都有Hello Kitty & Dear Daniel系列,除咗送禮外,可以買番幾張傍身,隨時去鴻福堂分店換嚟食,幾時都可以滋補自己!
其實豬腳薑醋同雞煮酒唔係淨係俾坐月嘅媽咪食,平時都可以拎嚟滋補養生!豬腳薑醋仲好啱嚟經後調理身體食用!
豬腳有豐富骨膠原,美肌潤膚,泡浸喺有補血活血嘅甜醋中,平時手腳冰凍嘅你都可以買嚟食,滋補一下!
打開包裝袋,花雕酒香味即刻湧出嚟!具活血袪風嘅功能,啱晒生完BB氣虛血弱嘅媽咪飲用調理身子.
輕便袋裝設計仲幫你解決三大麻煩…
第一,唔使準備!有無做開家務都會想唞下嘅!
第二,唔使煮!輕便袋裝,加熱即刻有得食!
第三,唔落味精同防腐劑!全部香港製造,健康同品質嘅保證呀!
而家仲有Hello Kitty & Dear Daniel BB 換片墊換購優惠,買自家豬腳薑醋禮卡滿10張或以上,就可以加$38換購1張,滿50張或以上可加$76換購2張.張墊仲可以捲起,帶BB出街換片冇難度呀!
嗱!禮卡買嚟平時自己食又得,送俾朋友又得,換片墊?得咗!
唔想搞到人同自己,呢款豬腳薑醋禮卡真係一個唔錯嘅選擇去疼錫自己同朋友!


text:
教育金本位以外的選擇
爽報 (財經V30, 2013.01.09)
世界有兩種做嘢模式:一,定一個標準,然後做到99.9999%;二,落地開花,然後經自然淘汰,搵出新方法.
第一種模式,定個框框,做到最好,多快好省.不過就唔可能有新意,只有量變,唔會有質變.教育絕對唔可以行第一種模式;香港最大潛在危機,係教育嘅目的都係大量複製同一種學生.文憑量化寬鬆,就係大量複製標準學生.香港雖有八間大學,惟相對以前兩大再加幾間大專嘅年代,今日出品嘅大學生,既冇以前嗰種對院校嘅自豪同歸屬感,亦少咗份獨特性.以前嘅大學同大專,十隻手指有長短,但自從統一收生,由中學開始教育已變成倒模式大量生產.我真係睇唔到,純粹增加學額對香港教育質素可以有乜嘢好處.如要根本改變,就唔可以缺乏國際私立大學.「香港已有幾間私立院校提供本科學位課程啦!」坦白講,無論政府點樣洗腦,都改變唔到新高中文憑試(DSE)係政策災難嘅事實,故有遠見亦有能力嘅家長,都將仔女送去其他地方升學.國際私立大學嘅意義,在於收生程序可唔跟香港嘅統一收生.現有幾間土炮私立大學,好可惜都係用DSE收生;換言之,對學生嚟講,呢類私立大學只係現存八間大學嘅次選,並非真正另類出路.
貨幣政策都係一樣,當年尼克遜背棄美元兌黃金保證,海耶克就提出,除回到金本位,另一個可能就係容許民間發行有競爭嘅貨幣.香港高等教育,已唔可能有「金本位」,剩低嘅救生衣,就係國際私立大學嘅出現.
李兆富


text:
雖然由幼稚園到大學一直都係教會學校讀書,但始終都係未成為教徒,最多都係臨考試前唸下天主經抱抱天主腳.但當得知比利時 Bruges 有間 Basilica of the Holy Blood 聖血教堂保存住耶穌嘅血,我想去朝一朝聖.
成個教堂都可以影相,唯獨聖血遺物唔影得,借 Visit Bruges 嘅圖
參考下.係見到支聖血遺物嘅時候,突然間有一種好莫名嘅感動:世上有一個人,影嚮力之大係無論教徒與否,世界各地都總有人細細個就聽過你個名,仲要真真正正千古留名.其實當時耶穌本人有無諗過自己會有咁大影嚮力呢?
我相信每個人無論幾不經意嘅行為同決定,都會影嚮到身邊嘅人同事.曾經係制服團體做過小小的 Leader,印象當時對小朋友隊員都無刻意去灌輸咩意識同知識,始終當時都只係十幾歲𡃁妹,自己都少不更事.長大後突然有一日,曾經嘅小朋友隊員留言同我講:「多謝你,你以前教過我嘅野,我一世都會記得.」呢番說話睇到我眼濕濕好感動,之但係,我真係記唔起到底我教過佢乜.同時我又醒覺,原來就算我唔係權威名人 KOL,甚至只係一個十幾歲嘅𡃁妹,一言一行其實都影嚮到身邊嘅人.
幾年前成功考入 Cadet Program 當然可喜可賀,但我無諗到原來呢件事 inspire 到身邊唔止一位朋友醒覺做機師原來並非遙不可及,重新出發去追尋佢地嘅飛行夢.
雖則自問無本事做到耶穌般千古留名,但我希望我僅有嘅影嚮力,可以係身邊人嘅生命中帶黎少少正面嘅改變.如果我曾經影嚮過你,話俾我聽呀!希望係好事 :P


text:
「成功」
咁多年嚟我培訓過嘅人唔少,而好多時都會留意佢哋自身嘅品德.正所謂少年得志,語無倫次!好多時亦因為天時,地利,人和,而帶俾佢哋名譽,財富,地位,權力!因此不知不覺劍露鋒芒,以為真係一人之下萬人之上.而如果你問我點樣先至係作為一個成功嘅人,除咗別人嘅肯定自己嘅能力之外,其實謙虛係好緊要!
「特點」
過去我都見過好多成功嘅人,而佢哋都有一個特點就係謙虛!當然面係人哋俾,架係自己丟,就算你幾叻都好,如果太過高傲,太過自我,其實就算你幾有料都好,人哋都會覺得你自以為是同囂張.所以有時就算一個人幾有能力都好,如果因為環境造就佢嘅成功,其實好容易就會自以為是,有風駛盡你,恃勢凌人!嚟啲情況如果係我團隊入面發生,我會選擇去鋤下佢嘅銳氣!
「謙虛」
正所謂一山還有一山高,剎那嘅光輝不是永恆,做人處事一定要謙虛!當然你可以為你自己嘅成就而驕傲,但係要驕傲又唔會劍露鋒芒,我諗好多人都覺得好難.當你勢不饒人你會發現好多機會捨你而去,反而當你學曉謙虛機會就會自自然然走埋嚟.雖然有時候係應該表現自己,但係好多時都要識可而止!成功與否真係好取決你自己嘅態度!
Also published on Medium.


text:
「討論」
近排同好多人討論得最多嘅就係人工智能,自動化,程序化,虛擬化,實景化,等等嘅議題.不過老實講究竟有幾多人真係明白點樣去應用?尤其係好多人會問如果自動化咗嘅話咁係唔係會取代咗自己大部份嘅工作?咁好明顯點解好多公司想將更多嘅嘢自動化,因為可以將原本濕碎,繁複,厭惡嘅工作全部自動化,咁就可以等員工有更多時間去做一啲更有意義嘅嘢,乜唔係仲好咩?不過要係一間公司實行自動化真係會遇到好多阻力!
「分別」
好多人其實都唔知乜嘢係人工智能,乜嘢係自動化同乜嘢係程序化!雖然三件事都係同程式有關,但係自動化係將一啲重覆嘅工作用程式取代,程序化係結合數據同分析再加以自動化去取代某啲工作,而人工智能係一個不斷自我學習嘅程式,基本上係須要人嘅智慧去編寫嘅程式.所以不論係邊一樣都係要有人編寫個程式先,而好多事同物係程式無法取代,所以其實大家係要增值自己等機器同程式去做一啲低價值嘅工作.
「取代」
其實冇嘢係可以取代人嘅大腦,就算程式可以慢慢學習,但係有好多嘢係需要人類去編寫.不過感情可以編寫出嚟嗎?創意可以編寫出嚟嗎?好多嘢始終係機械同程式唔可以取代.當然如果可以將大家最唔想做嘅嘢自動化嘅話,真係可以節省好多時間,而且可以避免人為嘅錯誤,所以其實有啲嘢無可避免.不過太過自動化亦會帶來反效果,所以都係嗰區,凡事唔好太盡,要識可而止呀!
Also published on Medium.


text:
今年初開始,其實飲品袋嘅魅力早就開始慢慢發酵,網絡平台,路邊攤都可以見到好多人賣,飲品袋嘅價格從幾十蚊到五百上下都有,唔單止零售嘅火爆程度,飲品店嘅加購禮,甚至到企業宣傳禮品推薦,你可以發現訂造環保飲品袋嘅搜尋量高居不下,而實際用過之後你會發現,原來減少膠袋唔單止唔會造成麻煩,反而令生活更加好!
一般嚟講說,常見嘅飲品袋可以分成店家提供嘅透明膠袋,半截式飲品袋,全包式飲品袋等,如果唔在意靚唔靚,透明膠袋放喺手袋入面,經常會喺意想不到嘅時候派上用場.
而今日小編實際到飲品店買同拍攝,以下四款唔同類型飲品袋,唔同長度同質料,將最真實嘅一面呈現佢係咪有符合消費者嘅使用習慣.
呢種款式嘅飲品袋可以話係市面上最常見,而質料通常都係用帆布或者胚布,就算唔太吸水,但可以完整呈現圖案印製嘅效果,亦都係好多訂造環保飲品袋會揀嘅類型,便利店嘅咖啡,手搖店嘅中杯,大杯都可以裝得落,而且袋入面有插飲管嘅位置,好方便.
皮嘅飲品袋由於質料嘅關係,質地比較硬,喺裝嘢飲會比較沒有彈性,呢次買嘅嘢飲杯size係大杯,喺放嘢飲時候可以明顯feel到嘢飲同杯套之間非常緊,冇多餘嘅空間可以放飲管,不過比起其他布,皮嘅視覺效果可以話係相當有質感.
同樣係帆布嘅飲品袋,但面積比一般半截式再少啲,或者你會對佢嘅穩定性有疑惑,不過實際用過之後小編發現,別好以為布少,如果可以計好嘢飲最寬嘅杯嘅直徑,一樣可以輕鬆拎,唔會造成傾斜,而且值得一提嘅係袋外面嘅商標可以放飲管,如果想要印製logo當成宣傳禮品,呢個可以係好好嘅選擇.
最後要介紹嘅呢款,把手係拉扣式,而布係有彈性嘅淺水布,雖然喺第一次裝嘢飲進去要用啲力,但因為布料本身就好有彈性,面對所有size係咪都可以放進嘅疑慮唔洗擔心,而拉扣部分要確實扣好,免得喺拎果陣跌掉下來,令你想喝都喝唔到嘅欲哭無淚.
無論係咩類型嘅飲品袋,只要實用,方便,基本上都係好嘅環保小幫手,養成重複利用嘅好習慣,你會發現原來膠袋政策係提高生活品質嘅好方法!


text:
「管理」
係管理學入面,好多時都會講到如何分配工作,如何做好時間管理.老實講,有時真係唔係你想話點就點!而我其實好鍾意問啲前輩同一個問題,就係點樣做好時間管理.當然好多人都會有唔同嘅方法去管理自己嘅時間,但係我發現到最後都係要靠自己去搵出一個適合嘅模式.就算你真係好叻咁管理好自己一日嘅時間,不過你講到尾,每個人一日都係得二十四小時!
「分身」
如果你問我,我呢一刻想識啲乜嘢新嘅技能嘅話,我會話我想學分身術!因為人生嘅時間有限,而每一日只係得二十四小時.如果你有八十歲命嘅話,咁你人生會有大約七十萬個小時可以用.依家嘅時間真係越嚟越唔見使,如果有一啲可以短暫複製自己嘅技術咁就好啦.當然有啲人會好大口氣咁同你講,你冇好好管理時間啫.不過唔好意思,真係唔係管理問題,係人手嘅問題!
「複製」
點嘅希望可以複製自己?因為有時候真係就算有多幾個自己都未必做得晒所有嘢.有時真係覺得自己真係三頭六臂,只要係識嘅嘢都會落手落腳做.只不過如果係咁嘅話真係要多十個八個自己都未不得.而今年我都想將自己身上嘅工作慢慢交俾下面嘅員工.以前有句說法,就係將糾纏自己某嘅馬騮交俾下面嘅員工處理.只不過依家嘅狀況,真係希望學到分身術,因為係香港就連請人都有點兒難度.


text:
終於都到咗每個禮拜最期待嘅一刻——星期五放工.今晚約咗成班舊同學食飯.除咗把酒言歡話當年,亦都吐吓工作上嘅苦水,鬧吓八婆同事唔做嘢,笑吓阿姐做錯嘢,呻吓返朝九晚九攰到隻積,實在痛快.不過再痛快,都有要返屋企瞓覺嘅時候.
「我搭叮叮喇!下次有機會再約呀!」我同朋友道別.
我發覺人越大越需要時間自己一個.即使頭先傾計傾得幾興奮,我呢一刻就算自己一個喺熱鬧嘅蘇豪區一路行一路飲啤酒,同頭先一班人形成強烈對比,我都冇失落嘅感覺.細個好羨慕有人陪返屋企,原來人大咗,會厭嘈.傾計就適可而止,都係鍾意同自己相處.
由歌賦街飲到去下亞厘畢道 聽著 Sinatra的《我不會跳舞》
每次去中環我都會聽幾首歌,離開下亞厘畢道,經過都爹利街,走到置地廣場.
電車沿住德輔道行駛.好多人都話電車見證住呢個城市嘅發展.由1904年開始,電車通行.電車路軌可以話係等同昔日嘅海岸線.以前搭電車可以吹住海風咁搭,浪漫之餘亦十分寫意.我搭電車嘅時候最鍾意戴住耳機聽音樂.相信好多人都同我一樣,幻想自己係音樂特輯入面嘅主角.2020年電車嘅速度,行經路線同1904年嘅冇分別,唯一嘅分別或者係呢一個香港仲係唔係我哋熟悉嘅香港.
電車徐徐駛到畢打街站.
如有天置地門外 乘電車跨過大海
隨住電車喺港島蓬勃嘅發展,電車公司想開拓埋九龍嘅業務.電車公司提交建議書俾英政府,規劃九龍半島嘅路線圖.有人更加曾經講到,興建一條由中環到尖沙咀嘅跨海大橋,橋上舖電車路軌.如果唔係礙於成本問題,呢條橋或者會成為香港地標.而張敬軒首歌,就會係普通不過陳述事實嘅歌詞.
我再沿住遮打道,走向文華東方酒店.
如果話廿十世紀初頭,呢度已經係海邊,我相信現代香港人都會嘩然.但原來第一,二代嘅天星碼頭就正正喺附近位置.
沿住雪廠街行到干諾道中,呢一代嘅香港人冇一個唔識嘅呢條路,乘載住幾多人嘅血同汗,眼淚同感情.
今夜到干諾道中一起瞓
企喺酒店門口,車來車往.有段時間,會去大會堂聽音樂會.去到後期先知道,原來經過多次嘅停車場,叫天星碼頭多層停車場.第三代嘅天星碼頭,正正就喺愛丁堡廣場,中環大會堂對出.
有哲學家講過,人唔可以兩次踏入同一條河流.用心去發掘我哋香港,每次都會有唔一樣嘅體會.我哋都冇可能再次踏入2019初夏嘅干諾道中.
我向住而家嘅碼頭方向邁步,唔知幾多年後,我可以再行呢一條又熟悉又陌生嘅路呢?
天星 港灣越夜 越美麗
天星小輪向九龍半島方向行駛.
開引擎冇幾耐就熄引擎嘅天星小輪好似同我哋香港人工作工時相映成趣.唔知過多廿年,會唔會填海填到行到過對面海呢?
呢一刻,從尖沙咀望中上環方向係熟悉嘅香港夜景.出現喺報章雜誌出名嘅維港景色.有人話,如果你要欣賞一條橋,你一定要離開條橋先可以欣賞佢嘅美.我話,如果你要欣賞香港嘅美,你要離開香港先知道最靚嘅風景正正就喺香港.因為你對佢嘅感情,成為養份,令到呢個地方比唔上世界任何角落.
今日嘅舊同學聚會,亦都係為我即將要到英國移民揭開序幕.
這世界只有一種鄉愁 就是沒有你的時候
這香港已不是我的地頭 就當我在外地旅遊


text:
日本人無農曆新年,所以一月一日就係佢地嘅新年.但同我地一樣,佢都會大掃除下,裝飾屋企黎近接新一年.以下就係日本新年必備嘅三種裝飾品:
注連縄(しめ縄)
平時係神社都會有注連縄,新年放係門口就可以趕走厄運,係新一年得到神靈庇佑.
門松
用松枝,竹子製成嘅裝飾品.據講神明會依附係代表長壽嘅松樹之上,所以會擺一對係門口用黎「迎神」.
鏡餅
由一大一細嘅年糕疊成,頂再放一個酸橙.整成圓形嘅年糕係古時一來係代表「滿月」之後就係新一年嘅開始,二來係因為係日本神話中有神明依附嘅三神器之一「八咫鏡」都係圓形嘅,所以就會擺係屋入面等神明住入去,保佑全家.而上面嘅裝飾唔同地方都會有啲唔同,但每一樣野都係會有唔同意義我就唔一一介紹,總之都係好野啦!新年之後要將它敲碎,用入面嘅年糕黎整雜菜湯或者紅豆湯.
以上三樣野係傳統上都有唔同日子擺放.不過依家已經越黎越少人遵守,多數都會過左聖誕之後先換上新年裝飾.但要記住避開29日(「9」讀音似苦)同31日(放得一晚唔夠誠意),所以最好28日就放好曬啲野.除左以上三樣基本野,以下仲有啲得意野都可以擺下:
羽子板
破魔弓
除左依啲日本獨有嘅擺設,日本人都同我地一樣會擺下小盆栽同果年生肖嘅裝飾品架.係咪覺得日本嘅新年擺設好多姿多彩呢?厭倦左揮春,年花嘅朋友,不妨參考下啦~


text:
操Past Paper時嘅Dos and Don'ts
DOS
1. 先做by topic,後做by year
因為你f4-f5嘅時候通常都未學曬所有topic,所以做by year就冇咩意義.同埋by topic咁操可以幫你逐d逐d咁清concepts,test吓自己係咪真係明自己學/溫咗d咩.
2. 開錯題簿
做pp嘅時候,如果遇到一d難/自己唔識嘅題目,就應該mark/highlight/圈低佢,然後之後就將條題目+答案/需要留意嘅位手寫喺本錯題簿/打落個doc到.咁樣你臨近考試嘅時候就可以極速重溫啦!只要日日都願意付出吓,last min都一樣可以考好個試!
3. 有時要計時做
我個人嘅習慣係通常操by-topic嘅時候唔會計時,而操by-year先會計時呢.之前提到,兩者嘅性質其實好唔同.前者著重清concepts,理解一d你唔清楚嘅野.後者係畀你喺讀完成個課程之後試吓考試嗰種時間緊迫嘅感覺.咁做by-year嘅時候計時就可以訓練吓自己個手速同知道自己時間管理做得好唔好從而作出調整.
4. 參考cut-off
我覺得大家做完成份卷之後可以上DSE00睇下cut-off係點,知道番自己嘅實力究竟係點.當然,嗰個只可以當做參考.同埋,想真正了解自己嘅實力,建議大家做曬大部分年份d卷得出d levels之後再拉個average,睇番自己嘅水平喺邊,然後再調整自己嘅study plan.
DON'TS
1. 唔好為操而操
操卷嘅目的係為咗test吓自己同埋熟悉一下DSE模式.如果只係為咗「交功課」,咁就真係浪費咗份pp啦.大家要珍惜每一次操練嘅機會,因為每一次都係學校嘅良機呀!
2. 唔好對完答案就算
對完答案之後並唔係操卷嘅完結😂大家應該理解番點解自己某d題目會錯.係careless,係唔識,係解錯題?如果係唔識,就要睇題解.題解可以上youtube search吓有冇或者買本joint-us嘅solution黎睇(雖然d解釋一般般,但冇頭緒嘅時候參考一下都無妨).


text:
調景嶺站
調景嶺站(粵拼:tiu4 ging2 leng5 zaam6;英文:Tiu King Leng Station)係港鐵觀塘綫同將軍澳綫嘅一個地底車站,係觀塘綫嘅上行尾站,位於新界西貢區調景嶺翠嶺路旁邊,於2002年8月18號啟用,係觀塘綫唯一一個位於新界區嘅車站.
調景嶺站係座落喺維景灣畔同彩明苑側邊.佢嘅主入口響翠嶺路.呢個站出面有個交通交匯處,可以接駁其它公共交通工具到另外一啲地方.
車站結構改
車站樓層改
調景嶺站有3層,1層大堂同2層月台.大堂位於地面,車站外設有公共運輸交匯處,而月台位於地底,一共有4個月台,起好嗰時已經有月台幕門.
L1層係觀塘綫東面起點站,將軍澳綫乘客可以轉往黃埔嘅觀塘綫列車;L2層則係觀塘綫東面終點站,觀塘綫乘客可以轉往寶琳或康城嘅將軍澳綫列車.
另外,本站設有渡綫,可以畀列車調度又或者畀列車來回觀塘綫同將軍澳綫之間,當有車務調動嗰時,列車可以喺本站進行同方向調度.
車站大堂改
車站商店及自助服務改
出入口改
地面改
- A1 - 公共運輸交匯處
- A2 - 翠嶺路
- B - 都會駅
- 都會駅,香海正覺蓮社佛教正覺中學,優才(楊殷有娣)書院,將軍澳香島中學,健明邨,勤學里,匯知中學,天主教聖安德肋小學
- 設有失明人士引導徑往返地面
- 都會駅,香海正覺蓮社佛教正覺中學,優才(楊殷有娣)書院,將軍澳香島中學,健明邨,勤學里,匯知中學,天主教聖安德肋小學
鄰接車站改
接駁交通改
- 九巴:
- 新世界第一巴士:
- 城巴:
- 過海隧道巴士:
- 新界專線小巴:
- 108A - 調景嶺站 ↔ 坑口(北)
- 110 - 調景嶺站 ↺ 九龍醫院
- 市區的士站
現況改
調景嶺站啟用初期,由於四周只有彩明苑同維景灣畔兩個屋苑,因此車站出入閘人流一直比較少.但由於呢個站係觀塘綫同將軍澳綫嘅轉車站,因此,大部份利用呢個站嘅人流都係轉車嘅乘客,當時成為前香港地鐵系統中出入閘人流較少車站之一.直至鄰近屋苑(如都會駅)同埋學校落成後,車站人流開始上升,並帶動車站商店嘅生意.
另外,由於本站設有調景嶺渡綫,當本站有列車故障或者有將軍澳綫嘅列車臨時需要用本站做總站時,車站月台會出現大量人流.另外,每日亦有港鐵列車用位於本站嘅渡綫進行同方向嘅車務調動,康城站穿梭列車亦會用渡綫調頭.
車站歷史改
車站出口改
喺調景嶺站車站大堂嘅客務中心對出一早已經預留B出口,可以連接都會駅,城中駅同埋調景嶺站公共運輸交匯處,由於調景嶺站啟用時上蓋物業項目尚未落成,所以出口延至2006年11月27日先至啟用.
將軍澳綫新行車模式改
為配合康城站喺2009年7月26號啟用,將軍澳綫喺7月19號開始實施新行車模式.繁忙時間(平日上下晝,星期六上晝)列車以四班做一組,每隔2分30秒一班,頭三班列車將來往寶琳站,第四班就來往康城站.四班列車聯合服務將軍澳站至北角站一段路線,實際上係加密咗班次,但係去寶琳站同坑口站嘅列車就減少,等車時間亦會長咗.
而星期一至六非繁忙時段,星期日同埋公眾假期,前往康城站嘅列車,都唔會由北角站開出,改為每12分鐘由呢個開出,叫做「康城站穿梭列車」.由北角站出發去康城站嘅乘客要先搭去呢個站或者將軍澳站,再轉穿梭列車.而嗰段時間由北角站開往寶琳站嘅班次則維持不變.為咗畀乘客熟習有關安排,港鐵已經喺2009年7月19號開始派出「康城站穿梭列車」,但呢啲列車喺康城站正式啟用前曾經唔喺將軍澳站同康城站之間載客.


text:
(期間限定)旅遊CP合體!洪永城,黃翠如拋低另一半 澳洲自駕遊拍節目火花四濺
「每個男人心中都有一個黃翠如」呢篇文曾經風靡一時,事關《走過浮華大地》中嘅洪永城(Tony)同黃翠如,關係好到不得了不過間中又會互相嫌棄,兩人喺節目中各種自然互動都會令觀眾睇得會心微笑,成為人氣旅遊CP.「走過」系列播完之後,大家都好期待呢一對幾時再會合作,宜家終於等到喇!黃翠如同洪永城日前就齊齊拋低另一半出發澳洲,為TVB拍攝自駕遊為主題嘅旅遊節目,唔知今次呢兩個大細路又會擦出啲咩火花呢?
旅遊節目未開拍前,Tony就喺IG Post相搞笑地問:「點解仲要同翠如去拍節目」,其實原因好簡單,觀眾真係好想睇嘛.
可能係最後一次合作
「走過浮華大地」系列,係大家百看不厭嘅旅遊節目,而主持人洪永城同黃翠如相隔5年,終於宣佈再次合作拍節目!近日佢哋就一齊出發去澳洲自駕遊喇.對上一次合作嘅時候,兩個人都仲係男未婚女未嫁,呢次再發,翠如已為人妻,而Tony同唐詩詠分手,又同健身教練嘅新女友甜蜜戀愛中.
▲呢張合照相當經典,曾經唔少fans都希望佢哋能成為真正嘅一對.
不這回到現實中,Tony同蕭生蕭太都係好朋友,而翠如同Tony前任唐詩詠都好老友,關係看似七國咁亂,但其實說到底翠如同Tony只能做好朋友,而對方嘅另一半也能成為自己的好朋友.
▲翠如完全唔避忌,與好兄弟前度做朋友.
旅遊節目開拍計畫一宣就迅速成為大家關注嘅焦點,翠如同Tony出親嚟都會被問道大家準備成點.對呢個節目非常期待嘅Tony出發前就加緊操肌,爭取以最完美體態應付節目.而翠如竟然話覺得呢次嘅節目有可能係佢哋呢對拍檔最後一次出埠拍旅遊節目!此言一出,Tony即刻問翠如點解倒佢米講啲咁嘅嘢,認真搞笑.不過其實翠如做咗蕭太,隨時可能懷孕生B,有咗小朋友之後再出埠做嘢真係好困難,所以佢都未必講得唔啱wor.
▲Tony會否在節目中展現一下操肌肉成果呢?
▲唔排除翠如拍完呢個節目之後會減產全力造人!
不過無論點,對於佢哋兩個又好,對於我哋觀眾又好,最緊要享受當下,開開心心拍完個節目,令我哋觀眾都睇得開心,就最perfect喇!
嫌棄翠如駕車技術 Tony請纓做司機
Tony新戀情爆出之後,狀態風騷,仲同女友收養咗隻狗,之前曾被影到散步時親自執狗便便.但翠如作為好友都有被記者問到呢件事.佢就話覺得「宜家洪永城嘅生活就好似老人家一樣,仲收養多只老狗,屋企就變咗老人與老狗feel」,佢仲話以後Tony老咗,入咗老人院,佢同老公應該會去照顧Tony,又話Tony女朋友咁優秀,應該仲有更好選擇,Tony自己都心知肚明,搞笑又抵打.真係完全唔留情面!
▲Tony與模特兒兼健身教練女友Inez.
Tony聽到翠如咁講,當然不甘示弱,大爆翠如車技超差嘅事,仲話自己好擔心去澳洲自駕遊會發生意外,所以打算全程做司機,負責揸車,企圖挽回一啲形象分!不過翠如聽到後馬上打蛇随棍上,話自己巴不得Tony做司機,咁佢就可以hea足全程,Tony,你做咩又俾位翠如入啊.
預告節目火花不斷
翠如同Tony向來鐘意互踩,觀眾都明白佢哋嘅關係並唔係真係好緊張,反而呢種互窒互竄又帶有小小火藥味嘅氣氛會先令大家睇得最過癮,Tony都話其實好多時候佢哋鬥嘴都係節目效果,最緊要觀眾受落就夠喇.
但翠如就話原來佢哋真係試過因為拍攝嘅事嘈得好激烈,之後兩人一直眼神零接觸,各拍各嘅嘢,搞到節目組都好擔心佢哋之後嘅發揮,好在兩人係真friend,互相理解,好快嬲完就冇事,唔知呢次嘅澳洲之旅又會唔會發生啲咁激烈嘅衝突呢?真係令大家更加期待呀.


text:
「長大」
小朋友真係打得好鬼快,唔覺唔覺又一個月,唔覺唔覺就十六個月大.郭大少越嚟越有自己嘅主見,佢所有嘢都好清晰咁話俾我哋知佢要啲乜.只不過佢仲未識得講嘢,所以有時我哋唔知佢講乜嘅時候,佢會好忟憎我哋唔知佢要乜.今個月佢又成長咗唔少,不過就病咗成個星期,真係擔心死我哋.而今個月開始多咗幼稚園面試,雖然仲未係我哋心儀嘅幼稚園,相信到時我哋會仲緊張.
「馬騮」
上年今日嘅郭大少仲未識行識走,依家就已經係一隻甩繩馬騮.佢食嘢啲口味真係一期期,有時鍾意食螺絲粉,有時鍾意食烏冬,有時鍾意食香蕉,有時鍾意食藍莓,不過始終無變嘅就係雞蛋同提子.依家佢開始講多咗嘢,見唔到我就叫阿爸,見唔到老婆就叫阿媽.依家日日要聽歌,聽到音樂就會自自然然做動作.佢有時以為自己已經大個仔,樣樣嘢都想自己嚟.而家有時仲會好冧咁錫我哋,小朋友真係大得快!
「幸福」
郭大少真係一個好心急嘅人,做遲少少都唔得.自己鍾意食嘅嘢就塞晒落個口入面好似一隻松鼠咁!不過佢嘅記性真係好好,佢認嘢都唔錯,只要去過嗰個地方佢都記得.其實真係無嘢望,淨係希望佢繼續健健康康,繼續佢一貫樂天嘅性格.當然如果可以坐定啲,食多啲嘢,咁就好啦.睇住佢一日一日長大,就算辛苦啲都無所謂.有時見到佢拖住老婆個背影,真係覺得好幸福.雖然自己未必做得好好,但係見到佢哋兩個開開心心就得!
Also published on Medium.


text:
大麻喺人類社會存在已經幾千年,而且對人類喺生活上貢獻良多,但係就畀啲狗唔搭八政客以政治手段封殺,更憑一個濕狗學棍錯誤百出嘅研究,就將大麻label為毒品.因為大麻被禁而得益嘅大企業,除咗藥廠,仲有美國本土司法機構,同埋監獄生意人. 有冇人知道美國當年立國嗰陣,用嚟寫憲法嘅紙張就係大麻制嘅紙? 人類未有橡膠或石油副產品嗰陣,即係19世紀前,人類兩千年來嘅航海歷史成就,都係靠大麻做嘅繩? 麻仍然係目前時裝界其中一種賣到好價錢嘅高級布料…. 點解過去50年,冇大藥廠畀錢大學做大麻方面嘅醫藥研究? 有幾多睇過正式醫學研究報告,證明大麻對人體嘅傷害如何如何?服用乜嘢份量會衰過打一針科興? 事實上根據U.S. Drug Enforcement Administration嘅記錄,從來未有人因為OD大麻而死亡! 吸食大麻喺北美洲,一直非常普遍,尤其是低下層人士,墨西哥人(加州本來係墨西哥領土,後尾打輸仗畀美國納咗),原著民都有吸食或者當係藥噉樣用.直至70年代尼克遜條契弟見到當時好多中產白人家庭嘅年輕人都開始吸食,覺得高級白人唔應該同有色人種一齊high,所以就話佢係毒品禁九咗大麻!😡 好多人執人口水尾,話吸食大麻會引致腦細胞大量死亡,甚至有人叻到自行升級到話會引致神經錯亂?(噏嗰個真係要驗吓個腦)😁 吸大麻會死腦細胞呢個myth原來就係個九流學棍,先有agenda想證明大麻有害去擦尼克遜鞋.佢搵咗十幾隻馬騮日日畀大麻煙佢哋吸,幾個月之後班馬騮乜事都冇,仲生猛過藍屍打咗科興.佢班底裡面有條蠶蟲師爺話佢個實驗啲馬騮吸嘅大麻份量唔夠,所以冇事.之後佢哋就改為每日用“豬嘴”逐隻馬騮迫佢哋吸15分鐘大麻煙,一個月之後啲馬騮開始死亡.去解剖搵死因,發現啲馬騮腦細胞大量死亡,所以就公布“吸大麻會整死腦細胞”呢個戇鳩結論.最搞笑係整整30幾年,全世界竟然冇科學家質疑呢個戇鳩實驗及結論!(每日有15分鐘吸唔到氧氣,腦細胞梗係會死啦,白痴!日日噉玩,一個月先至死,啲馬騮生命力都好強!)😅😅😅 除咗藥廠怕咗大麻呢啲又粗生又易種嘅植物可以代替佢哋多種有專利嘅止痛藥,各款天價神經系統疾病藥物;喺美國做監獄生意嘅商人,司法系統及相關人士都非支持禁大麻.點解?睇睇附圖,全世界所有國家之中,監獄囚犯與人口比例(per capita)最高嘅係美國!喺美國全面禁止大麻嗰陣,每10萬人就有700幾個監犯,對比社會狀態最接近美國嘅G7各國,比例最高嘅西班牙只係120幾,日本更加係低至39人.唔通美國真係通街都係賊?事實係喺美國監獄服刑嘅犯人,有七成都係犯咗同大麻有關嘅罪案!若果唔計呢班人,美國嘅監躉數目即刻跌到200人左右! 噉樣監躉數目大,有乜人有著數?有幾多人知道美國各州監獄都係外判經營?做監獄就好似做酒店噉樣,不過客仔就係州政府交畀你.投資者出錢起合規格嘅監獄,每個入住客仔每日三餐+茶點,連同其他使費,逐個人頭每日計錢,條數非常和味.你而家玩大麻合法化,即係叫嗰啲監獄拍烏蠅?啲監獄改做Four Seasons定係做炮房?😁 美國每年花費喺Anti narcotics嘅錢係天文數字,但係若果大麻唔犯法,其中司法,執法系統好多人都即刻motorola.你想佢哋贊成大麻合法化? 加拿大好多人屋企都有種大麻,三幾盆噉樣,係自己食或者開P嗰陣用.Victoria好多退休人士都係靠賣吓自家種大麻幫補生活費.加拿大卑詩省有啲品種仲係名牌,以前本省$40-60美金一磅嘅貨,去到美國紐約可以賣到$6,000蚊!噉大嘅差價,大家就明點解咁多人會搏.🙄
Read more


text:
[專欄:香港在日本]
「想做就去做!」講嘅人經常都有,不過做嘅人最後又有幾多?(小編搶先表示慚愧),本來喺廣告界打滾嘅Hadee就做到啦.話說今年(2017年)9月佢就毅然決定裸辭,同男友一齊遠征九州,由鹿兒島行去福岡,用一個月時間嚟返次600公里長征!
Hadee仲喺社交平台為今次行程開咗個專頁,結果專頁粉絲愈嚟愈多,仲成為佢完成今次長征嘅一大動力! 依家就等LikeJapan同大家睇下佢點解會構思到今次嘅行程,同行程中嘅所見所聞同感受啦!
究竟點解會有今次計劃?
香港好似所有嘢都有公式咁,讀書有公式,搵工有公式,人生有公式,連教仔都有公式,我想逃離一下呢個公式化嘅地方,用最簡單嘅行路旅行放一個真正放鬆嘅假.
為何會選擇遠征九州?
因為衝平機票時淨係撳到鹿兒島同福岡嘅平機票,就係咁樣決定呢兩個地方喇!
究竟事前有做過甚麼準備同用咗幾多時間準備? 預備咗幾多錢? 另外又帶咗甚麼物品?
事前要有心理準備會打風落雨,因為9同10月係風季,事實上途中都有幾日出唔到門呀.
另外由於唔使預錢搭車,所以最後兩個人都係用咗HKD$30000左右,我哋平時係食得好豪,特別喺Lawson同Family Mart就食得更豪!
攜帶物品方面我哋只係簡單帶咗幾件替換衣物,係我女仔麻煩要帶護膚品囉.
Facebook page中睇到好多唔同景點同靚相,整個行程你覺得最大特色係咩?
最大嘅特色係「人」,人就係最靚嘅風景!
旅程當中好似有遇過好多感人故事,人很好又熱情,甚至九州整體風土人情都很好,這是九州普遍現象嗎?旅程上有冇遇過壞人?
日本人本身就好友善,係生活喺大城市嘅人普遍比較繁忙同壓力比較大,所以我遇到嘅感人故事都係發生喺小城市甚至路邊.另外日本出名罪案率低,喺九州偏遠地方更加係極低?呀!
頭先畀警察捉咗上警車.
(佢兩個討論咗一陣)
警:你哋冇錢?
我:唔係呀
警:畀人打劫?
我:唔係呀(雖然我連個袋都冇)
警:唔識路?
我:唔係呀
心諗最後一段路,你畀我行埋佢啦……
警:行路危險呀!
我:我由鹿兒島行過嚟㗎….
警:(呆一呆)搭巴士啦!
(下刪15分鐘對話係形容前面山勢有幾險要,幾恐怖,又冇得唞又呢樣又嗰樣.)
我知…佢哋係出自關心吖嘛,但為咗我可以快啲逃出架警車去上路,我懶醒呃佢話:好呀,咁我搭巴士啦!
以我對警察(香港警察)嘅了解,佢一定係是但搵個位放底我就講掰掰.
點知國情唔同,連警察都好唔同,佢兩個竟然係車我哋返差館吹一陣水,再親身行路帶我哋去巴士站,再再幫手睇班次買車飛,再再再同全個車站啲人講呢兩條友要去福岡天神…….
你咁樣,我點走佬呀!最後啲車站職員係護送我哋上巴士咁濟點解?點解你要咁做?我打算轟轟烈烈行去福岡㗎嘛…
Hadee試過遇到警察因為怕佢迷路索性買埋車飛送埋佢上車去福岡
真係唔難明白點解個個香港人都鍾意去日本.
頭先民宿姐姐叫我專心食飯,佢全家人一齊幫我睇地圖Plan路程….
真係唔使對我咁好㗎????
又試過民宿一家人總動員幫佢諗行程
喺表達自己係香港人時有冇遇到甚麼趣事?
事關我日文太差,通常講完自己係「HongKong煎」就唔知佢哋講咩㗎喇….我最叻咪傻笑囉.
喺專頁都見到你食咗很多美食,可以講你最愛嘅食物/一餐係?
我最驚喜係民宿嘅早餐竟然係食蟹!一隻新鮮喺海邊捉上嚟嘅蟹,而且仲幫我拆好晒,而我最鍾意呢餐主要係因為日本婆婆嗰份細心.
民宿婆婆預備嘅早餐,連蟹都細心地拆好晒
日本仲有咩地方想去?
呢個世界每一個地方我都想去㗎,除非係太危險嘅啫!
你的招牌搖頭相有冇特別意思XD
係有一次我男朋友影到我頭髮好亂嘅相覺得幾特別,於是就一直Keep住影喇!
可以介紹一下你的旅伴嗎?
佢係我男朋友囉^^
如果有其他香港朋友想嘗試類似行程,有冇甚麼要特別注意?
我都係第一次徒步旅行,唔係好叻但可以分享小小經驗畀大家.
一定要帶雨褸同頭燈.
著一對舒服同適合嘅鞋同襪.
儘量輕裝上陣唔好帶無謂嘢.
水同食物唔使太擔心,日本周圍都有好多便利店同自動販賣機.
最重要係做一個好嘅旅客,唔好影響到當地人寧靜嘅生活.
用一個月時間嚟玩一次600公里長征,聽起上嚟好刺激好浪漫,不過實際上要實行除咗體能之外,對意志嘅要求亦都非常之高! 如果大家自問有咁嘅能力同恆心嘅話,真係不妨「浪漫」一次?
想知多啲Hadee於旅程中遇到啲咩人同事? 即刻去佢專頁睇下啦!
https://www.facebook.com/walktofukuoka/


text:
「數據」
真係唔經唔覺做咗數據分析嚟個行業十幾年,不過咁多年嚟遇到嘅問題都係大同小異.最關鍵嘅問題唔係用啲乜嘢工具去收集數據同分析數據,而係究竟點解要數據!好多公司都覺得數據係免費,就算你用 Google Analytics 嘅免費版本都好,背後其實有好多功夫要去做.正所謂一子錯滿盤皆落索,因為開始嘅時候根本無好好咁計劃點樣收集數據,所以當開始分析數據嘅時候先至發現好多問題,與此同時亦都解答唔到任何問題.
「分析」
好多人覺得做數據分析最緊要係分析嗰部份,但係我可以同你講咁就大錯特錯.其實最緊要嘅係點樣收集數據,所收集嘅數據背後嘅原因,以及該數據本身代表緊啲乜嘢.要有效咁做出最有效嘅分析係需要了解該公司嘅全盤計劃,與此同時要知道牽涉到乜嘢嘅平台同技術.因為最常見係啲數據根本打唔通,出現斷裂嘅情況.然後就會開始問一啲好似好正常但係解答唔到嘅問題.所以唔好睇少事前同事後嘅功夫!就好似做戲咁,台上一分鐘台下十年功!
「謬誤」
另外一個經常遇見嘅謬誤就係以為一個工具可以解決所有問題!對唔住,世界上無一個工具係可以收集所有用戶或者市場嘅數據!要有效做分析係需要唔同嘅工具,然後最緊要係點樣可以將唔同工具嘅數據串連起嚟.現時大部份時候都會將數據傳送到一個 Data Lake (數據湖/資料湖)再進一步整理數據.當數據整理好之後再利用 Data Visualisation (數據視覺化)嘅工具去將複雜嘅數據圖像同視像化.所以簡單一個報表背後所需要做嘅功夫其實係十分之多,唔係你諗得咁簡單!


text:
今次我哋去到上水鐵路站坐UBS提供的穿梭巴士,唔駛5分鐘就到達香港哥爾夫球會,今年亦設有中環IFC同九龍塘鐵路站穿梭巴士,供入場朋友往來香港哥爾夫球會
今次於十二月舉行(上年係十月真係熱到死),天氣真係好到不得了!
我哋大約2:00去到現場,準備好哂要玩番夠本,今年仲多咗好多嘢玩
我哋行行吓見到一個膠樽造型的回收箱,好得意呀!兩個好奇望到實一實
首先我哋嚟到Information Centre,只要裝咗UBS Engage in Hong Kong個App同authorize埋就可以得到一頂官方帽,今日咁好太陽,戴帽遮一遮就最適合不過
一望無際嘅Golf場景真係好正
比賽進行中,我哋在附近只係睇咗一陣,跟住就急急腳去咗Kids Zone玩
邊行邊感受這個環境,覺得自己好似去咗外國咁!
仲有好多POPS俾我哋拎住嚟影靚相!
然後我哋嚟到Junior Art Hub,今年多咗好多嘢玩,唔單止沙畫DIY同彩繪,今次仲有部單車畫玩,不過實在太多人參與,所以我哋先登記,到4點再番過嚟玩!
然後同上年一樣,有個Golf Zone可以俾小朋友體驗一下打哥爾夫球,分別3種唔同打法
芊芊就冇咩興趣,走咗去玩沙池!
真係識得扭身喎!
最後一個小遊戲就係要將球打入去5尺前面的呼拉圈
算係最難最難玩的一個,每個小朋友打完都要自己去執番個波俾下一個小朋友
唔好以為剩係得Golf玩,吹氣遊樂區點少得...小朋友又可以喺度放吓電
玩到差唔多,喺去Junior Art Hub之前都要醫醫個肚,我哋要咗個四人份量嘅野餐禮籃 Picnic Hamper
呢個野餐禮籃真係超豐呀,全部食物由酒店提供㗎,真材實料冇得頂!我哋拎咗出去後面的大草地慢慢嘆
一望無際嘅大草地,真係超寫意!
兩個一邊食嘢一邊跑嚟跑去,自由自在地周圍玩.
其實小朋友爬嚟爬去跑嚟跑去,從來都唔係錯,只不過係香港居住地方太細,結果造成俾大人日日鬧,甚至整親撞親好危險!你睇吓哥哥跑到草地中心,好似變咗隻蟻咁!
其實望過去更遠嘅地方,真係非常大!但係成個地方得我哋幾個人喺度,好似包咗個場咁,簡直就皇帝級享受!
呢度仲有好多款啤酒飲,真係爽呀!
跟住我哋番到去Junior Art Hub一齊製作沙畫,同埋面部彩繪!沙畫的製作方法,原來只要將預先製作好的圖畫,撕開貼紙再選擇你想要的顏色嘅沙,用匙筆起倒落去上面,沙就會自動黏貼咗喺上面,原來出到嚟個效果都幾靚喎!
仲記得哥哥由細到大都唔鍾意俾人彩繪,直到上年嚟過UBS之後,姐姐幫佢畫咗隻靚靚金魚喺塊面度,又畫過番尋味!所以今年嚟到已經諗定想畫咩...
相反妹妹唔知頭唔知路,第一次彩繪喺塊面上面,佢同人哋講話Spiderman,佢諗住姐姐只係畫喺手(因為上次佢去澳都畫咗兩隻Elsa & Anna喺手度)
點知呢個姐姐好快手咁落咗手喺佢塊面度
實在太利害畫得太似!我唔敢俾太大反應,同埋我拎走咗枱上面塊鏡,因為我驚芊芊見到自己個樣就唔肯再俾姐姐畫
最後畫完佢自己照鏡望到都有D怕醜但係又有D開心,估唔到佢第一次彩繪就咁夠膽
跟住哥哥就走咗去玩另外一樣嘢「單車繪畫」,個原理就係唧少少顏色落去單車前面個盤度,跟住坐上單車準備踩,每踩一下前面個轉盤就會高速旋轉,D顏色就會周圍咁飛,最後做成一張藝術畫
估唔到佢哋兩個揀嘅顏色都係一樣!
係「白兵」呀!不過唔講以為係熊貓Hahaha
白兵同Spiderman一齊嚟張世紀大合照先
今次球賽唔單止有親子區,仲有Band表演,我哋都喺度欣賞咗一陣
超輕鬆的表演!唱嘅聽嘅都一樣咁Relax
大家都好隨意坐喺草地上面,有D拎住杯啤酒邊吹水邊聽歌
總結今次旅程真係玩得好開心,地方超大,人又唔多!又可以當野餐活動,決定每年都要嚟!
番到屋企,發現跟野餐禮籃的幾個哥爾夫球,原來係白朱古力嚟㗎!嚇咗一跳,一心都以為係玩具紀念品...多謝UBS
3626 8604
搜尋
近期文章
文章分類
舊文重溫
- 2021
- 2020
- 2019
- 2018
- 2017
- 2016
- 2015
- 2014
- 2013
- 2012


text:
Read full review
2021-01-23 966 views
天氣轉涼,同朋友食返吓羊腩煲暖身眼見好多人推介話好先試吓,媒體又好多報過呢間係朋友想食,自己又好耐無食羊見佢咩立場都唔係咁款就算數現場見到好多人都食大閘蟹放題,但自己覺得唔抵食而羊腩煲放題都分幾個價錢,最平嗰隻係$78加一自己一般好少會俾負皮,除非有咩問題如果羊腩煲咩都唔跟,無生菜,糯米同飲品如果乜都唔加,連水都無,價錢就只係$78,另收加一服務費勉強可以人均$100埋單有好多隱藏收費,最好事前問清楚先叫最終2個人食咗4煲羊腩煲但抵唔抵食真係可圈可點羊腩除咗第1盆稍為有肉地,其他3盆都係骨多過肉肉質本身係幾軟稔,唔算黐牙,羶味唔算重但羊肉加咗3次,有好多舊都係好重肥膏,而且多骨由第1到第4盆,感覺羊肉唔係炆出嚟嘅入味,只係沾滿醬汁嘅濃味醬汁好濃稠,濃到愈食愈鹹本身唔想加錢,絕對係一個2小時口渴大考驗好似要同佢鬥,唔叫嘢飲就贏結果食完出去即刻仆去買嘢飲!羊腩煲內除咗羊肉,重有白蘿蔔,枝竹,極少量嘅馬蹄馬蹄好爽口,但食咗4煲,加埋得2粒馬蹄軟身濕潤嘅蘿蔔算係羊腩煲內最好嘅元素,可稍為解膩解鹹附送嘅醬汁似芥末feel,配搭羊肉好奇怪,試咗一吓之後成碟都無蘸過事實上,店內最大問題唔係食物本身食
眼見好多人推介話好先試吓,媒體又好多報過
呢間係朋友想食,自己又好耐無食羊
見佢咩立場都唔係咁款就算數
現場見到好多人都食大閘蟹放題,但自己覺得唔抵食
而羊腩煲放題都分幾個價錢,最平嗰隻係$78加一
自己一般好少會俾負皮,除非有咩問題
如果羊腩煲咩都唔跟,無生菜,糯米同飲品
如果乜都唔加,連水都無,價錢就只係$78,另收加一服務費
勉強可以人均$100埋單
有好多隱藏收費,最好事前問清楚先叫
最終2個人食咗4煲羊腩煲
但抵唔抵食真係可圈可點
羊腩除咗第1盆稍為有肉地,其他3盆都係骨多過肉
肉質本身係幾軟稔,唔算黐牙,羶味唔算重
但羊肉加咗3次,有好多舊都係好重肥膏,而且多骨
由第1到第4盆,感覺羊肉唔係炆出嚟嘅入味,只係沾滿醬汁嘅濃味
醬汁好濃稠,濃到愈食愈鹹
本身唔想加錢,絕對係一個2小時口渴大考驗
好似要同佢鬥,唔叫嘢飲就贏
結果食完出去即刻仆去買嘢飲!
羊腩煲內除咗羊肉,重有白蘿蔔,枝竹,極少量嘅馬蹄
馬蹄好爽口,但食咗4煲,加埋得2粒馬蹄
軟身濕潤嘅蘿蔔算係羊腩煲內最好嘅元素,可稍為解膩解鹹
附送嘅醬汁似芥末feel,配搭羊肉好奇怪,試咗一吓之後成碟都無蘸過
事實上,店內最大問題唔係食物本身
食物價錢夠平,原本就係街坊價,可以吸引到人去食
不過,疫情期間衛生問題都未有改善
四周環境都令人有唔乾淨嘅感覺
為安全起見,下次都係唔隨便去食啦=.=
Post


text:
Author: 陳妍茵
2019-10-15(Personal Particulars)
左為關希媛
關希媛係香港警察嘅一份子.
佢老豆係2019年8月31日當晚, 有份幫揸武器嘅人鬧示威者.
親屬資料父:關志成
Last Updated: 2020-02-06
Personal Particulars
崔子健係香港警察的一份子.據知情人士所指,佢曾經係中學時去屋邨後樓梯摸女同學嘅胸部,然後同學同朋友講被告發,最終僅被記缺點. 兩年前因女朋友紅杏出牆而分手,其後就不停係各交友平台尋找性伴侶.以下係更多關於此人嘅圖片:
Personal Particulars
梁毓男係香港警察嘅一份子.據讀者資料,佢屋企開裝修公司,哥哥亦有錢去美國讀大學,但全家仍然租住緊上水公屋,有瞞報收入或資產嘅嫌疑.佢本人亦先後讀咗3個資歷架構等級3嘅課程(即三個基礎文憑課程),考過消防但唔成功,最後揀加入香港警察.係2019年中反修例示威之後,佢多次表示支持開槍執法,問幾時可以開槍射暴徒,又聲稱「要拉哂我哋班仆街喎」.佢嘅女朋友亦係出身係香港警察成員為主嘅家族,盲撐佢嘅男朋友.
Personal Particulars
鄧曉霖係香港警察嘅一份子.以下係佢身穿香港警察服裝時影嘅相:據熟悉佢嘅人指出,佢係中學拍緊拖嘅時候一次過有幾個男朋友,會經常叫佢男朋友買昂貴禮物畀佢,性欲亦非常強,曾經試過係無戴安全套情況下,同2個男人性交.佢亦曾經係Facebook公開談及自己嘅性癖好,見下圖:現時佢做警察之後自感非常自豪,自比前途美滿,又多次要求現任男朋友(香港長跑運動員)娶佢,小童群益會某個性小眾計劃中,有一名兼任長跑運動員 ...


text:
澳洲range rover全車HKD $48000.......
嘩.咁貴
一定係手工好過電腦裁
多忍餘啦,係香港人唔識汽車美容至會咁易比人水,我FD貼左起邊又變黃想撕返出黎又話起漆,係膠就一定會變黃,係舊技術黎,唔好包裝到咩高科技野
我完全冇人教過都可以自己貼到一個車
香港貼一部車兩萬真係抵喔,中國都要哩個價,甚至更貴
香港貼PPF勁平.我係美國,逛逛地全平都要$5000美金,真係唔捨得😩
@Water.Media_official because the labor cost is much more expensive in North America
Because the material is different..
😱
咩都加納米,會勁好多.岩岩食左個納米面包
年幾前新車去咗ceramic pro貼ppf 貼完有塵粒,老闆表示無得搞,始終都做唔到無塵😂 好多ppf 舖都會有減塵系統,例如天花板會一直噴住霧化水,ceramic pro相對大規模,但唔見佢地有做呢樣嘢🥲
乜原來唔係幫伙記降溫架😂
人小小話你知,霧化系統最大既用途唔係降塵,而係裝B.
冇問到曬得多會唔會有變黃問題...
网上教学?我🈶兴趣
3年半前我部新車在呢間舖貼PPF, 手工一般, 已經發黃.... 它們解釋舖頭喺19年轉手, 我都相信它們的手工同PPF材料已經有進步, 都承認我保養個PPF唔夠好(有用停車場洗車服務). 只係想分享一下我自己真實經歷, 唔係想踩間舖.
我架車都係喺呢度貼PPF, 呢兩年唔使打蠟,同洗車係容易好多
😊👍
白色車長泊室外o唔ok先?
我諗無野可以保護到🥲
可吾可以淨貼頭尾泵把及側門?😅
難得有一位汽車美容店老闆咁斯文
利伸,本人是 PPF 用家,當年新車落地即貼,已用 3年. PPF 係保護勁,但價錢非常貴(一般全車要$25000-$30000), 而且最大敵人係落雨的酸雨漬,如果多泊露天,日曬雨淋張 PPF 好快就會起漬變濛(酸雨漬+太陽紫外光出黎的壞結果),普通人手打蠟未必救到,嚴重的話要靠用機研磨修復,但一張 PPF 最多只能磨 3 次,因為每次都會磨薄左
@Wlala Blala 香港都有鋪頭話防雨漬,但真係要有人試過先知,同埋 d 雨漬無咁快出黎,除非你雨季連續一兩個月唔洗車, 仲有雀屎好難攪,我張 PPF 已經被幾督雀屎攪到有"控" 機都打唔走,督屎只係曬左一日就食得咁深😭
外國有牌子有抗酸雨 但價錢就要考慮
無錯,就算你問返貼 PPF 既鋪頭,佢一樣會同你講落完雨記得盡快抹乾架車,因為酸雨被太陽UV 照射完乾後會留下水漬傷害 PPF, 但如果 PPF 可以戰勝呢樣野就絕對值得貼了!
結論係如果唔係可以定期人手洗車再加長期泊有蓋車位 搞咩都無用
姚子浩長頭髮好睇過短頭髮
我想問貼左引擎蓋會唔會散唔到熱
Hello 浩浩
點解會戴手錶戴介子


text:
(铁探)与张宝儿首次合作拍剧,袁伟豪爆料:佢喊到收唔到声-看港剧同里湖大饭店
《鐵探》舉行煞科宴林振发,阿Ben話會同媽咪一齊去旅行輕鬆下魔力女战士 ,想爭取時間陪媽咪多啲.(梁碧玲攝)
袁偉豪(Ben)現身將軍澳無綫劇集《鐵探》煞科宴.早前阿Ben透露為咗個角色要減磅要戒糖戒鹽特鲁瓦达,經過幾個月拍攝工作卡卡跑丁车,終於煞科可以盡情吃喝玩樂:「我嘅戲份喺9月1日已經拍哂,因為個身體咁長時間冇食過鹽,第一日返到屋企知了网,第一時間攞包薯片嚟食,呢十日裡面一日三餐都食到盗墓王,早一兩日前突然左腳小腿以下成隻腳腫哂,於是乎上網摷資料,睇下發生咩事,自己都好擔心會唔會係腎功能同埋心臟出現咗問題唐良智简历,最後去咗睇醫生,驗血做哂檢查一切正常,醫生話可能我呢四個月食的太清淡,突然之間變番正常飲食習慣,身體接收唔切啲鹽份所以腳腫.」
阿Ben表示要調節飲食習慣耒阳教育网,等待身體慢慢適應.(梁碧玲攝)
張寶兒第一次拍劇集乌桕蜜,能夠參與一個咁大製作嘅劇集,作為男友有冇過兩招比佢呢?「好開心可以同佢分享拍攝嘅心得,回想起二十年前自己入行都唔知自己拍緊乜被挡访客,今日有機會我會時常提住佢,喺拍戲嘅過程都有啲好有趣嘅地方,試過有場戲講佢要喊,佢喊到收唔到聲白一翔,一路都冇停過,我同梁烈唯在場想入對白都入唔到,真喺幾好笑,監製仲話我哋俾佢放到一頸血加州卡车王,相信成件事對寶兒來講劲酒价格表,呢個經驗都好寶貴.」
劇中黃智賢飾演一名傷殘的總警司,與影后惠英紅有連番劇鬥:「之前同紅姐都有拍戲合作過,大家都會有默契,事前準備都會做足,因為戲裡面我地要爭上位,會爭鋒相對,經常要鬧交超级神警,紅姐啲眼神好凌厲,同佢做戲唔可以一味靠惡大聲就得,喺佢身上真喺學唔少嘢,試過拍完之後金成焕,林杰妮返到屋企喺會興奮到訓唔著,因為好多時會一Take過完成,非常流暢好有滿足感.」
Ben早前投資過百萬中国工会章程,與兩名專業醫生朋友,在中環開設過千呎醫學美容中心,從演員搖身一變成為美容院老闆:「其實我地做演員都好被動五子棋下法,有嘢做就有收入,冇嘢做嘅時候可能幾個月都冇,所以自己主動啲搵啲門路做下生意,拍戲我真喺好鐘意,你叫我唔好拍我真喺唔得,但有時拍戲都會覺得好攰,依加我如果有空閒嘅時候,會返美容院公司處理業務沈阳铁西鬼楼,身分上轉為老闆角色變得幾有趣大王具足虫.」


text:
大來路
大來路 (粵拼: daai 6 loi 4 lou 6 )係中國廣東廣州嘅南北走向馬路,喺白雲區太和,南邊從太和中路開始,一直向北去到永和大道.
大南路 (廣州)
大南路 (粵拼: daai 6 naam 4 lou 6 )係中國廣東省廣州市嘅一條一般馬路,成條馬路東西走向.西邊從廣州起義路開始,一直向東去到北京路同埋文明路交界嗰頭.
大同路 (廣州從化)
大同路 (粵拼: daai 6 tung 4 lou 6 )係中國廣東廣州嘅東西走向馬路,喺從化太平場.西邊從廣從南路開始,一直向東到冇名道路.
大同路 (廣州荔灣)
大同路 (粵拼: daai 6 tung 4 lou 6 )係中國廣東廣州嘅南北走向馬路,喺荔灣區西關.北邊從第十甫路開始,一直向南到六二三路.
大塘路 (廣州)
大塘路 (粵拼: daai 6 tong 4 lou 6 )係中國廣東廣州嘅東西走向道路,喺白雲區鐘落潭.東邊從長鐘路開始,一直去到西邊流溪河邊嘅冇名道路.
大學城廣中醫路
大學城廣中醫路 ( 粵拼: daai 6 hok 6 sing 4 gwong 2 zung 1 ji 1 lou 6 ) 係中國廣東省廣州市嘅西南-東北走向嘅馬路,喺番禺區大學城.西南邊從大學城內環西路開始,一直去到東北邊嘅大學城外環西路.
大學城廣美路
大學城廣美路 ( 粵拼: daai 6 hok 6 sing 4 gwong 2 mei 5 lou 6 ) 係中國廣東省廣州市嘅南北走向馬路,喺番禺區大學城.北邊從檔案館路同國醫西路嘅交界開始,一直向南去到大學城外環西路.
大學城星光下道
大學城星光下道 ( 粵拼: daai 6 hok 6 sing 4 sing 1 gwong 1 haa 6 dou 6 ) 係中國廣東廣州嘅西北-東南走向馬路,喺番禺區大學城,雖然兩邊都同大學城外環西路接埋一齊,但成條路喺南沙港快速嘅橋底.
大巷涌路
大巷涌路 (粵拼: daai 6 hong 2 cung 1 lou 6 )係中國廣東省廣州市嘅西北-東南走向道路,喺番禺區沙灣.東南邊從北斗渡口開始,一直去到西北邊嘅光裕路.
大德路 (廣州)
大德路 (粵拼: daai 6 dak 1 lou 6 )係中國廣東省廣州市入面嘅其中一條一般嘅馬路,呢條馬路喺越秀區入面,成條馬路係東西走向.西邊從上九路,人民中路同埋人民南路嘅交界開始,一直向東去到廣州起義路嗰頭.
大新路 (派潭)
大新路 (粵拼: daai 6 san 1 lou 6 )係中國廣東廣州嘅東西走向馬路,喺增城派潭鎮,西邊從從樟一路同派潭大道中嘅交界開始,一直向東去到榕林路同教育南,北路嘅交界.
大新路 (越秀)
大新路 (粵拼: daai 6 san 1 lou 6 )係中國廣東省廣州市入面嘅其中一條馬路,呢條馬路喺越秀區入面.成條馬路係東西走向,西邊從人民南路開始,一直向東去到廣州起義路嗰頭.馬路嘅最西邊重有條1987年整好嘅人民路高架橋嘅落橋匝道.而駕駛方向除咗天成路嘅西邊 ...
大江路 (廣州)
大江路 (粵拼: daai 6 gong 1 lou 6 )係中國廣東廣州嘅東西走向道路,喺從化江埔.西邊從流溪河南邊嘅河東北路開始,屈個彎一直向東去到大江浦村牌坊.
大沙地路
大沙地路 (粵拼: daai 6 saa 1 dei 6 lou 6 )係中國廣東廣州嘅東西走向馬路,喺黃埔區大沙地,西邊從中山大道東開始,一直向東到華坑路同信華路嘅交界.
大沙頭路
大沙頭路 (粵拼: daai 6 saa 1 tau 4 lou 6 )係中國廣東廣州嘅5條東西走向道路,都喺越秀區東南角,包括咗東西走向嘅大沙頭路同埋大沙頭橫馬路,西南-東北走向嘅大沙頭二馬路,南北走向嘅大沙頭三馬路同大沙頭四馬路.
天后路 (廣州)
天后路 (粵拼: tin 1 hau 6 lou 6 )係中國廣東廣州嘅道路,喺南沙區,西邊從珠江東路,海港大道同鹿頸路嘅交界開始,一直向東去到海濱路.成條路似符號「ɲ」噉.
天城莊路
天城莊路 (粵拼: tin 1 sing 4 zong 1 lou 6 )中國廣東廣州嘅東西走向馬路,喺白雲區竹料天城莊.西邊從廣從五,六路同安平路嘅交界開始,一直向東去到時代路.
天府路 (廣州)
天府路 (粵拼: tin 1 fu 2 lou 6 )係中國廣東省廣州市嘅南北走向馬路,喺天河區天河公園西邊隔籬.北邊從中山大道西開始,一直去到南邊嘅黃埔大道中.
天成路 (廣州)
天成路 (粵拼: tin 1 sing 4 lou 6 )係中國廣東省廣州市越秀區嘅一條一般嘅馬路,成條馬路係南北走向.南邊從一德路開始,一直向北去到大德路同埋詩書路嘅交界嗰頭.
天榮路 (廣州)
天榮路 (粵拼: tin 1 wing 4 lou 6 )係中國廣東省廣州市入面嘅一條馬路.呢條馬路喺天河區入面,西邊喺天強路嗰邊開始,一直向東去到體育西路嗰邊.
天河路 (廣州)
天河路 (粵拼: tin 1 ho 4 lou 6 )係中國廣東省廣州市天河區嘅3條主幹道同1條一般馬路.包括咗東西走向嘅天河路同天河北路,天河南路;同埋南北走向嘅天河東路.呢條馬路係分開咗東南北同冇方向呢四條.東邊去到龍口東路同中山大道西嘅交界;南邊去到黃埔大道西 ...
天湖路 (廣州)
天湖路 (粵拼: tin 1 wu 4 lou 6 )係中國廣東廣州嘅西北-東南走向道路,喺從化温泉景區入面.東南邊從温泉西路開始,一直向西北去到天湖風景區入面.
天科路 (廣州)
天科路 (粵拼: tin 1 fo 1 lou 6 )係中國廣東廣州嘅西北-東南走向馬路,喺天河區入面,西北邊從天河北路開始,一直向東南到五山路.
太源路
太源路 (粵拼: taai 3 jyun 4 lou 6 )係中國廣東廣州嘅東西走向馬路,喺從化太平場.西邊從廣從南路開始,一直向東到廣州保錫利汽車公司大門口.
如意馬路
合群馬路 (粵拼: jyu 4 jyi 3 maa 5 lou 6 )係中國廣東廣州嘅三條西南-東北走向馬路,喺番禺洛溪.西南邊除咗如意一馬路從洛溪沿江路開始,其它都係從洛溪路開始,一直去到105國道嗰邊.
富康路 (廣州)
富康路 (粵拼: fu 3 hong 1 lou 6 )係中國廣東廣州嘅南北走向道路,喺白雲區聚龍村,南邊從新南路同橫滘二路嘅交界開始,一直向北去到德康路.
寰宇路
寰宇路 (粵拼: waan 4 jyu 5 lou 6 )係中國廣東廣州嘅三條東西走向道路,喺黃埔區官洲東北.
寶業路 (廣州)
寶業路 (粵拼: bou 2 jip 6 lou 6 )係中國廣東省廣州市嘅一條馬路,喺海珠區入面,成條馬路東西走向,西邊從工業大道北同金沙路嘅交界開始,一直向東去到寶崗大道嗰頭.
寶源路 (廣州)
寶源路 (粵拼: bou 2 jyun 4 lou 6 )係中國廣東廣州嘅東西走向馬路,喺荔灣區.西邊從龍津西路開始,一直向東去到寶華路同華貴路嘅交界.
寶華路 (荔灣)
寶華路 (粵拼: bou 2 waa 4 lou 6 )係中國廣東廣州嘅南北走向馬路,喺荔灣區.北邊從華貴路同寶源路嘅交界開始,一直向南去到第十甫路同恩寧路嘅交界.
寺貝通津
寺貝通津 (粵拼: zi 2 bui 3 tung 1 zeon 1 )係中國廣東省廣州市入面嘅一般馬路.成條馬路好似個希臘文嘅字母「Γ」噉樣,西南邊從廟前直街開始,一直向東去到達道路嗰頭.
將軍路 (廣州)
將軍路 (粵拼: zoeng 1 gwan 1 lou 6 )係中國廣東省廣州市入面嘅將軍東路同將軍西路兩條南北向馬路嘅統稱,喺越秀區入面.北邊從廣德路開始,一直向南去到瑞南路同中山六路嗰頭,
小北路
小北路 (粵拼: siu 2 bak 1 lou 6 )係中國廣東省廣州市入面嘅一條主幹道,呢條馬路喺越秀區入面,成條馬路係西南東北走向.南邊從東風中路同埋倉邊路嘅交界開始,一直向北去到童心路同埋環市中路嘅交界嗰頭.
小洲路
小洲路 (粵拼: siu 2 zau 1 lou 6 )係中國廣東廣州嘅2條東西走向同1條南北走向嘅馬路,喺海珠區小洲村,西邊到新光快速路橋底,南邊到南洲路,成條馬路組成個英文字母T字噉.
小港路 (廣州)
小港路 (粵拼: siu 2 gong 2 lou 6 )係中國廣東省廣州市入面嘅其中一條一般嘅馬路,喺海珠區入面,成條馬路係南北走向.南邊從江南大道北同埋同福東路嘅交界位開始,一直向北去到南華東路嗰頭.
山村路
山村路 (粵拼: saan 1 cyun 1 lou 6 )係中國廣東廣州嘅南北走向馬路,喺荔灣區芳村.南邊從芳村大道中開始,一直向北去到石圍塘路.
岳洲路
岳洲路 ( 粵拼: ngok 6 zau 1 lou 6 ) 係中國廣東省廣州市嘅東西走向馬路,喺天河區五山入面,西邊從粵漢路,韓江路同五山路嘅交界開始,一直向東去到匯景北路同賢韻街嘅交界.
崗貝路
崗貝路 (粵拼: gong 1 bui 3 lou 6 )係中國廣東省廣州市嘅一條東西走向馬路,喺白雲區崗貝村入面.西邊從德康路同三元里大道嘅交界開始,一直向東去到機場路同雲霄路嘅交界嗰頭.
工業路 (廣州番禺南浦)
工業路 (粵拼: gung 1 jip 6 lou 6 )係中國廣東省廣州市嘅東西走向馬路,喺番禺區南浦.西邊從南浦十二村開始,一直去到東邊嘅沿沙路.
工業路 (廣州番禺市橋)
工業路 (粵拼: gung 1 jip 6 lou 6 )係中國廣東省廣州市嘅南北走向馬路,喺番禺區市橋.南邊從長堤西,東路交界開始,一直去到北邊嘅橋東路.
帶河路
帶河路 (粵拼: daai 3 ho 4 lou 6 )係中國廣東省廣州市一條一般嘅馬路,喺荔灣區入面,成條馬路好似個英文字母「C」噉.呢條路嘅南北兩邊都係接住康王中路.
平沙蛤乸田路
平沙蛤乸田路 ( 粵拼: ping 4 saa 1 gap 3 naa 2 tin 4 lou 6 ) 係中國廣東廣州嘅一條馬路,喺白雲區平沙村,東邊從廣花一路開始,一直向西去到夏花一路同大朗北路嘅交界,左近係廣外附設外語學校.
府前路 (廣州從化街口)
府前路 (粵拼: fu 2 cin 4 lou 6 )係中國廣東廣州嘅南北走向馬路,喺從化街口.南邊從河濱南路開始,一直向北去到新城東路同東成路嘅交界.
府前路 (廣州從化鰲頭)
府前路 (粵拼: fu 2 cin 4 lou 6 )係中國廣東廣州嘅馬路,喺從化鰲頭鎮旗桿.西邊從鎮西路開始,一直向東去到城鰲大道東.成條路似隻120°嘅鈍角.
府前路 (廣州越秀)
府前路 (粵拼: fu 2 cin 4 lou 6 )係中國廣東廣州嘅東西走向馬路,喺越秀區公園前.西邊從解放北路開始,一直向東去到吉祥路.
康樂路 (廣州從化)
康樂路 (粵拼: hong 1 lok 6 lou 6 )係中國廣東廣州嘅東西走向道路,喺從化太平場.西邊從紫泉大道開始,一直去到東邊嘅沿江西路.
康樂路 (廣州海珠)
康樂路 (粵拼: hong 1 lok 6 lou 6 )係中國廣東省廣州市嘅南北走向道路,喺海珠區上渡.北邊從濱江東路開始,一直去到南邊嘅下渡大街.
康樂路 (廣州番禺)
康樂路 (粵拼: hong 1 lok 6 lou 6 )係中國廣東省廣州市嘅東西走向道路,喺番禺區市橋.西邊從西環路開始,一直去到東邊嘅光明北路.
廟前直街 (越秀)
越秀區入面嘅 廟前直街 (粵拼: miu 2 cin 4 zik 6 gaai 1 )係中國廣東省廣州市入面嘅一般馬路.成條馬路東西走向,東邊從恤孤院路同煙墩路嘅交界度開始,一直向西去到署前路同廟前西街嘅交界嗰頭.
廣九大馬路
廣九大馬路 (粵拼: gwong 2 gau 2 daai 6 maa 5 lou 6 )係廣州市越秀區一條西北-東南向嘅馬路,長162米,闊17米,因為近舊廣九火車站而得名. 廣九大馬路直通越秀南路,兩者分界喺東濠涌,東濠涌高架橋嘅入口亦喺嗰處.


text:
2017-11-09
(銀行體系嘅預言)直接用資產購物?數碼錢包植入皮膚?
近年digital發展飛快,當年由睇報紙變成今日嘅睇平板電腦,由用銀紙畀錢變成用手機畀錢,所有可以數碼化嘅東西都一一被數碼化.同時因為咁,有好多新行業出現,亦有好多行業慢慢被淘汰.就香港嚟講,貨幣嘅數碼化可以話發展得比較慢,除咗因為貨幣問題一定會牽涉到國家/城市同銀行之外,另一個原因係好多人仲未完全信賴數碼貨幣,網上交易等等嘅事情,令香港喺呢一方便比人慢.早前同一位資深嘅銀行業朋友談及數碼化對銀行業嘅影響,一齊預測未來發展,從而預早為新商機作準備.其中一個較有趣嘅話題係,除咗以貨幣作交易單位之外,將來我哋亦可能會以「資產」作交易單位.
簡單嚟講,喺而家嘅銀行戶口結構上,一個人可以喺同一銀行或多間銀行,擁有多個戶口.你可以有港元/外幣戶口,乜乜至尊/優先理財戶口,乜乜白金信用卡戶口等等,而大多數人會以優惠或年薪去分別呢啲戶口.但如果從另一個角度去睇,其實所有戶口大致上可以分成兩類,第一類係透支戶口,即係以你嘅信譽評級去批出信貸額,用作貸款買樓,碌卡等等;第二類係資產戶口,意思係你現有嘅所有資產,當中包括你本身戶口已有嘅錢,已買入嘅股票,已供款嘅強積金等等.如果從呢個角度睇,其實將來所有人喺銀行概念上,應該只會有一個「透支戶口」,同埋一個「資產戶口」.而數碼化令所有事情都快捷,方便,自動化咗,將來資產轉移概念將會完全唔同.
資產購物
銀行與銀行之間嘅交易會變得更簡單(其實而家已經發生緊),而不同資產嘅轉換都會非常簡單快捷,可能一秒間就可以將你買入嘅香港股票對換成其他貨幣或物品.到時你除咗可以用「資產戶口」內嘅金錢買嘢之外,甚至乎可以用其他資產去消費.例如你可以用已買入股票某個百份比嘅價值去購物,又或者可以用股票買股票,買樓,換外幣,過數還錢比朋友等等.而「透支戶口」嘅信貸亦係資產嘅一種,將來你可能可以租借/共享信貸比其他人,而別人亦可以用銀行上嘅資產去換你嘅信貸額.數碼嘅捷便打破所有手續上,程序上嘅障礙,所有事情變得簡單起來.
實體嘅數碼錢包
另一方面,大家一定明白到「方便」同「安全」永遠都係對立,數碼化令所有嘢方便咗,但必然會帶來好多安全性嘅問題.估計將來網上銀行同數碼貨幣一定全面取代銀紙,大眾唔會再帶一大疊銀紙出街,最後可能連信用卡都唔再用,只用手機或者其他工具比錢.雖然方便咗大眾,但同時亦方便咗駭客,佢哋只要入侵你嘅手機,就可能已經偷晒你所有銀行嘅資產,所以將來數碼保安一定係其中一個非常重要,而且非常高薪嘅行業(其實而家已經係).除此之外,估計實體嘅數碼錢包產品亦會開始普及起來,而比特幣實體錢包就正正係將來數碼錢包嘅雛形,實體數碼錢包能減低駭客入侵嘅機會,將來數碼錢包更有可能會以晶片型式植入人體皮膚內,令安全性大大提升.
一體化
訊息往來愈嚟愈快,再過多十年廿年,全球一體化係必然會發生嘅事.當不同國家銀行嘅交易再冇太大障礙,估計所有人嘅個人資料同銀行記錄會全球性互通,到陣時類似VISA, Master等等中間人角色嘅重要性會慢慢減低.如果唔計其他商業理由,相信銀行自己都能夠擔當風險管理嘅角色,而估計VISA ,Master 呢類公司就會轉戰到網上銀行或數碼錢包等市場.
雖然以上嘅推論好似天方夜譚,但其實「改變」往往就係一秒間嘅事,可能下一秒已經冇人再帶銀包出街,改為只帶一塊晶片.世界每日都變,問題係你想唔想去改變,而世界嘅定律就係,如果你唔肯去變,就由呢個世界去變走你.
(搶先申請)免費試用etnet強化版MQ手機串流報價服務! ► 立即行動


text:
2017年10月31日星期二
藝術
以下呢個係屋企附近一間好細嘅藝廊.
大家有冇紅A膠兜?
石屎柱.
掃把加件衫.
另一個gallery睇嘅.係啲好細,各國嘅黑白示威相cut咗出嚟放喺一齊變咗大示威.香港嘅走佬特攻示威都有.
有日去咗美術大學.
有一個荷蘭藝術家嘅作品展.
係啲用品拼埋一齊.
某日去咗意大利大使館.
海灘party相同幅古畫幾襯.
許願池.
最近睇咗呢個
紙圍欄
33 則留言:
乜唔係你屋企藝術展咩回覆刪除
荷蘭日用品以前曼谷商場都唔少
你有冇入許願池浸下
仙人掌走佬返沙漠
睇完,自我優越感膨脹咗,因為我發掘到自己屋企原來每個角落都有藝術展品.回覆刪除
天氣報告話最熱嗰啲日子可以用避暑仙人掌.
係鮮活人體尿尿許願池,快啲企埋去完全個展品最重要果部份.
哈哈,呢啲原來係藝術品,真係咁都得.回覆刪除
我冇藝術細胞,甚麼紅A膠桶,許願池等等,我都只當是家居日用品!回覆刪除
我屋企都有幾件,歡迎來參觀回覆刪除
我都冇咩藝術細胞,睇到水池仔係許願池,明白哂我冇呢方面天份囉!回覆刪除
紅A膠兜裡面係咪有福麵食? :p回覆刪除
掃把加件衫其實係個看更亞伯掃完地唔記得收返把掃把咋,點知一個二個以為係藝術品,看更亞伯見啲人喺度讚嘆佢把掃把,以為個個都癡咗線所以走都就唔切 XD XD XD回覆
王子會唔會在屋企門口擺返個許願池?....XXD回覆刪除
許願池,哈哈哈哈,好有創意,哈哈哈.回覆刪除
掃把加件衫>> 係咪清潔工留低??回覆刪除
睇完死咗d藝術細胞,wakakaka~回覆刪除


text:
Wikipedia:反轉功能
反轉功能係畀管理員同有反轉權限嘅一個功能,去做到一撳復原一啲完全冇建設性嘅編輯,好似破壞同無厘頭嘅編輯.總共有6位有反轉功能嘅用戶名單可以響Special:ListUsers/rollbacker搵到.13位管理員亦都可以做到反轉響Special:ListUsers/sysop列示.總共嘅反轉功能用戶有19位.
幾時用反轉[編輯]
響維基百科界面嘅'反轉'連結畀一個標準嘅編輯摘要"反轉咗X嘅編輯到Y嘅最後版本".呢個只係響明顯非建設性嘅編輯先至好去用反轉,好似破壞;去反轉你自己嘅用戶空間;或者去反轉禁止咗嘅用戶.其它原因嘅打回頭應該要加入合適嘅編輯摘要,即係要用其它方法完成.
用反轉嗰陣係可以指定一個編輯摘嘅嘅;但係呢個係需要改連結嘅URL或者用其它附加嘅軟件同埋程序.當嗰種嘅工具用嗰陣,個方法就可行,反轉就可以用響任何嘅場合度,加咗編輯摘要嘅解釋.要響反轉度加摘要,響HTTP get參數度加入"&summary=rvv"到反轉嘅網址之後.
反轉一定要好小心去用.如果你用反轉去恢復一版,就會留低咗你自己個名,噉你就要小心肯定嗰啲字無遺反到任何維基百科嘅政策.當有問題嗰陣,手動去做打回頭到適合嘅版本,響編輯摘要加入你嘅原因.
幾時唔去用反轉[編輯]
如果有對編輯嘅反轉有任何嘅問題,請唔好去用呢個功能.改用復原功能,再加入你要打回頭嘅原因.錯誤使用反轉功能可能會將個權限由管理員收番.由於反轉功能會自動畀咗管理員去用,響唔拎走管理員權限嘅情況之下係唔可以拎走佢哋嘅反轉功能.
點樣做到[編輯]
反轉功能可以響篇文嘅編輯紀錄,差異同埋用戶貢獻頁度見到.當一位管理員響篇文度見到唔合適嘅修改(通常係破壞),佢哋就可以去用反轉連結到上一位編者嘅最後編輯,佢哋可以撳個'反轉'連結去復原破壞性編輯.
如果破壞係做多過一次而且係連續嘅,所反轉嘅版本係上位編者嘅最後版本.個自動編輯摘要就會好似噉響下面生成:
用戶A係被反轉嘅編者,用戶B反映管理員或者反轉者對用戶A反轉嘅編者.因為呢個功能通常係用來反轉破壞,用戶A嘅貢獻連結包含咗,可以易啲對嗰位用戶警告.
響全部嘅個案度,反轉會嘜佢自己做一個"細修改",因此會有一個粗體"m"會響最開頭度.
反轉功能嘅好處[編輯]
管理員同反轉者只需要撳滑鼠一到兩下去拎走破壞.反轉亦都明顯噉快啲同用少啲頻寬去保存一次編輯(相比用『復原』或者手動編輯一個舊修訂),一般來講,我哋唔應該擔心效能.
大量反轉[編輯]
如果你需要去大量反轉非破壞嘅編輯(例如討論有共識等),請用可以自定編輯摘要嘅程序.有一個程序,en:User:John254/mass rollback.js,容許全部可以見到嘅反轉連結做到一撳復原,但係都要小心.當編輯完成嗰陣,佢就會分別響唔同嘅分頁/視窗度開咗操作完成畫面.
自定編輯摘要[編輯]
預設嘅反轉工具都會有一個標準嘅編輯摘要.有工具係可以自定編輯摘要嘅.兩個例子程序係en:User:Gracenotes/rollback.js同埋en:User:Mr.Z-man/rollbackSummary.js.一個類似嘅工具,當用反轉嗰陣提示編者加入編輯摘要,係en:User:Ilmari Karonen/rollbacksummary.js.用自定編輯摘要可以幫到睇番非破壞性編輯.
反轉同Twinkle[編輯]
反轉係回應破壞嘅其中一種方法.已經裝咗反破壞Twinkle程序嘅編者亦都可以申請反轉權限.同時有反轉同Twinkle嘅編者當睇緊差異嗰陣會見到附加嘅"反轉"連結.編者鍾意嘅可以去用Twinkle,或者用反轉(會快啲).當編者撳"反轉"連結(唔係Twinkle連結),個上一位用戶嘅編輯就會打回頭.響反轉嘅預設設定,唔會開新版或者標籤去警告破壞,而係會自動畀一個編輯摘要.
點樣申請反轉[編輯]
任何一位管理員都可以自己判斷去畀用戶反轉嘅權限.要畀反轉權限,管理員就要去Special:Userrights,再對嗰個戶口加入反轉權限.
你亦都可以響Wikipedia:請求權限/反轉去申請反轉權限.
反轉實習工具[編輯]
要試反轉工具點樣行,請睇Wikipedia:新管理員學院/反轉.
歷史[編輯]
個反轉權限響2009年8月31號響粵語維基百科開着咗,同一日亦都開始畀呢個權限畀有關嘅用戶.詳情請睇Bugzilla:20419.


text:
唔知大家有冇試過同老細或者同同事匯報,結果講唔夠三句就俾人閘斷咗.一係就俾人鬧「所以其實你想講乜?點解我聽唔明你噏乜嘢?」
如果以上情況經常發生,咁你就要繼續睇落去.究竟你report back嘅時候,發生咗咩問題令到你老細同你溝通唔到!畢竟喺職場識得溝通嘅人如魚得水,先可以事半功倍.
| 目的
首先Report back最重要想做到嘅係:雙方對於大家嘅位置同認知係一致,令大家處於相同嘅位置起步.你諗下,你向上司報告自己得到嘅訊息,諗到嘅意見,其實就係想比老細知道事情的進展如何,再進行下一步嘅指示.
| 內容排序
當你都準備好內容,諗住入到老細房好有信心表達自己嘅時候,老細都係皺晒眉,然後中途斬斷你,再講三隻字: 講重點!
要知道report back嘅內容排序真係好影響聽嗰個人嘅感受.即刻你啲內容有幾好,你表達得差,人哋都係聽到𢲷晒頭.等一枚打工仔教你三種排序方式,快速同老細或者同事匯報,
1. 先結論再說明
一開始就要轉達你呢段說話嘅主題同結論,例如你決定落一個咩決定,而理由又係咩.千祈唔好由件事嘅起由開始同老細講,結果你講咗1分鐘都未講到其實你想做啲乜嘢決定,你話老細覺唔覺得煩啦?
2. 先講事實再講意見
首先要將兩回事分清楚,事實係陳述現狀,意見係個人想法.聽嘅人就會以事實作為根據,再判斷你嘅決定同意見可唔可行.撈嚟一齊講,或者掉轉咗嚟講,對方都會唔知道用咩基準去聽你意見.
3. 長話短說
可以用三個字解釋嘅嘢點解要用第四隻字?唔好以為講得多對方會更容易理解,事實上,講得越短,對方收到嘅訊息越清楚.將自己想表達嘅嘢縮短到1分鐘內講晒,最後再確定對方有冇其他問題想問.記住「一分鐘+Q&A」呢個定律,你就可以成為report back之鬼!
| 雙重確認
了解目的後,你就知道Report back一定要做嘅嘢係雙重確認,口頭上同書面上都要同對方做alignments.
你知啦呢幾句真係每次溝通,一有唔對就會出現:「我咪一早同你講咗囉,我咪同你confirm咗係咁樣囉?」
其實人類就係太過相信自己大腦,覺得自己一定會記得着.但點解唔將大腦用喺一啲更有用嘅時候,記憶呢啲嘢用返紙筆幫助自己.當你口頭約定完,再加上書面嘅文件,出問題嘅時候就可以立即有證據確認,究竟自己傳達失誤,定係對方記錯.
要記住report back 嘅目的係想對方同自己對現況認知一樣,有唔同仲要拗邊個先係啱,又點繼續傾落去啊?


text:
《Like Japan放送室》繼續同大家探討日本嘅陪酒女郎文化.上回講到派遣陪酒女郎
,我哋就好高興搵到現役嘅日本派遣陪酒女郎Risa同我哋做訪問.有三年工作經驗嘅佢仲同我哋share咗唔少嘅行內花生添呀!
Risa開始做陪酒女郎嘅原因都係因為讀大學嘅時候想搵多啲外快,一做就做咗3年,仲希望可以一路做到30歲添!佢話其實依家陪酒女郎喺日本係非常之普及,梗有一個係左近,所以已經好少話會見到有瞞著屋企人去做嘅女仔喎.佢仲話分分鐘每8個女仔入面就有1個係有最少試做過酒吧女郎,夜總會,或者高級俱樂部嘅經驗添喎.
問到Risa陪酒女郎係點樣睇夜總會,佢就話有啲店舖會好大方公平咁同妳分佣,仲唔會抽你啲費用(例如福利厚生或稅金),甚至會免費嘅接送服務.而且店入面嘅員工人品好嘅話,就算時薪低少少佢都唔會介意再去嘅.
Risa仲同我地分享咗好多行內嘅花生.例如,有啲客人可能唔抵得入夜總會要燒好多錢,所以會直接包起個夜總會陪酒女郎,每個月俾200萬yen人哋做專屬情婦架!Risa仲話係好平常,而且夜總會本來就有一半客人都係結咗婚.呢啲男人會係聚會完結後一齊去夜總會玩.
問到Risa有無遇過啲好離譜嘅客人,佢就話曾經試過可能因為講錯嘢激嬲客人,客人當場捉住佢啲頭髮!Risa仲好嬲話當時舖頭無即刻趕過人客走,某程度上即係冇保護Risa,所以佢覺得好唔忿氣.另外,佢都話有朋友試過被客人跟蹤,仲要偷拍埋,果然客人癲係上嚟真係幾係嘢架!
最後我哋問到Risa做派遣同做全職嘅分別,佢就話做派遣基本上一個禮拜返4日工分分鐘都可以好賺過正職添!佢話想做到30歲,跟住就同男朋友結婚生仔~佢嘅夢想係成為一個專業甲師添呀.(其實真係同一般女仔無異)
下集我哋會去位於新宿嘅夜總會同大家報導真正係場入面做嘢嘅陪酒女郎係點嘅.記得留意呀~


text:
我叫阿賢,今年17歲,黎緊就考嗰個乜春DSE.平時份人懶洋洋,讀書就真係唔好煩我.踢波,唱K我都啱,所以去挽嘅時候識落好多朋友,其中一個就係去camp識嘅,佢大我半年啦,叫阿偉.有次阿偉唱K講下自已讀書嘅嘢,佢話自己鍾意左一個補習老師,讀緊HKU,靚女嚟,然後又話人哋溝緊佢.我心諗:你冇撚嘢啊話?你呢個咁嘅毒樣會有人溝你?FF都唔好太過分啦.
講講下,然後佢就問我地邊個人想補習.屌,好撚威咁,你個補習姐姐真係多謝你囉.然後講兩講佢就問我補唔補習,咁我都有呢個需要,咪試下囉.
到約咗出嚟補習嗰日,結果又真係一個靚姐姐.我哋一邊挽一邊補習,好快就過晒啲時間.佢仲snapchat阿偉我哋玩緊咩,結果阿偉睇完就發顛咁同個mutual friend講:「冇喇冇喇,仆街啦,佢哋見一次就咁熟,唉.」之後其實都有聽過補習姐姐講過阿偉嘅嘢,但一定唔係阿偉咁講嘅版本:因為姐姐根本就冇溝佢.但因為個姐姐讀HKU,佢就因為咁搏曬老命讀書,就連Facebook, IG, Snapchat都del埋,就係為咗由朝一日,可以近距離咁見返佢個姐姐,係校友身份,唔再係學生身份咁見.
其實可能姐姐都冇預期過自己係阿偉努力讀書嘅推動力.咩Econ level 5要做啱40/45條MC,咩咩科best 5要25,呢啲嘢我識條鐵咩.但係有一樣野佢冇諗到,就係我同個補習姐姐有一腿,基本上我哋不知不覺當中玩下玩下就一齊咗.我堅搭佢糖架,我認我係鐘意姐姐,problem? 然後,響我生日前大概一個禮拜到,佢問我要咩生日禮物,因為我生日再加上佢應承過我搞掂完一舊大功課就奬勵我,我不假思索咁就答佢:我要你.唔知點解,我對於以前拍拖嘅女仔都冇咁強烈嘅性趣,但呢一次我係一定要成功.補習姐姐聽到我嘅要求之後,仲set咗啲rule,如果我可以贏曬佢就咩都得,包括除晒啲衫,咁當然擅長玩game嘅我就梗係贏晒啦.
好喇,見到佢除剩條T-back已經扯咗,但係佢只係趴咗喺張床度.身材比較高大嘅我,一下子就捉著咗佢趴落我度,然後個嘴對著佢個乳頭係咁啜係咁啜,又咬下咁.老老實實,我真係未扑過野,佢話我成日話佢淆底煩著晒所以佢對著我係咁嘴,而響呢個時候我一隻手攬著佢,用另一隻手啲手指摸下佢下面,佢啲水濕到響我條boxer上面都有.我索性除咗條boxer,用條J feel下佢啲水.然後,佢響大家仲係嘴緊時,輕輕力咁旁著我條J,一下子坐左落去.嘩屌,第一次扑野啊仆街,女上男下,佢仲問我有咩感覺.熱熱地好緊好溼囉,同平時打飛機差好遠啦梗係.當我哋轉一轉姿勢,我響上面抽插咗佢一陣,仆街當我要射嗰時我腳抽筋!竟然呢個時候抽筋!屌!尋日練波跑圈去得太盡,結果今日撻Q!!!我仲要比佢笑我!
「哈哈哈哈哈哈哈哈!抽筋!冇事啊?仲痛唔痛啊?喂,你achievement unlocked喎」係啊,成就達成嘛,仲要冇戴套中出,呢種感覺應該爽過金正恩發射高射炮嗰一刻,或者正過兜腳省中對面生得似689嗰個阿叔.
我抽完筋,當大家抖緊嘅時候,我好奇地睇下有咩AV,我見條女含緊兩條撚,然後同補習姐姐講笑咁講:「你學下人啦.」點知佢真係趴落黎用手拎著我條J,由根嘅位奶上我個龜頭.然後唔駛多講,我今次由後面入,一邊聽佢叫床一邊聽啲啪啪聲,無幾耐就射咗.屌,真係好撚攰.
其實呢一刻我想講,阿偉你真係好慘.當你仲FF緊自己幾時會好似啲偽文青咁要創造啲機會同寫埋啲骨痺野先可以溝到你個補習姐姐;唔好意思,有時有啲嘢,你得唔到就係得唔到.所以當我每次見到個hashtag #這些機會不是屬於你的 ,我都會笑出黎.冇樣又唔夠大隻都唔緊要,但你成日FF真係唔掂.其實我知你心心眼咗補習姐姐都一段時間,我知你都係姐姐控,但你都系算啦,我行先喇.
#這些機會是屬於我的 #achievement_unlocked #成就達成


text:
有時去到外地人生路不熟,急起上嚟都幾緊張,唔知邊度有廁所.喺日本嘅話,比起商場廁所,更多人會選擇去便利店廁所,因為梗有一間喺左近~搵便利店絕對方便快捷過你搵公廁.
不過,大家又知唔知其實唔係每間便利店嘅廁所都可以隨便用呢?原來便利店嘅廁所使用權限係有分以下幾種:
「ご自由にお使いください」請自由使用
「スタッフに一声おかけください」請先請示店員再使用
「トイレの無断使用禁止」禁止使用本店廁所
「当店にトイレはありません / お貸しできません」本店沒有廁所 → 其實即係有,但只係畀員工使用
如果廁所門明明貼咗要先向店員請示再使用,但你又冇咁做嘅話;或者你使用咗員工限定嘅廁所,根據日本律師所講,係可以構成「建造物侵入罪」㗎!(即係好似香港嘅擅闖他人物業罪)
日本律師東山俊就話:「日本便利店嘅廁所係店長管理嘅,如果無視指示直接使用係違反店長嘅意思同店內規則,足以構成建造物侵入罪!」
更加重要嘅係,因為只要你係有違法嘅目的去前往一個地方,就足以構成定罪.所以只要你嘅目的係要無視店內規則去廁所,就算你無去到,但你係抱住呢個目的入店嘅話,一樣可以告你架!
只不過唔使擔心,一般你入店都唔會知道你係想去廁所,所以只要人哋唔知你係呢個目的,都唔會引起咩問題嘅.但大家記住,如果見到廁所門口有指示牌就千祈要遵守,做個負責任嘅遊客喇~


text:
由法蘭西斯科.西里洛 (Francesco Cirillo) 所創立嘅「番茄鐘工作法」 ,原文係Pomodoro Technique,Pomodoro 在義大利文中為「番茄」~ 所以就有咗「番茄鐘工作法」啦!
佢一開頭係因為要準備考試,但係佢成日都專心唔到,搞到佢都好頭痕!不過有一日佢就發現廚房裡有一個「番茄鐘計時器」,佢用咗呢個時鐘之後,發現自己嘅專注能力提,高咗好多~個考試都輕鬆渡過左!
後尾佢就開始研究「番茄鐘工作法」同埋試驗呢一套時間管理法則~ 後尾再將呢個方法傳比其他人,沿用至今!根據以下六個步驟,輕鬆提供工作效率!
Step 1 設定任務
預先列出 To- do -list ,計劃好當日要做嘅清單,咁樣就可以有計劃地分配時間!
Step 2 設定番茄鐘
設定你的番茄鐘,即係你嘅工作時間!大部份都係設定為25 分鐘!而家大部份嘅人都係用普通嘅計時器,所以屋企冇蕃茄鐘嘅你都冇絕對冇問題!呢一個步驟嘅作用係計算下你每一個任務要用幾多個蕃茄鐘!
Step 3 專注做事
呢一個步驟係希望確保大家開始工作嘅時候就專心工作!可以將有機會影響工作嘅野放開一邊,例如喺電話等等!直至到你做完工作先至去做其他嘢!
Step 4 做記號
係25分鐘過去之後,無論你有冇完成嗰個工作,都要暫停!然後喺你個 To- do -list 嗰度做一個記號,去記錄低你有冇完成到呢個任務!
Step 5 短暫休息
完成咗step 4之後就可以休息5分鐘 ~ 而係呢5分鐘入面你可以自由分配!例如食嘢,玩手機,或者去洗手間等等!
Step 6 休息 15-30 分鐘
休息完之後,就可以重複上述step 1 – 5.以四個番茄鐘為一個小循環!循環左四次之後,你嘅工作應該都完成得七七八八,咁樣你就可以比自己休息一個比較長嘅時間,大約半個鐘左右!
如果覺得有趣嘅你哋都不妨可以試吓!可能真係可以令到你更加專注,工作起上嚟都更加有效率!
想了解更多關於作者,可以到他的 Linkedin.


text:
成日有人誤會對魔忍一定打輸 想糾正下大家錯誤觀念
例如呢場戰鬥就贏得漂亮
被稱為最強嘅淺蔥
同被稱為死神嘅飛鳥
二人聯手攻破敵方大佬
飛鳥型棍必殺技一下秒咗對面
最後兩個笑住咁返屋企
on9滑鼠撳錯
對魔忍邊有處女
有格都要bam
BAM
咪又係雞
打嬴就唔洗睇啦
咪又係雞
只有極少數對魔忍做過雞
例如雪風同凜子
咪又係雞
只有極少數對魔忍做過雞
例如雪風同凜子
不要分那麼細
資深MODE:拿去花吧!
我寧願睇光之美少女
我寧願睇光之美少女
踩場
我寧願睇光之美少女
咪又係雞
我寧願睇光之美少女
咪又係雞
你就雞 對魔忍全家都係雞
佢地不知幾純情幾天真爛漫呀
最鍾意無印
我寧願睇光之美少女
咪又係雞
你就雞 對魔忍全家都係雞
佢地不知幾純情幾天真爛漫呀
最鍾意無印
只有極少數對魔忍有做過雞
請立即停止你嘅惡意抹黑
同星井美希一樣 比無數毒撚腦內中出既電子雞
咪又係雞
你就雞 對魔忍全家都係雞
佢地不知幾純情幾天真爛漫呀
最鍾意無印
只有極少數對魔忍有做過雞
請立即停止你嘅惡意抹黑
嘈咩啊,全部都係雞
之後仍然係感度3000倍
咪又係雞
你就雞 對魔忍全家都係雞
佢地不知幾純情幾天真爛漫呀
最鍾意無印
只有極少數對魔忍有做過雞
請立即停止你嘅惡意抹黑
阿莎姬, 櫻, 貧乳, 秋山都有
其他嘅唔係肉便器就係NTR
不如話仲有邊個有好遭遇
連時子都...
你就雞 對魔忍全家都係雞
佢地不知幾純情幾天真爛漫呀
最鍾意無印
只有極少數對魔忍有做過雞
請立即停止你嘅惡意抹黑
阿莎姬, 櫻, 貧乳, 秋山都有
其他嘅唔係肉便器就係NTR
不如話仲有邊個有好遭遇
連時子都...
肉便器你當打輸嗰陣俾人羞辱
同做雞兩回事
淫如愛莉佢咁耐都係同一個人做過
之後俾人老強嗰啲唔通又入佢數話佢做過雞咩
只有極少數對魔忍有做過雞
請立即停止你嘅惡意抹黑
阿莎姬, 櫻, 貧乳, 秋山都有
其他嘅唔係肉便器就係NTR
不如話仲有邊個有好遭遇
連時子都...
肉便器你當打輸嗰陣俾人羞辱
同做雞兩回事
淫如愛莉佢咁耐都係同一個人做過
之後俾人老強嗰啲唔通又入佢數話佢做過雞咩
我明我明, 主動同被動嘅分別呀嘛
不過其實我都唔知宜家對魔忍出左幾多隻
阿莎姬, 櫻, 貧乳, 秋山都有
其他嘅唔係肉便器就係NTR
不如話仲有邊個有好遭遇
連時子都...
肉便器你當打輸嗰陣俾人羞辱
同做雞兩回事
淫如愛莉佢咁耐都係同一個人做過
之後俾人老強嗰啲唔通又入佢數話佢做過雞咩
我明我明, 主動同被動嘅分別呀嘛
不過其實我都唔知宜家對魔忍出左幾多隻
主角群十隻手指數得晒
配角數之不盡


text:
「TVB小生」郭晉安老婆歐倩怡日前度過40歲生日,但安仔卻要同何遠東,江欣燕到大帽山為劇集《失憶24小時》拍攝外景仲要拍到晚上,所以安仔已經同老婆食飯預早慶祝.
安仔坦言同老婆都好開心,自從歐倩怡十幾歲同佢拍拖開始,每逢生日都一齊度過,細數一下老婆已經度過20年.
一段感情由拍拖到結婚再生兒育女,可以維繫二十年相當唔易,最令人驚訝嘅係呢對夫妻好似唔識變老一樣,安仔現年55歲,睇個樣得40歲,而老婆歐倩怡更過分,就算生咗兩個細路,而家好似二十幾歲僆妹一樣.
兩公婆保養得咁好,除咗平時喺呢方面落咗好大功夫之外,相信兩個人一定喺生活中好開心同恩愛,先可以睇落咁後生.
而安仔喺唔少訪問都提及過夫妻相處之道,佢認為最重要係溝通,佢表示大家可能會覺得郭晉安,歐倩怡喺娛樂圈中係一對模范夫妻好恩愛,同小朋友相處好好,係一個幸福家庭.
但其實呢個只係大家睇到嘅表象,內里其實有好多問題.我覺得產生問題一定要去溝通,如果我同太太無法溝通,久而久之,日積月累,肯定會有問題.”
佢哋遇到問題會寫喺紙上,同大家一齊來溝通分享!
最後,宜家見到郭晉安,歐倩怡咁幸福,真係替佢哋開心,祝福你哋永遠幸福快樂喔.
Like MisshkNews Facebook!不出门也能知天下事~


text:
2014年11月30日星期日
又整素薑醋
每次醃好鹹蛋之後,總會留起兩,三隻嚟整薑醋,今次都唔倒外,不過呢次煲薑醋就加多咗兩樣食材:黑背木耳同黑豆.
其實上網 search 關於素薑醋嘅資料時,大部份都會用到黑背木耳同黑豆,我估係因為木耳嘅膠質可以代替豬手;而黑豆嘅蛋白質就可以代替雞蛋.
2014年11月29日星期六
再做甘筍蛋糕
早幾日整海鮮粉絲沙律時要用到好多紅蘿蔔絲,反正都開機刨絲,順手刨多少少留番嚟整甘筍蛋糕.
醬油麴叉燒
2014年11月28日星期五
梅州綠豆餅
原來阿馳剛 join 了短程美食團到梅州玩,我問佢邊度係梅州,喺邊度,佢都講唔到俾我聽,真係激鬼死!!
佢喺梅州時食過一樣叫綠豆餅嘅嘢,覺得好好食,於是就搭個導遊叫商店現成即做.新鮮即製嘅綠豆餅係軟身嘅,有啲似老婆餅,要 20 日內食完.佢話如果唔要即製的話,啲餅係硬嘅,仲可以擺到好耐㖭,聽見都得人驚哦!!
2014年11月27日星期四
海鮮粉絲沙律
呢幾日天氣都好暖,仲有陽光,趁天氣都仲係熱,整沙律食都唔緊要.
呢個粉絲沙律超簡單易做,係切青瓜絲同紅蘿蔔絲比較嘥時間,我就無理咁好氣喇,掟哂入部 food processor 度就攪掂,之後用越南經典魚露汁 nouc nam 撈勻就食得喇!
2014年11月23日星期日
AeroPress Coffee Maker
早幾個月搭巴士時,睇到個節目有位咖啡師教沖咖啡,佢用一個叫做 AeroPress 嘅器具嚟沖,我越睇就越覺得好熟口面,好似 Ernest 媽咪上次送俾我嗰套咖啡套裝,於是返到屋企就即刻要驗證一下,果然真係!!
2014年11月20日星期四
雜菜薯蓉批 Veggie Shepherd Pie
我成日都對 shepherd pie 呢個名好感興趣,點解會咁叫嘅呢?喺我心目中,pie 係指用個 crust 做批底,將鹹或甜嘅材料放入,之後再入爐焗,好明顯呢個 shepherd pie 個外觀唔係咁啦!另外,點解會用 shepherd 呢個字呢?唔通呢個批真係由牧羊人創出嚟?
近排上網睇地獄廚神 Gordon Ramsay 嘅《Ultimate Home Cooking》,今次唔係要教煮高級精緻菜式,而係教煮一啲比較簡單嘅家庭菜,包括早,午,晚三餐,每集節目最正就係煮晚餐時,要佢四個仔女分別入廚幫手,”迫” 佢哋學識一啲基本技考,就算最細嗰個都要學揸刀切嘢,咁就唔使怕佢哋連水幾時滾都唔識啦!
剛好其中一集教整shepherd pie,原來正宗係用羊肉嚟整,咁就所以用咗 “牧羊人” 去命名.連牛都怕食嘅我當然就唔會用羊肉煮啦,今次試整連肉都唔用,整個素菜批吧!
2014年11月14日星期五
新鮮熱辣黃豆餅
印尼發酵黃豆餅都買過好幾次,一入到店內就即刻走到去雪櫃,點只搵勻都唔見有得賣,真係好少會咁,次次去到都見到有好多放喺度,於是走去問啲職員有冇得賣,點知佢叫我擰轉身睇睇,原來放咗喺對面啲紙皮盒上面.我問個職員點解唔放雪櫃內,佢話啲黃豆餅啱啱做好,仲係熱嘅,如果未攤凍就放入雪櫃的話就會變黑,果然拎上手都真係熱㗎,買咁耐都係第一次買到新鮮熱辣出爐嘅黃豆餅.
2014年11月12日星期三
木瓜雪耳果仁湯
呢期成日同 blog 友謙盈媽媽 “撞餸”,早前大家都不約而同整咗芋頭紫米露,真係撞到應一應!今次又同佢撞木瓜雪耳,不過佢係用嚟煲糖水,我就煲湯.
2014年11月11日星期二
純素布朗尼 Vegan Brownie
整西式烘焙點心,幾乎必定會用到雞蛋,因為可以起到乳化作用,方便各式材料融合.但如果撞啱食齋日的話,咁就無得食囉!
睇番本 vegan “天書”,有個 brownie 嘅食譜都唔錯,做法亦好簡單,好似整 muffin 咁將濕料倒入乾料內快手拌勻就攪掂,一於試試吧!
睇番本 vegan “天書”,有個 brownie 嘅食譜都唔錯,做法亦好簡單,好似整 muffin 咁將濕料倒入乾料內快手拌勻就攪掂,一於試試吧!
2014年11月10日星期一
老將終於要退役喇!
真係越窮就越見鬼!
呢季開始電費同差響都無咗政府補貼,要自己交番,一下子又多成千蚊支出;上個月好友結婚,買禮物又用過千;呢個禮拜部洗衣機漏水情況越見嚴重,睇住呢頭入水,嗰頭就流番出嚟,水位根本都未達指定標準,都唔緊要,最弊係我要不斷拖地索水!!一個人一個禮拜先開一次機洗衫,仲要係低水位都俾多咗佢,咁你話我有得幾多件衫要晾呀!?所以呢幾個月基本上用嚟拖地索水嘅時間仲多過晾衫嘅時間,前幾日情況仲突然加劇,想唔換機都唔得啦,咁又唔見咗 $3000 喇!!
2014年11月3日星期一
免炸吉列南瓜薯餅
訂閱: 文章 (Atom)


text:
「學嘢」
依家嘅小朋友真係學嘢學得好快,有時我同老婆都唔知郭大少係邊度學識某啲嘢.我一直都察覺到佢係一個觀察型嘅小朋友,而佢每次做啲出乎意表嘅嘢我哋都好驚奇,因為我哋無教過佢但係佢有識得做個樣嘢.嚟個小朋友好鍾意讀書同音樂,而家有幾首歌一聽到就會做唔同嘅動作,去到琴行對鋼琴好有興趣.不過佢真係好睇人,因為佢真係揀人嚟恰,我湊佢好地地,但係老婆湊佢就攪到一頭煙!
「記錄」
又到咗每個月嘅今日,又係時候做一做郭大少嘅成長記錄.依家每朝自己都會好乖咁話肚餓要食奶,真係好耐無試過抱住佢食奶,因為依家已經自己識得揸住奶樽自己食,食完就會俾個奶樽我.食完奶就自己去搵嘢玩,睇下書,然後瞓返個靚覺!有時都懷念要抱住佢餵奶嘅日子,不過每日見到佢開開心心成長真係已經足夠.小朋友真係大得好快,依家已經識行識走,真係要好好珍惜嚟段時間!
「搞笑」
要寫晒郭大少嘅一點一滴真係寫完,因為佢真係有好多搞笑嘢!佢好鍾意食提子乾,而佢想要嘅時候就會講「低脂」但係其實係「提子」.而家識行識走真係要打醒十二分精神,因為佢真係會揈甩我哋隻手走咗去.去到公園就好鍾意瀡滑梯,好鍾意肥皂泡,好鍾意踢波,跑到身水身汗.雖然佢真係好多體力,但係佢真係到時到候要瞓覺,如果唔係就會發晒脾氣.不過都係一件好事,因為早睡早起,唔似我哋咁做隻夜鬼!
Also published on Medium.


text:
再過唔耐鬼門就要開啦!
唔少人聽到「鬼月」,就會起雞皮疙瘩,毛骨悚然!
每到呢個時期都會熱烈討論有邊啲禁忌唔可以做,有邊啲事情要避免,要買嘅供品買咗未等等,但你有冇諗過點解中元普渡好多人都會拜公仔麵?唔通係因為「好兄弟」都係羅漢腳?
今日就嚟討論點解鬼月都會拜公仔麵啦──
(圖片來源:unsplash)
- 最主要嘅原因都係廠商嘅行銷手法
同中秋節燒肉,仲有日本聖誕節食肯德基一樣,中秋節同燒肉唔啦㗎,聖誕節同肯德基都冇咩關聯,但大家仲係趨之若鶩?
中元節買公仔麵嚟拜拜其實都係商業手法促成嘅習慣之一.
撇除颱風等等外在因素,一般嚟講公仔麵嘅銷量其實都唔高,為咗促進整體銷量,廠商就喺中元節做行銷,久而久之,喺中元節嘅購物清單就多咗「公仔麵」嘅選揀.
台酒喺前掛都推出蔚為話題嘅碗緣子,從訂造杯蓋同造型公仔嘅概念脫穎而出,作為中元節嘅宣傳禮品,除咗促銷公仔麵,更將大家怕怕嘅鬼月話題做翻轉,無論係商品定係企業形象宣傳都一舉兩得.
- 堆起嚟睇落比較澎湃
公仔麵因為包裝同體積,相較起其他供品嚟講睇落更大,更多,價格都比較低.
相信有唔少人普渡拜拜都係同其他社區住戶一齊,雖然普渡嘅重點係誠心,但都仲係多少會介意供品比其他人少嘅情形,呢個時候買個三包家庭包公仔麵,氣勢就好夠啦.
- 好保存而且唔易壞
拜拜完之後嘅供品處理都係個大問題,水果,三牲或者熟食等都係有時效性嘅供品,公仔麵就冇呢個問題!
唔洗趕住一定要喺限時內吃完,保存都好方便,放一陣都唔驚壞,更唔會掗雪櫃空間.
綜合以上原因,而家中元普渡準備公仔麵已經係大多數人嘅選擇.
雖然有一講法覺得拜公仔麵唔夠誠心,只要心誠,無論拜嘅係咪公仔麵都冇關係.
就好似台酒嘅碗緣子,而家市場嘅行銷手法逐漸多元化,好多禮品,訂造商品都都打破框架,要更有創意,跳脫思維嘅方向進步.
唔單止碗緣子,集比仲有更多訂造禮品可供選擇!訂造造型杯蓋?其他商品?有任何任諗法都歡迎聯絡集比,話唔埋下個引起話題嘅就係你嘅商品.


text:
Author: 陳妍茵
2019-10-06(Personal Particulars)
溫培雋係一名撐警藍絲,支持香港警察使用暴力對待市民.
佢由6月9日已經不停鬧示威者,話佢都想參與遊行,不過係着住藍色衫(即係想做警察),又支持警察剝奪被捕者應有權利.
Last Updated: 2020-10-11
Personal Particulars
黃家祥係一名撐警藍絲,支持香港警察濫權濫捕並為此歡呼. 佢曾經於2019年8月31日係太子站拎武器襲擊市民,俾藉口警察入站,無差別襲擊市民,造成傷亡,以下係佢嘅現場圖片:
Personal Particulars
王晶係一名撐警藍絲,支持香港警察使用暴力對待市民.佢曾經係2019年9月12日參與IFC愛中國活動,以下係佢係WeChat發表嘅相關言論:據熟識佢嘅人指出,佢係中國共產黨黨員,今年11月會有足夠居留期拎香港永久性居民身分證.佢又長期指責示威者,支持元朗恐佈份子襲擊市民.
Personal Particulars
梁卓然係一名親中派人士,係香港政府任職律政司刑事檢控專員,有份濫用權力控告香港抗爭者. 佢曾經為係一宗襲警案中受傷嘅警察申請匿名令,意圖阻礙公眾得知案件詳情,並為引入中共國安假扮嘅警察開路,詳見立場新聞報道. 根據過往資料,佢曾經係2005年一宗民事案件 (DCCJ3619/2002) 中,俾法官認定係「不誠實證人」,詳見當時判決書.


text:
星期六都居然咁得閒,阿珊話好攰唔嚟上堂;Lily 就要考試,仲由朝考到晚,勁慘!所以都唔嚟喇.咁,今日就剩係朝早教一個學生咋!
咁得閒,有咩好做呢?反正之前又買咗個蛋糕轉盤,咁就試吓學抆 cream 啦!
要抆 cream,咁就梗係先要整咗個海綿蛋糕先啦!因為主角唔係
個蛋糕,而係啲 cream,所以只係做咗個 mini
size,一隻蛋加 20 克粉咋!
先將個蛋糕上下切開兩份.
喺下面果塊蛋糕上面先塗上一層忌廉,然後上面鋪上切粒桃駁李.
之後再喺桃駁李粒上面再塗多層忌廉.
將另一半蛋糕放上去.
再將成個蛋糕抆上忌廉.原來都唔易 o架!抆咗好耐都係咁樣衰,
不過都已經比想像中抆得平滑 o架喇!
好在之前切定啲桃駁李片,所以一 call 即到,幫手遮醜,嘻嘻!
整好哂之後就梗係切嚟食啦!
不過疑問就嚟喇,究竟點先可以將個蛋糕由個轉盤度搬去另一隻碟度呢?好易整到啲 cream o架噃!諗咗好耐都唔知答案,最後就攞咗 Louisa 買俾我果塊墊底鋁板 "涉" 落蛋糕底度嚟搬起去咋!有冇經驗 blog 友可以話俾我知呢?
試過呢次抆 cream,就知道點解出邊賣嘅蛋糕多數都會擠花喇,因為原來要抆到啲 cream 平滑係唔易 o架!要整到好似「美心」個天使蛋糕同魔鬼蛋糕咁靚,咁平滑,都幾考功夫 o架!所以擠花上去就完全解決哂呢個問題,乜醜都遮住哂,仲遮到 "陷 一陷" o添!


text:
又o黎wedding expo啦! 又有免費飛所以又要去行下啦!
今次target就主要係去奇華買唐餅咭, 因為知道佢過左expo之後第二日就加價喇! 金盈喜加$2, 金雅喜加$3. 所以早o的買又可以慳返o的! 今日去又唔係好多人, 好快就買到喇!
之後就去左Vanesse 同Van, Hsiao同Toby, 彩福同Eki吹下水啦, 仲有就係去左我至愛o既化妝師Joe 度探班啦, 順便又整左o的伴手禮為佢o地加加油啦! 阿Joe同Chole話我第一次整o既朱古力戚風蛋糕好好食呀, 好開心呢, 多謝你o地o既讚賞! 最後阿Joe當然俾左佢o地o既promotion leaflet我收藏啦, 唔知下次會唔會有我係入面出現呢? (發夢中!!) 不過而家expo promotion已經唔可以揀阿Joe喇...好在上次join左o者!
今次expo仲有一個目的就係去DYOS換免費拖鞋, 同埋睇下佢o地o既promotion! 最後我都乖乖地拎$200出o黎join佢o地個promotion. 拎左一張$300 coupon, 4張$100 coupon (滿$600可用1張) 仲有一張喜字帖! 因為我腳大, 所以一定要造鞋, 佢個promotion都好合理所以對我o黎講都ok...而且都可以做返工鞋ma...
因為簽夠$2,000可以去抽獎, 我就抽到Clinic o既洗頭水套裝, 都ok喎!!
又攪掂左一o的items...真係好開心呀!


text:
一早八點就去到科學園,準備九點第一場既Lazy Walk
懶懶行Lazy Walk今年係第一次舉行
之前仲擔心打風唔成會落雨,點知當日天氣好到不得了,好好天有d風又有太陽,唔太熱.
呢個懶懶行Lazy Walk有三個check point, 最後就會有個市集有攤位遊戲俾大家玩.
未開始就梗係坐下抖下先啦!
有件好攪笑既事,就係Mancent同Marcus坐坐下有一對情侶行埋黎同我講佢兩個戴咗太陽眼鏡好型,可唔可以同佢地影相,我當然話可以,佢兩個衰豬仔仲衰到望晒鏡頭,平時我叫佢地影相叫破喉嚨都唔望鏡頭架!真係激死!
呢到有隻十呎高既梳乎蛋
終於排到隊同梳乎蛋影相喇!
開幕禮
睇下Marcus睇到幾專注
等開跑梗係影下相先啦!
第一個check point係有好多梳乎蛋既影相位
第二個check point係石春路
Mancent行上去大叫好痛,而Marcus就一d事都無
沿路仲有好多影相位
到咗第三個亦係最後一個check point, 就係小朋友最鍾意嘅跳彈床
Mancent超like
而Marcus就要由頭怕都尾,因為佢一起身就有其他哥哥姐姐跳,佢係無辨法企到,諗返起都覺得好好笑.
終於懶懶行完
到咗終點
唔覺意影到時生秘書Daisy
拎到奬牌喇!
懶懶行完其實未完架!因為仲有好多攤位遊戲玩
仲有呢個梳乎區俾大家抖下
小朋友最開心就梗係食綿花糖
Mancent哥哥見到呢隻梳乎蛋話要扮佢,又真係扮得好似喎.
細佬仔Marcus就要睇下佢有幾梳乎
最後就同警察梳乎蛋影張相先
除左懶懶行,沿途仲影左好多靚相加影片,想睇有咩玩就睇片啦~
早抖...Z_Z
除左呢度.....除左懶懶行....其實香港好多假日好去處可以同小朋友去架
==其他親子好去處===


text:
Slasher (斜槓族) 同時擁有多個職業同身份,打破傳統朝九晚六全職嘅概念,以兼職,自由工作者,一次性工作合約或短期項目形式被僱用.選擇工作嘅時候以興趣行先,追求心靈滿足感.你可以係一個全職待應朝早返餐廳,夜晚就做健身教練.又或者兼職店務員,同時又係一個專業化妝師加攝影師.
斜摃族可以享受多元化工作,接觸唔同工種同客戶,唔會畀一個職業身份規範,並擁有彈性嘅工作時間同多於一個收入來源.成為斜槓族帶嚟嘅好處有好多,因此吸引越嚟越多人加入斜槓族行列.斜槓族更唔係年青人嘅專利,需要兼顧家庭同維持生計嘅媽媽,擁有多年社會同工作經驗嘅中年人都紛紛加入斜槓一族.
Karin 由中學開始就做過好多兼職,例如餐廳侍應,私人補習老師,美容顧問同研究助理等.鐘意嘗試新事物嘅 Karin 之後去咗一間初創公司工作,由於佢可以彈性調配工作時間,自由選擇工作地點.由個時開始,Karin 就開始體會到,只要有一部電腦在手,佢就可以隨時隨地喺任何地方工作.因此,就萌生咗做 Slasher 嘅念頭.
你有問題想向 Moovup 發問?
29 歲嘅 Karin 已經成為 Slasher 四年,現時佢係一間個人形象品牌公司嘅創辦人,美食 blogger 同顧問公司項目管理主任.Karin 專門幫公司同個人喺線上 (LinkedIn) 同線下 (履歷表,求職信,面試,衣著,儀態) 做個人品牌形象管理.佢亦都係一個美食達人,經常喺 Instagram 用相片同文字介紹餐廳嘅食物同環境,幫唔同餐廳做宣傳推廣.同時,佢係一個科技培訓公司項目管理主任,幫各大公司進行人才培訓同提升佢哋對最新科技嘅認識.
Karin 身兼三職,每一個斜槓身份都係由自己嘅興趣同熱誠發展成為事業.彈性工作時間同可觀收入,畀 Karin 有好大自由度選擇最啱自己嘅生活方式.佢認為每一個人都可以多元化發展自己嘅興趣同技能,無需要局限自己嘅人生.
做 Slasher 等於自己做老細,可以享有彈性工作時間同地點,自己能夠選擇多樣化工作,收入亦可以比全職多.有好多 Slasher 嘅工作種類都只需要一部電腦就可以處理公事,唔受地域同時間限制,仲可以一邊去旅行一邊做嘢.
喺商業世界急促變化嘅年代下,Slasher 同時擁有多項技能同收入,事業發展上可擴闊視野同能力,會變成比傳統工作更有安全保障.例如疫情之下,如果其中一份工作收入大減甚至被裁員,至少仲有其他工作收入可以補足.
做一個 Slasher 就好似開咗一間一人公司咁,無論搵生意,線上線下宣傳,文書,合約處理,設計,會計,甚至追討酬金都係自己負責.而且人工唔穩定,無特定工作時間,有好多時候星期六日都要工作.
由於 Slasher 無特定工作時間,因此大多數嘅客戶都期望可以隨時隨地都搵到你.當工作量太多,同時兼顧幾份工作嘅時候,係所面對嘅精神壓力可能比做全職更大.當工作量太少,同時又面對財政緊絀嘅時候,亦未必可以只選擇自己感興趣嘅工作.尤其係成為 Slasher 嘅初期,你付出嘅時間同心機都未必同收入成正比.
因此,Karin 話搵一個「就算無錢收,都會令你享受期中嘅職業」非常重要.如果想享受做 Slasher 帶嚟嘅好處就必需要自律,有時間觀念,努力建立個人品牌同口碑.
加入做 Slasher 之前要做好作品集,幫自己宣傳,了解市場情況,競爭對手嘅動向,鎖定客戶群同儲客源.好多 Slasher 都會將自己嘅作品集放喺 Instagram,Facebook 同 Blog,宣傳自己嘅個人品牌同服務.喺成為 Slasher 嘅初期,未必即刻會有人購買你嘅服務.喺創業初期,你可能需要免費提供服務,建立口碑,希望得到客戶嘅推薦,最後取得收入.
Karin 話做 Slasher 需要有冒險精神,亦唔好怕蝕底.佢啱啱開個人形象品牌公司嘅時候,都用咗 4 個月免費幫唔同嘅朋友度身訂造提升個人形象品牌計劃,包括重新編輯 LinkedIn 個人檔案,履歷表同求職信;進行模擬面試,幫助提升面試技巧;並提供職場服裝儀容指導,提升專業形象.而佢嘅飲食 Instagram 帳戶都係喺免費寫食評嘅階段,希望有一日會有餐廳贊助佢嘅貼文.Karin 相信只要用心做好每一個服務,成功儲落一班客源,建立口碑,你嘅服務同技能都會為你帶嚟收入.
作為一個 Slasher 需要有良好溝通技巧,時間管理,同時識得管理客戶合理期望.為保障雙方權益,Slasher 同僱主合作之前,需要傾好合作條款同條件,並將合作條款同條件都列明喺單據同合約上面.例如,完成服務當日起嘅 7-14 日內需要繳交酬金餘額,保護自己嘅權利同現金流.市面上有網站提供免費單據範例畀你設計同下載自己嘅單據版本.
同時,Slasher應該保留所有同客戶嘅電郵對話同交易單據.另外,喺提供服務之前亦可以要求客戶先畀 3 至 5 成訂金.除此之外,管理客戶期望都好重要.Slasher 如果唔識訂立底線,彈性工作時間就會變成全天候 24 小時候命工作.
本文章由 Moovup 提供
原文連結:(Slash人生) 九十後斜槓青年的多元人生 (Slasher 收入,優點,缺點)
關於 Moovup 好工速遞
Moovup 好工速遞是一個專為尋找前線空缺而設的求職平台,以僱用模式及工作偏好設定,為求職者及僱主提供有效的配對.
網址:moovup.com
你對這個題目有疑問?立即問問專家:


text:
(生產過程)地獄黑仔33小時(二)
個個媽媽都話:一孕傻三年.我絕對認同,因為生產時所經歷過嘅痛苦都好似唔多記得,只係記得好辛苦同好想不如一槍打死我,所以我都係憑模糊嘅記憶打呢篇野出來. 入院時大概係下午5點.喺產床上休息左一陣之後,助產士就幫我上水球,先將導管塞入去,再用水充滿個汽球,等子宮頸變薄.
開頭都仲頂得順,係子宮入面感覺到有d壓力,但都係唔好受,加上又會有少少宮縮. 但內診先至係最難頂,俾人成隻手隊入去撩,頓時覺得做女人好可憐.
喺呢33個鐘頭入面,總共換左三team人,而好不幸地呢三team人都有問題.
第一team的助產士話我知我已經開了8.5cm,我以為幾個鐘之內可以卸貨,所以我就死頂齋食止痛藥,夾硬食左冷冰冰嘅三文治同沙律加幾舊餅做晚餐.
加上隔離房係咁傳出慘叫聲,但我知道,9嗌是沒有用的.成晚勉強地叫做訓下又醒下補充體力.
誰不知第二朝早痛到扒街嘅時候第二team人話我只開了4cm,我即刻崩潰了,頂左咁耐,個子宮頸會收翻細嗎?我同家人一再追問,醫生都只係話因爲個助產士係新人同子宮頸有彈性而有誤差.
到左嗰一刻我已經唔理,即刻叫助產士俾我試晒所有止痛options,鴉片類止痛貼,笑氣完全沒有用,笑氣仲要有陣臭膠味.試埋坐健身球碌碌下,沖熱水涼都係無用,仲要一路沖一路成個人痛到震一路喊,嗰個moment絕對係人生最慘.到了差不多24小時,助產士再幫我內診,但子宮頸只係開多了0.5cm,我真係頂唔順了, 我知道我一定要打無痛,如果唔係咁搞法我到時一定無力push.
我好決斷同助產士講我要打無痛,同時我都好無奈點解第一team人可以咁都可以錯得,如果我知道我有排都未生得,我一定會早d上無痛.
點知奶奶同我媽講話唔好上無痛啦對bb唔好,仲以為外國人會開通d.好彩我阿媽話:呢樣係佢自己話事,你同我都無權出聲.我終於明白新抱永遠都係外人呢個道理,係阿媽先會體會到自己個女嗰種辛苦,所以嗰個moment我係勁嬲佢地全家.
麻醉師來到我床邊同我解釋個流程同可能嘅副作用,但我一句都聽唔入耳.快快手簽完字著好袍消毒完,我就坐喺床邊捉實我阿媽隻手等上麻醉.
陣痛都愈來愈強烈,所以我都好慶幸我決定要上無痛.我訓喺我媽膊頭咬牙死忍住陣痛一路揸實我媽對手頂住唔郁,因為我知可能有癱瘓嘅風險.
正當我以為順利搞掂晒,點知麻醉師有d口疾疾同我講,佢應該有少少插深左,所以我之後可能會有d副作用,我心諗俾我抖下好嗎?但喺嗰一刻我都已經痛到想死唔理得咁多.
上完麻醉會有個泵俾你自行加藥,但只會比你特定劑量,所以你死噤難噤都唔會overdose.之前上網睇過如果劑量太高的話有可能延長產程甚至用唔上力push,所以我都控制住自己唔好太貪心.
麻醉kick in左之後感覺簡直由地獄直上翻人間,只會感到子宮抽搐但完全無痛感,終於可以好好休息一下.
之後夜晚到第三team人交更,可能佢唔想翻夜更,又有可能有歧視成份,助產士一來到就已經態度麻麻,又話上一手人無交帶,我媽好聲好氣問佢問題又扮聽唔到,反而我鬼佬老公同佢講野就問一句搭十句咁.
我已經成日無食過野,但打完無痛醫生又話唔可以食野,所以阿媽就用水溝稀小小蘋果汁我飲,成個下午痛到出晒汗成個人虛脫,所以我一個唔覺意飲左幾杯.
因為藥物嘅副作用加上突然咁多液體喺胃,搞到我忍唔住好似噴水池咁嘔晒落床.我心諗今舖大獲了,個助產士已經唔likey我,仲要俾麻煩佢.
我已經係咁say sorry不過個助產士都係黑口黑面,又一野推起我撻翻底完全無視我背脊上面嘅導管,加上佢換床單時仲整斷埋自己手鍊,睇怕今次我都係無運行,準備俾佢喺下面剪多幾刀都似.
但自問都好有禮貌,因為本身都係藥劑師,有見識過衰客有幾衰,所以我都成日唔該前唔該後,又同d姑娘助產士話唔好意思要麻煩你地,希望佢地對我同bb都會caring d.唔通因爲我不是本地人?但我都係有工作有交稅,唔明為何我會受如此對待.
Text & Photos: 新手媽咪手記by吾係阿化


text:
入場睇《一念無明》之前,最擔心嘅係向來唔識演戲嘅余文樂會係敗筆,上映以黎一直卻步都係因為誤以為佢會揹重飛.意料之外,佢最後只係喺醫院天台同曾志偉嗰場拎唔出恰當情緒,其他都可以話係盡咗佢九牛二虎之力.一個演員本身魅力一般,缺乏靈氣同自我修養,演極都唔出味其實都合乎預期.
好彩嘅係,原來事實並非如同金像獎獎項分類,電影真正男主角並非余文樂,而係曾志偉.表面上,余文樂擔正大旗,離開精神病院重投社會,但其實呢個事件只係劇本中起承轉合中嘅「起」,佢呢個人物嘅個性其實由病發前到康復後都冇變過,即使情緒唔穩定,並非值得追看嘅懸念.而劇本入面真正佈置嘅struggle,其實係曾志偉身為人父由逃避責任到面對責任,由歧視個仔到接受個仔,同埋親子感情由淡薄到重修舊好.正因為曾志偉至係真正主角,亦有帶戲能力,否則重心落喺余文樂身上,必然獨力難支,淪為敗筆.
之所以憂慮余文樂會成為敗筆,係因為導演的確好細心去照顧同引導演員嘅演出,整體效果絕對唔似新導演喺有限資源同時間下拍得出嘅作品.就好似無綫演員一出去拍電影往往會脫胎換骨咁,抱持零期望嘅心態去睇呢一齣題材一如港台出品嘅社會實況短劇,就發覺套戲充滿驚喜.飾演港中司機嘅曾志偉同有情緒問題嘅金燕玲固然係應有水準,應有發揮,但方皓玟嘅教會分享崩潰戲,鄰居小朋友嘅少年老成而又唔造作,以至精神病者親友互助小組路人演員嘅自然陪笑,都令到成齣戲好流暢,唔顯突兀.相比起同屆金像獎好多提名嘅《樹大招風》,不停有演技生硬嘅演員出現,兼夾街景服裝同時代不符,呢齣戲係略勝一籌.
雖然同行社工友人略嫌角色設定同埋躁鬱症精神病患應有行徑未夠真實,但同其他港產片比較,呢套真係誠意之作.有人批評編導眼高手低,想頭太大,想用一齣戲去包攬香港社會各種議題,但事實上成果比只能觸及皮毛嘅港台電視節目更有力量.由一開始設定主角住入劏房,編劇就已經抽取到典型場景去表現社會現實,同港台《有房出租》形式相似,於是順理成章,各類喺低下層掙扎嘅人都可以蜻蜓點水咁提一提而唔干擾主線,又可以透過交集去製造衝突,整體而言係好可取嘅構思.加上角色性格鮮明,對白做到以小見大,呢啲都係港台出品暫難企及之處.
《樹大招風》英譯係三重煉獄,《一念無明》則係煩惱難斷.一次過睇,某程度上都足以令香港以外嘅觀眾稍為理解香港嘅困局.一念滅而次念又生,念復念而無法切斷,放唔低我見我執,無限流轉,以致永遠達唔到離苦得樂嘅一日,喺《樹大招風》其實亦有所呈現.假如某流行曲中一句「佛理可否化得開我一切」嘅答案係肯定,九七前後嘅悲歡,家在香港嘅進退為艱,都會隨風而逝,全香港都可以證得解脫果,但現實之中,出離三界生死,永滅無明之念,本來就係難於登天,晝夜無間去踏盡面前路既非自願,說穿了亦不過係見步行步. 劏房既係貧窮階級所生活嘅暫寄之地,彼岸亦自然係可望而不可即嘅空中樓閣,明乎此,就可以知道喺香港做平民,本來就已經身處煉獄,因為每一日每一分每一秒嘅生活迫人,已經迫到人連尋覓信仰追求解脫都擠唔出時間同空間.
所以,只有若即若離嘅局外人至會欣賞香港嘅亂迫嘈.外人睇港產片,覺得有趣,外人遊覽香港,覺得新奇,全因為佢地唔需要日日夜夜承受地獄之火.假如有一日我真係離開香港,我永遠唔會懷念市中心嘅嘈雜,唔會懷念周圍都裝修緊嘅疲勞轟炸,唔會懷念狹窄馬路不絕於耳嘅響安,亦唔會懷念每區都有地盤嘅塵土飛揚,唔會懷念烈日當空嘅翳焗潮濕,唔會懷念打開窗極目遠望都係高樓嘅視野.以前成日聽人歌頌香港係一塊福地,雖然啲人邊講邊移民,但都未覺得做香港人係咁折墮同絕望.而家每一次聽到呢種說話,睜開眼望清楚眼前瘋狂嘅世界,就難免覺得連呼吸都要窒息,連僅有嘅寬容都只能壓抑.


text:
由天橋行到上擂台,講緊嘅就係依位六戰六勝嘅日本美女拳手後藤亞由美啦~
模得兒變拳手 全因「被睇中」
(後藤亞由美公司舊照)
點解後藤亞由美無啦啦會做咗職業拳手呢?
話說一次公司交流會上,有個環節係叫女孩子們逐個逐個出嚟打一吓拳~
當時個個女仔都好似冇咩力咁輕輕地打咗一下,
但係亞由美就「嘭」一聲打落去,咁啱有個拳手在場,
覺得依個女仔好似幾有天份,邀請佢參加打拳,亞由美就係咁踏上拳擊之路啦~
模得兒VS拳擊 起碼打拳衰咗都知咩事w
(後藤亞由美模特兒時期)
後藤亞由美本身係一個模得兒,行過天橋亦都演過戲.
不過佢話同一堆又可愛又瘦嘅女仔爭最演出機會,有時衰咗都唔知點解;
又或者係比人講一句:「你唔靚」就已經被全盤否定晒><
對比模得兒,喺運動嘅世界可以通過努力練習而爭勝,佢笑住話「覺得依種感覺好好~」(笑)
六戰六勝都唔滿足 「好想全部都K.O.」
目前為止,亞由美六戰六勝,非常犀利,但係亞由美就話並唔滿足.
「雖然係六戰六勝,但係其中有兩場冇成功K.O.對手,好遺憾.」
更加話「如果可以嘅話,我希望每場比賽都可以K.O.對手」,真係對自己好嚴格啊!
亞由美咁想贏其實並唔係為左自己:
「比起自己,更加係因為身邊嘅人對我有好大期望,所以我好想贏畀佢地睇.」
嚟緊5月13號,後藤亞由美就會喺香港參加曹星如所屬拳館Def Boxing Gym嘅DEF Fight Night 15!
希望今次佢都可以攞到好成績,邁向「一年內成為世界冠軍」嘅目標啦~


text:
上篇文講到,去內地一流學府讀書有好多途徑,包括參加保送,聯考,中大獨招,兩校聯招,四校成績申請等等.芸芸咁多種途徑,最方便就一定係保送,下文就講講點樣可以令你保送籌碼更足.
澳門高中生一向升學選擇比較多元,返內地,留澳門,去台灣,過香港,出外國,呢啲都係潛在選項.以前,紅底學校多數返內地,教會學校偏向去香港或出國,但而家顯然個形勢唔同晒,大隊都係返內地讀書,因為近年來教育部比澳門特區嘅保送名額,可以用「井噴式」增長嚟形容.因此,返去內地名牌大學書,再不是夢啦,當然前提係你個底要靚,個profile要得…
我哋統計咗呢10幾年來,每年保送生數目(不包括暨大,華大)及佔當年高三學生比例,節節上升.十幾年前,只有大概3至4%嘅高三學生可以直接保送返大陸,上年個比例竟然去到18%,真係有啲誇張!
廢話就唔多講,點樣可以保送到北大清華,或人大北師復旦交大?流程上,每間學校可能早至高二下學期已經問大家保送意願,一般係高三開學就進行海選,敲定推薦名單,之後學生就提交材料,參加保送面試或筆試,最後順利攞到offer.
因此,保送成功與否,第一部亦係最重要嘅,係學校肯推薦你,俗啲講,係肯sell你出去,肯為你背書(endorsement而唔係背誦書本啊朋友),而學校肯推薦你肯定你係一個好學生…因此,你學業成績一定要夠炮,年級名列前茅唔洗講,唔可以太過偏科;而且,你要有一定課外活動經歷,奧數,合唱,義工,舞蹈,學生會等等都係好嘅加分條件;再者,有部份學校可能為咗提昇保送成功率,對推薦名額有限制,呢度唔同學校做法唔同就唔多講.上述都係一啲比較重要的先決條件.
去到保送當天,一般都係面試或再加筆試,視乎學校慣例.面試同筆試你都要展現自己最好嘅一面,做多啲mock interview 有幫助架;若果要筆試嘅話,好多學生都係衰係數學呢一科,得閒操多啲數啦.
近年嚟,保送名單都幾乎係第二日就出,攞到offer固然開心,衰咗嘅仲有二次保送(即係你可以當場再揀間學校參加保送面試).
講咗咁多,我相信大家都對於保送有個比較籠統嘅認知啦,希望可以幫到大家.唔知道大家想了解內地讀書嘅邊個方面呢?有啲咩題材想睇嘅話,可以同我哋講.


text:
Day 2: 10/31 (Sat) 雨
横浜
早:酒店包
午餐:-
晚餐:横浜-和幸
住:横浜-横浜ロイヤルパークホテル (Yokohama Royal Park Hotel)
因為之前一日都係打緊風既關係,我地都諗住今日天氣麻麻,所以都成 9 點半先落去酒店食早餐 (7:00am – 10:00am).起身由窗口望落去,今日天氣好左,不過都係灰灰咁,仲有少少雨添.但係好得意,見附近幾個 building 既屋頂都好似有直升機坪咁,唔通呢度 d 人成人搭直升機既?!
睇左陣街景,就落去食早餐啦,呢間酒店係一間五星既酒店,而早餐就以西式為主,不過都有 d 日式野,如三文魚蒸蛋,日式豆腐等,款式唔太多,不過好好味,而且佢提供既餐具仲好靚添!
食飽之後,竟然係開始停雨喎,咁我地就計劃出發去八景島 Yokohama Hakkeijima (Sea Paradise) 啦~由横浜ロイヤルパークホテル去八景島都幾麻煩,雖然只係 690 yen 既單程車費,但係就要轉三次車,要成 1 個鐘先去到.
八景島其實坐落係横浜附近既一個島上面,由三部份組成,分別係:水族館 (Aqua Resorts),Pleasure Land 以及 Bay Market.落左車仲要行一小段路先會去到,而水族館就要入場費, Pleasure Land 既機動遊戲都係自費既,不過佢有多款入場券,我地對機動遊戲冇咩興趣,所以就買左水族館 + 海の映像館既 2900 yen 門票.
我地去到八景島都已經成 12 點,先係水族館行,可惜比想像細好多,可能行過其他太多水族館既關係,覺得佢冇咩好睇,只係好例行公事咁睇左佢既表演~
至於海の映像館放映既電影,就似香港太空館既天幕電影,應該坐高座會好 d (自由揀位坐),可惜我地揀左低座,睇得辛苦之餘,又加上張櫈太舒服既關係,睇左陣就訓著左!哈哈!
行完水族館,行過去 Bay Market,其實佢係 shopping + restaurants 黎既,對我地黎講冇乜好行.
再行過去,發現係 Bay Market 隔離有個叫 Fureai Lagoon 既地方,而我地入場券又係包左佢既入場券,咁就入去睇下啦,可能係冇咩期望既關係,所以有 surprise ! 一入去會有個介紹,同你講你係入面可以做咩,同唔可以做咩,點解?!因為佢好多 areas 都係冇欄杆既,可以摸水中生物(如:海參,海馬,海膽等),又可以比你親近下白海豚,所以一入去佢會叫你摸動物前後記得洗手呀,小心水花,唔好用閃光燈,照顧小朋友等等~因為顧住摸呢樣,摸果樣,所以就冇乜影相啦~
行晒所有野都係 4 點幾 5 點,我地就決定返横浜先食晚飯,咁就返酒店放好野先出返商場搵野食~
經過和幸見唔太多人等位,就決定係度食飯啦~我叫左個豬扒,炸蠔,蝦定食,而 Gary 就叫左豬扒定食.食左咁多次和幸,今次先知原來椰菜,白飯,味噌湯係可以不停 refill 既!咁當然我地兩個唔係大食積,所以只係加左一次椰菜啫~
食飽飽就去便利店買甜品跟住返酒店 hea 啦~
今年本來冇諗住再去旅行,不過後來發覺 ANA mileages 有堆里數去到年中就到期,而由於之前申請左 family account 既關係,兩個人加埋既分竟然夠換兩張日本機票,所以就係到期之前快快手手咁換左啦~
原先諗住換 11 月中去東京既機票,請 3 日假,去 hea 返幾日既,同埋都諗住係東京附近睇下櫻花咁.點知 5 月尾換完機票後,到 7 月中 ANA 果邊就打電話黎,話凌晨機由 11 月開始就會冇左,我地本來訂左既就要改機票啦,變返由成田機場返.點知我上網 check 野既時候,發現左係 11 月 7-8 日,會有兩場「Distant Worlds music from Final Fantasy」既 concert,係「東京国際フォーラム」度演出,咁緊係想去睇啦,不過就冇咁快有 tickets 賣,但係都唔理啦,最後機票就改左 10 月30 凌晨機出發,11 月 9 日既夜晚返香港.雖然後尾買飛果度都攪左一排(因為佢預售只係比日本國內買),不過後尾都可以成功地買左我地想睇既 11 月 8 日下午場,真係好開心呢!
咁定好左機位之後,同埋 confirm 左最後幾日要留東京,雖然我地係去 10 日,但係扣除左頭尾同留係東京既時間之後,只係得返 6 日左右,對編行程黎講,真係有少少高不成,低不就既感覺.而且今次主要係想去攤抖,我地都唔想咁辛苦,所以最後就諗住係東京附近玩,就決定左只係去横浜,三浦,富士山呢三個地方同埋佢地既周邊景點.而富士山就係今次既主要目標,所以會係果度留三日兩夜;係網上睇富士觀光網頁既時候,比我搵到一個叫「富士サファリパーク (Fuji Safari Park)」既公園,睇網頁就非常期待!另外雖然呢期對日元係超高,但係我地會去御殿場既 outlet 望下既~
去東京咁多次我地大部份時間都係住係新宿(得 1 次住池袋),今次我地就決定去上野果邊住,一方面比較近東京国際フォーラム,另外,亦都想去上野附近既かっぱ橋道具街度睇下廚房野~而且最尾果日由上野去成田機場亦比較快,大約 45 分鐘就到啦,咁可以比較下平時搭機場巴士同搭京成特急スカイライナー既分別.


text:
東京是日本首都和最繁榮的大都會,除了購物和美食之外,東京也是日本最主要的賞櫻勝地,東京市內的櫻花景點很多,而且分佈比較集中,又在地下鐵或火車站附近,所以到東京賞櫻行程安排比較簡單,只要決定好旅行日數和選定要去的櫻花景點,就可以輕易結合其他景點和購物安排每日行程. » 閱讀全文
今日係東京之旅嘅last day,因為係下午六點半機,所以仲有半日時間用,不過因為想去嘅地方都去左,而且對腳又累,所以今日只係去左中目黑睇櫻花,之後就係新宿D百貨公司行下等夠鐘坐巴士去機場. » 閱讀全文
今日係東京之旅last第二日,所以今日安排嘅行程主要係血拚 – Shopping.最後兩日嘅酒店房包埋早餐,每位加HK$50架,不過D早餐好難食,冇樣野啱我口味,所以只係食左少少. » 閱讀全文
呢一晚真係成個行程中訓得最好嘅一晚,不過半夜就發生左一D不可思議事件.話說我地係雨天下聽住雨聲好舒服咁入睡之後,訓訓下去到大約半夜時份,俾D”沙沙”聲嘈醒左,本來唔想理佢架,不過嘈住晒好硬耳,於是咪起身睇下囉,原來係個電視自己開著左,不過畫面就只得雪花.我估可能係之前只係用遙控器熄部電視,之後因為機器故障而引至自動開返啦.不過當時都唔得閒分析咁多,因為好眼訓,所以將電視機個制熄左佢就繼續訓覺,好彩佢之後冇又再開返. » 閱讀全文
仙石原一之湯網頁度教人搭巴士去到”仙石原文化センター前”站落車,然後再行6分鐘路就可以去到,不過之前係網上見有去過嘅人介紹係”大原”站落車會比較方便,所以我地都諗住坐去大原站.問左司機原來架車唔去仙石原文化センター前,但就會去大原,咁當然啱晒我地啦. » 閱讀全文
因為已經係午飯時間,去到箱根町開始肚餓啦.箱根町海賊船碼頭出面有間賣手信嘅專門店,樓上有間幾大下嘅食店架,我地就係呢度食左係箱根嘅第一餐.呢間野真係好多遊客食,仲見到有個旅行團係度食添,不過有個男侍應就真係冇乜禮貌.我地入到去以為係就咁坐低然後叫野食,但原來係要先係個Counter度寫低個名同人數,再等佢地同你安排坐位架,第一次去鬼知咩,但個男侍應就表現得好唔耐煩咁,可能太多野做做到好燥. » 閱讀全文
今日好興奮啊,因為接住兩日會離開東京去箱根遊覽,其實小弟對郊外地方比較有興趣,反而大城市就麻麻地,所以對接住呢兩日嘅行程好期待,可惜天公不造美,係東京嘅時候好地地,但係一去到箱根就落雨,仲係要落到我地上火車離開果陣就停,咁玩野,係唔係唔歡迎先? » 閱讀全文
去到原宿先發現選錯時間來,原來諗住星期六原宿會多D野睇,點不知星期六嘅原宿真係超多人,可以話水洩不通,原宿駅又鬼死咁細,落車之後迫出車站出面都迫左好耐先到. » 閱讀全文
今日係成個旅程中去得最多點景嘅一日,我地成個旅程總共去左五個櫻花名所賞櫻花,而今日一日之內就走左三處,真係行到腳都軟,不過三個地方嘅櫻花都真係好靚,就算行到腳痛都值得. » 閱讀全文
今年可能好多人都俾東京嘅天氣玩死,本來今年天氣比上年凍左,人人都估今年櫻花會比往年遲開,我地出發之前都係咁諗架,點知去到3月尾東京嘅氣溫突然回暖,攪到D櫻花突然間開晒,比上年仲早左開花. » 閱讀全文
係隅田川上坐船賞櫻花真係幾正架,夜晚係酒店見電視都有播.我地3點半左右已經到左台場,一上岸就係台場海濱公園,隔離就係商場Aqua City Odaiba,商場後面就係富士電視台. » 閱讀全文
今次旅行每日都係大約7點半(即係澳門時間6點半)起身,今日係旅程第二日,早起都冇乜難度,起身洗完面著埋衫就出發去築地市場.由新宿坐地鐵丸之內線係霞ケ関轉日比谷線,去到築地站落車就到,出左車站大約行100米就見到築地外市場架啦. » 閱讀全文
計劃左成個幾月,今日終於出發,心情當然興奮啦.晨早4點零就起左身,因為要坐朝早6點船過香港,5點零就出門口坐的士囉.原來咁早call電召的士都有好多車,話咁快就到左碼頭.第一次咁早去到碼頭,有好多香港人坐係樓梯度恰緊,可能賭完等緊6點第一班船返香港. » 閱讀全文
八日日本東京箱根之旅終於結束啦,係4月3日零晨2點,拖住疲累嘅身軀同埋超重嘅行李,終於平安返抵家門.屋企嘅感覺真係好正, […] » 閱讀全文
計劃咗成個月嘅東京櫻花之旅終於係尋日confirm晒啦,今日去旅行社俾埋尾數,過幾日攞埋機票同酒店booking,就可以 […] » 閱讀全文